Male' Tharahgee Kuri Meehunnah Adhives Othee Kuli Dhehkun? - Vaguthu\nމާލެ ތަރައްޤީ ކުރި މީހުންނަށް އަދިވެސް އޮތީ ކުލިދެއްކުން؟\n1 އަހަރު ކުރިން ( ޖުލައި 29, 2018 )\nމާލެ، މާލެއަކަށްވީ ވަރަށް ގިނަ ރައްޔިތުންގެ މަސައްކަތުންނެވެ. ވަރަށް ގިނަ ވިޔަފާރިވެރިންނާއި، ވަރަށް ގިނަ އާންމު ރައްޔިތުންގެ މަސައްކަތުންނެވެ. މާލޭގެ ރަށްވެހިކަން ނުލިބި ނަމަވެސް ބައި ގަރުނަށްވުރެ ގިނަ ދުވަހު މާލޭގައި ދިރިއުޅެފައިވާ މީހުން ވެސް އެބަތިއްބެވެ. އެމީހުން ވަޒީފާގައި އުޅެ، މާލެ އަށް އެތައް ޚިދުމަތެއްކޮށްފިއެވެ. ނަމަވެސް މާލެ އިން ބިމެއް ލިބުމުގެ ފުރުސަތެއް އެންމެ އެކަށީގެންވާ ގޮތެއްގައި ނެތެވެ. މާލެ ފިޔަވައި އެހެން ރަށަކަށް އުފަންވި ނަމަވެސް މާލެ އެއީ އުފަން ރަށް ކަމަށް ދެކިގެން މުޅި ދިިރިއުޅުން މާލޭގައި ބިނާކޮށް މާލޭގައި ދަރިން ބޮޑުކޮށް ދުވަހަކު އުފަން ރަށަށް ނުދާ އާއިލާތައް އެބައޮތެވެ. ނަމަވެސް އެމީހުން "މާލޭ މީހުންނަކަށް ނުވިއެވެ."\nމާލެ އާއި އެއްވަރަށް ރާއްޖެ ތެރެ ތަރައްޤީ ނުވާ ވާހަކައަކީ އާވަހަކައެއް ނޫނެވެ. ކުރިން ވެސް ހީކުރެވިފައި އޮތް ގޮތައް މިބަހުސް މިވަނީ ރިޔާސީ އިންތިޚާބާއި ދިމާކޮށް އިތުރުވެފައެވެ. ތިންލައްކަ މީހުންް އާބާދު ކުރެވޭނެ ޝަހަރެއްގެ ގޮތުގައި ވިލިމާލެ ތަރައްޤީ ކުރައްވާނެ ކަމަށް ރައީސް ޔާމީން ވިދާޅުވުމުން ބަހުސް އިތުރަށް ހޫނުވެއްޖެއެވެ.\nމާލެ އަށް އެންމެންގެ ދިރިއުޅުން ބަދަލު ކުރުން އެއީ އެންމެން ބޭނުންވާ ގޮތެއް ނޫނެވެ. ނަމަވެސް މިހާރު ހަފޫޓް ހަތަރު ފޫޓްގެ ކޮށްޓެއްގައި ދިރިއުޅެމުންދާ މާލޭ މީހުންނަށް ވެސް އެއަށްވުރެ ރަނގަޅު ދިރިއުޅުމެއް އުޅުމުގެ ޙައްޤު އޮންނަން ޖެހޭނެއެވެ. ތަފާސްހިސާބުތަކުން ދައްކާ ގޮތުގައި މިހާރު ވެސް މާލޭ ސަރަހައްދުގައި 370000 އަށް ވުރެ ގިނަ މީހުން އެބައުޅެއެވެ. އޭގެތެރެއިން ބޮޑު ބަޔަކީ އާއިލާގެ ހުރިހާ މެންބަރުންގެ މުސާރަ ގޭގެ ކުއްޔަށް ދައްކައިގެން އުޅެން ޖެހިފައިވާ މީހުންނެވެ.\nސުވާލަކީ އެމީހުންގެ އުމުރު ހޭދަކުރަންވީ އެގޮތައް ކުލި ދައްކާލަ ދައްކާލަ ތިބޭ ބައެއްގެ ގޮތުގައި ހެއްޔެވެ؟ މާދަމާ އަންނަ ސަރުކާރަކުން ކަލޭމެންނަކީ ރާއްޖެ ތެރޭ މީހުން ކަމަށް ބުނެ އެމީހުން އުފަން ރަށަށް ފޮނުވާލަން ނިންމާނަމަ އެމީހުން އުމުރު ހޭދަކޮށްގެން ހޯދި ދިރިއުޅުން ހަލާކުކޮށްލުމުގެ ޒިންމާ އެސަރުކާރަކުން އުފުލާކަށް ނުޖެހޭނެ ހެއްޔެވެ؟\nއިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ޞާލިހް (އިބޫ) ރޭ ވިދާޅުވީ އޭނާގެ ވެރިކަމެއްގައި އުތުރާއި ދެކުނުގައި މާލެ ފަދަ ދެސިޓީ ތަރައްޤީ ކުރައްވާނެ ކަމަށެވެ. އެދެސިޓީ ތަރައްޤީ ކުރައްވާނީ ކޮން ރަށެއްގައި ކަމެއް ވިދާޅެއް ނުވެއެވެ.\nނަމަވެސް ދެކުނުގައި ތަރައްޤީ ކުރާ ސިޓީ ތަރައްޤީ ކުރުން އެންމެ ގާތީ އައްޑޫ ސިޓީގައެވެ. އާބާދީ ބޮޑީވެސް އައްޑޫގައި ކަމަށް ވާތީއެވެ. އައްޑޫގެ އާބާދީގެ 40 އިންސައްތަ މީހުން ދިރިއުޅެނީ ރަށުން ބޭރުގައެވެ. ގިނަ މީހުން މާލޭގައެވެ. އެމީހުންނަށް މާލެ އިން ގެދޮރު ނުލިބޭނެ ކަމަށް ބުނެ އައްޑުއަށް ފޮނުވާލަން ސަރުކާރުން މަޖުބޫރު ކުރާނީ ހެއްޔެވެ؟ އެފަދަ މަޖުބޫރު ކަމެއް ނޯންނަ ކަމަށްވާނަމަ އެމީހުން ޖެހޭނީ އުމުރު ދުވަހު ކުލީގެ އަޅުންގެ ގޮތުގައި ތިބެން ހެއްޔެވެ؟\nރާއްޖޭގެ ކޮންމެ ރަށެއް މާލެ ފެންވަރަށް ތަރައްޤީ ކުރުން އެއީ އެއްވެސް ސަރުކާރަކަށް ކުރެވޭނެ ކަމެއް ނޫނެވެ. ރާއްޖެ އަށް ލިބޭ އާމްދަނީއަށް ބަލާއިރު އެޙަޤީޤަތް ޖެހޭނީ ގަބޫލު ކުރާށެވެ. އައްޑޫގައި މާލެ ފަދަ ސިޓީއެއް ގާއިމް ކުރާއިރު ހުވަދު އަތޮޅާއި، ހައްދުއްމައްޗާއި، ކޮޅުމަޑުލު ފަދަ ދެކުނުގެ އަތޮޅުތަކުގެ މީހުންނަށް އޮތީ ކޮން ޙައްޤެއް ހެއްޔެވެ؟ ސިޓީގެ ދިރިއުޅުން ބޭނުންނަމަ އެމީހުން ޖެހޭނީ އައްޑު އަށް ހިޖުރަ ކުރަން ހެއްޔެވެ؟ އެހެން ވެއްޖެނަމަ އެމީހުންނަށް އޮތް ޖަޒީރާ ވަންތަ ދިރިއުޅުން ކޮބައި ހެއްޔެވެ؟\nމާލެ ތަރައްޤީ ކުރުމަށް އެންމެ ބޮޑަށް ދެކޮޅު ހައްދަވާ އެއްބޭފުޅަކީ ރައްޔިތުން މަޖިލީހުގެ ކެންދޫ ދާއިރާގެ މެންބަރު އަލީ ހުސައިން އެވެ. އަލީ ހުސައިން އާއި ކޮށްލަން ބޭނުންވާ ސުވާލަކީ ކެންދޫގައި ދިރިއުޅުއްވަމުން ކޮންމެ ދުވަހަކު ރައްޔިތުން މަޖިލީހުގެ ޖަލްސާއަށް މާލެ ވަޑައިގަންނަވާ ގޮތައް އަލީ ހުސައިންގެ ދިރިއުޅުން ބައްޓަން ނުކުރައްވަނީ ކީއްވެ ހެއްޔެެވެ؟ ސަބަބަކީ ދަތުރު ކުރަން އުފުލަން ޖެހޭ ތަކްލީފާއި ކުރަން ޖެހޭ ޚަރަދު ބޮޑުވުމެވެ. އެހެންނޫންތޯއެވެ.\nއަލީ ހުސައިން އަށް މަޖުބޫރުވެފައި މިއަދު އޮތީ މާލޭގައި ވަޒީފާ އަދާކުރާށެވެ. ނަމަވެސް ހީވާގޮތުން މާލޭގައި ދިރިއުޅުއްވަނީ ކޮންމެވެސް ތަނެއް ކުއްޔަށް ހިފައިގެންނެވެ. ސުވާލަކީ އަލީ ހުސައިން ފަދައިން މާލޭގައި ވަޒީފާ އަދާކުރަން ޖެހިފައިވާ އެތައް ހާސް ރައްޔިތުންނަކަށް މާލެ އިން ފްލެޓެއް ނުވަތަ ގޯއްޗެއް ލިބުމުގެ ޙައްޤު ނެތުން އެއީ އިންސާފު ހެއްޔެވެ؟ ނޫނެކެވެ. އެއީ އިންސާފެއް ނޫނެވެ. އަލީ ހުސައިން އަށް ވެސް އަދި މާލޭގައި ވަޒީފާ އަދާކުރަން މަޖުބޫރު ވެފައިވާ އެހެން ހުރިހާ ރައްޔިތުންނަށް ވެސް ހެޔޮއަގުގައި މާލެ އިން ފްލެޓް ލިބެން ޖެހޭނެއެވެ.\nއުފަންވި ރަށުގައި ދިރިއުޅެން މަޖުބޫރު ކުރުން އެއީ ވެސް އިންސާފެއް ނޫނެވެ. ކޮންމެ ރަށްޔިތަކަށް އެމީހަކު ހުރި ތަނަކުން އަސާސީ ޚިދުމަތްތައް ލިބުން އެއީ އަސާސީ ޙައްޤެކެވެ. އެޙައްޤު މިއަދުވެސް ސަރުކާރުން ފޯރުކޮށްދެއެވެ. މާދަމާ ވެސް އެޙައްޤު ފޯރުކޮށްދޭނެއެވެ. ކޮންމެ ސަރުކާރަކުން ވެސް އެކަން ކުރާނެއެވެ.\nހަޤީޤަތަކީ ރާއްޖޭގެ މީހުން ދިރިއުޅޭ 188 ރަށް އެންމެ ފުރިހަމަ ގޮތުގައި ތަރައްޤީ އެއް ނުކުރެވޭނެއެވެ. އެޙަޤީޤަތް ގަބޫލު ކުރާފަދައިން މާލެ ބިނާކުރި މާލޭ ތަރައްޤީ ކުރި ބާނީން، މާލޭގެ ރަށްވެހިކަން ނުލިބި ތިބި މާލޭ ރައްޔިތުންނަށް ބޯހިޔާވަހިކަމުގެ ޙައްޤު ނުލިބި ކުލީގެ އަޅުންގެ ގޮތުގައި ތިބުން އެއީ ވެސް އިންސާފު ނޫންކަމަށް ބަލައިގަނެ އެޙަޤީޤަތް ވެސް ޖެހޭނީ ގަބޫލުކުރާށެވެ.\nއިންޑަސްޓްރިއަލް ވިލެޖްގައި ހުރި ހުރިހާ ވެހިކަލްތަކެއް ނަގަން އަންގައިފި\nޖުލައި 29, 2018 08:57\nވަރަށްފުރިހަމަމެސެޖެއް އެކަމަކުތިއަލީހުސެން. މަޖިލީހަކަށްދެނެންނުހޮވޭނެކަންޔަގީން\nޖުލައި 29, 2018 09:15\nމާލޭގައި ކުއްޔަށް އުޅޭ ދަ ރާއްޖެތެރޭ މީހުންނަށް ކުޑަ އަގަކަށް ކުލި ދައްކައިގެން ބިން ނުވަތަ ފްލެޓް މިލްކް ވާ ގޮތަށް މަމެން ޕިންކީން ވިލިމާލެ ސަހަރު ތަރައްގީ ކުރަން އުޅުމުން އެކަމާއި އެންމެ ބޮޑަށް ދެކޮޅު ހަދަނީ އެމްޑީޕީން ނެވެ. ދަ ރާއްޖެތެރެ އެއް ތަރައްގީ އެއް ނުވާނެއޭ ރާއްޖެތެރޭ އާލާތުން ބުނާނެއޭ އެމެންގެ ރަށް ތަރައްގީ ވުމުން އެމެން މާލެ ނާންނާނަމޭ އެއީ ވާނެ ކަމެއް ނޫނޭ އިގްތިސާދާއި ވިޔަފާރި އަކީ ލޮކޭޝަން އެހާ ފަސޭހައިން ބަދަލު ކުރެވޭނެ ކަމެއް ނޫނޭ އެކަން އިނގެއެއް ނޫންތޭ ނިއުޔޯރކް ގައި ކުރާ ވިޔަފާރި އެމެރިކާ ހަންދިޔައިރު ވެސް އެމެރިކާގެ އެހެން ސިޓީ އަކަށް ބަދަލު ނުކުރެވުނޭ ސަބަބަކީ ވިޔަފާރީގައި ލޮކޭޝަން އަކީ އެއީ ވަރަށް މުހިއްމު އެއްޗެކޭ އެގޮތުން ބަލާއިރު މަޖީދީ މަގުގައި ފިހާރަ އެއް ހުޅުވުމުން ވިޔަފާރި ކުރިއަރާ ގޮތަށް ބުރުޒުމަގުގައި ފިހާރަ އެއް ހުޅުވުމުން ވިޔަފާރި ކުރި ނާރާނެއޭ މިކަން ދަންނަން ޖެހޭނެއޭ ކަން މިހެން ހުރުމުން މާލޭގައި ދިރިއުޅޭ އެންމެން އަމިއްލަ އެޕާރޓްމެންޓް ގައި ދިރިއުޅެވޭނެ ހަމަ އެކަނި މޮޑެލް އަކީ އެއީ މާލެ އާއި ވިލިގިލި އަދި ގުޅިފަޅު އަދި ތިލަފުށި ބްރިޖް އަކުން ގުޅުވާލާ ގުޅިފަޅު ހިއްކާލާ އެތަނުން ރާއްޖޭގެ ކޮންމެ ރައްޔިތަކަށް އަކަފޫޓަކަށް މަހަކު 1 ރުފިޔާ ސަރުކާރަށް 100 އަހަރު ދުވަސް ވަން ދެން ދައްކާ ގޮތަށް ބިން ތައް ކޮންމެ ދިވެހި ރައްޔިތަކަށް ކުއްޔަށް ދީގެން ނޭ އެމްޑީޕީން އެބުނާ ރާއްޖޭގެ އުތުރާއި ދެކުނު ގައި މާލެ ފެންވަރުގެ ސިޓީ ތަކެއް ތަރައްގީ ނުކުރެވޭނެއޭ އެވާނީ ބޮޑު ފެއިލިއަރ އަކަށޭ ލާމު މާންދޫގައި ހެދި ފިޝަރީސް ކޭނިންގް ފެކްޓަރީ ވެސް ވީ ފްލޮޕް ނޫންތޭ އެއީ ލޮކޭޝަންގެ މައްސަލަ އޭ އެނިކުންނަނީ އެފެކްޓަރީ މާލެ ސަރަހައްދުން ފަޅެއް ހިއްކާ އެތަނުގައި ގާއިމް ކުރި ނަމަ މިއަދު އެއީ ބިލިއަނުން ފައިދާ ނެރެދޭނެ ތަނެކޭ. ޓު މީ އައި އޭމް ބޮދަރޑް އޮން ދިސް އައި ކާންޓް ޓޭކް ދިސް ސްޓަފް ނޯމޯރ ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާޑާޑާ ޑާޑާޑާޑާ ޑާޑާޑާޑާ....\nޖުލައި 29, 2018 09:16\nއިންޑިޔާގެ ޓުރިވެންޑްރަމް ތަރައްގީކުރީ ދިވެހިންފައިސާ ޚަރަދުކޮއްގެން، ވީމައިއެތަނުން ދިވެހިންނަށް ބިންލިބެންޖެހޭނެތާ؟! އަދަމްނަވަޒުތީ ވަރަށްގޯސް ލިޔުންތައްލިޔާ ނަސްލީ އިމްތިޔާޒުގެ މީހެއް1 މާލޭން މާލެގެ ރައްޔިތުންނަށް ބިންނުލިބިގެން އުޅެއިރު ނުވަތަ ބިންދެވެން ނެތްއިރު ކިހިނެތް ރަށްރަށުން ހިޖުރަކޮއްގެން އުޅޭބަޔަކަށް ބިންދޭނީ! މިކަހަލަ ލިޔުން ނުލިޔެ ރައްތައް ތަރައްގީކުރުމަށް ބާރުލިބޭފަދަ ލިޔުންތައް ލިޔެބަލަ!\nނޫނީ ލޯހުޅުވައިގެން ބަލާބަލަ މާލޭގަޔާއި ވިލިމާލެ އަދި ހުޅުމާލޭގައިވެސް ފޮލެޓްއައި ގޯތިލިބިގެން ދިރިއުޅެ ރައްފުށުގެ ކިތައްއައިލާ އެބަތިބިތޯ؟! ތަނަކުން ޖާގަލިބެނީ ޖާގައޮތްވަރަކުންދޯ؟!\nޖުލައި 29, 2018 09:56\nބަލަ ޖާގަ ނެތީމަ ބިންހިއްކާފަ ޖާގަ ދެނީ ނޫންތޯ .ފުލެޓް އަޅާފަ ކިހިނަުންތޯ ތިވިސްނަނީ. ޢިންޑިޔަ އާ ރާއްޖެ ފަރަގް ކުރުމުގަ.\nޥިސްނާލަން ވީ ނުކުތާ އަކީ ކަލޭމެން ރަށުގަ ތިބެފަ އެންމެ މޮޅު ހިދުމަތް ރަށުން ނުލިބޭނެ ވާހަކަ ދައްކާތީ. ޢެހިދުމަތް ލިބުމުގެ ފުރުސަތު މިއޮތީ ފުލެޓް އާ އެކު.\nމައުމޫން ދައުރުގަ ވެސް ވިދާޅުވީ ރާއްޖެ ކަނޑުގެ ޖަޒީރާ ވީމަ ތަރައްގީ ނުކުރެވޭނީ ހަރުދުބޯޑުވެ. ޢެކަމް ޔާމީން ސަރުކާރުގަ ކުޑައެއް ބޮޑެއް ބެލިހޭ.\nޖުލައި 29, 2018 18:18\nމާލޭގަ ނެތް ތަނެއް ކިހިނެތް ހިއްކާނީ.... އަހަރެން ބޭނުން ގަނޑުވަރެއްގަ އުޅެން...ލިބޭނެތަ؟ ޝުކުރު ކުރަން ދަަސްކޮށްބަލަ! އައްޑޫ އާލާތުން ގިއްކިޔާފަ މުޅި ރާއްޖެ މީހުން ފެލައިގެން ފައިސާ ލިބޭ އިރު ކީއްވެތަ އަމިއްލަ ރަށް ތަރައްގީ ނުކުރަނީ؟\nޖުލައި 29, 2018 09:18\nސަޅި ރިޕޯރޓް އެއް. ޢެންމެ ސަޅީ އަލީ ހުސެން އައް ޖައްސަވާފަ އޮތް މިސާލް.\nޖުލައި 29, 2018 09:36\nގައުމެއް ތަރައްޤީ ވާއިރު އެގައުމުގައި ހިމެނޭ ވަކި ރަށެއް ނުވަތަ ވަކި ސަރަހައްދެއް އެހެން ރަށްރަށާ ނުވަތަ ސަރަހައްދުތަކާ ހިލާފަށް ކުރިއަރާ ވަރަށް ގިނަ ސަބަބުތަކެއް ހުރެއެވެ. މީގެ ތެރޭގައި އެ ސަރަހައްދެއްގައި މީހުން ގިނަ ވުން، ލަފާފުރާ ނުވަތަ ގޮސް އައިސްވާން ގުދުރަތީ ފަސޭހަތައް ހުރުން، މޫސުން ނުވަތަ އެންވައިރަމަންޓް، ބޭނުން ހިފެން ހުންނަ ރިސޯސަސް، ހިޔުމަން އަދި ނެޗުރަލް، އާދަކާދަތަކާއި ގަބޫލުކުރާ ހަމަތައް އަދި ގެންގުޅޭ ވިސްނުން. މިކަންކަމަށް ބަލާނުލާ ވަކި ސަރަހްދެއް ތަރައްޤީ ކުރަން އުޅުމުން ގިނަ ފަހަރު ކާމިޔާބެއް ނުވާނެއެވެ. މިސާލަކަށް ލަންކާގެ ހަންބަންޓޮޓަ. ވަކި ސަރަހައްދެއްގައި ކުލިތައް ބޮޑުވުމަކީ އެއީ ދުނިޔޭގެ އާދައެވެ. މުހިއްމީ ހިތް ހަމަޖެހިގެން އުފާވެރިކޮށް އުޅެވޭނެ މާހައުލެކެވެ. ކޮންމެހެން ކޮންކުރީޓް ޖަންގައްޔެއް ނޫނެވެ. ކުރިއަރާފައިވާ ގައުމުތަކުގެ ވިލެޖްތަކުން ސިޓީތަަކުން ލިބޭ ހިދުމަތްތަކެއް ނުލިބޭނެއެވެ. އެކަމަކު އެ ވިލެޖްތަކުގައި އުޅޭ މީހުން އުޅެނީ ހިތްހަމަޖެހިގެން ސާދާކޮށެވެ، ރާއްޖޭގައި ހިތާމަޔަކީ ދިވެހިންގެ އެއްވެސް އަހްލާގެއް ނެތް ކަމެކެވެ. އެކަކު އަނެކަކަށް އިހްތިރާމް ނުކުރާކަމެވެ. ރީތިގޮތް އެއީ މީހާ ދެރަވީކަމަށް ބެލުމެވެ. މިއަދު މިވަނީ "އަތްތެލެބަޑި ޖެހުން" އަތް ޖެހުމަށް ބަދަލުވެފައެވެ. މޮޕްކުރުން މޮޕްޖެހުމަށް ބަދަލުވެފައެވެ.\nޖުލައި 29, 2018 09:38\nތި ސުވާލުކުރޭ ޔާމީނު އާ. ކަލޭމެން ރާއްޖެތެރޭ މީހުނައް އޮތްހާވެސް ގޮތަކީ މާލެއައް އާއިލާގޮވައިގެން ޖަމާވެފަ، މާލޭގެ ބޭފުޅުންނައް ކުލިދެއްކުން. ދެން ޔާމީނައް ވޯޓުދިނީމަ އެއޮތީ ކަލޭމެންގެ ވާޖިބުއަދާވެފަ. ޔާމީނު ކަލޭމެންގެ ކައިވަތެއް ހަމަނުވާ ރައްތަކުގަ އެއާޕޯޓުތައް އެއަޅާނަގަނީ ކަލޭމެން އެންމެން މާލެއައް ކުލިދައްކަން އަންނަންވެގެން.\nޖުލައި 29, 2018 16:40\nބަލަ އެދެނީ ފުލެޓް\nޖުލައި 29, 2018 11:27\nޥ ވ ވ ހަބޭސް އަލި ހުސެން އައް ވިސްނޭނެ ކަމައް އުންމީދު ކުރަން\nޖުލައި 29, 2018 13:14\nއަސްލު މާލެއަކީ ކެޕިޓަލް ސިޓީ ދެއްތޯ! ދުނިޔޭގެ އެހެން ބޮޑެތި ސަހަރު ތަކަށް ބަލާއިރުވެސް، އަދި މާ ބިން ބޮޑު އިރުވެސް، މީހުން ދިރިއުޅެމުން ދަނީ ކުލި ދައްކައިގެން. އެހެނީ، ބޮޑެތި ސަހަރު ތަކަށް އެކި ބޭނުންތަކަށް ޒިޔާރަތްކޮށް ވަޒަންވެރިވަމުންދާ މީހުން އިތުރުވަމުންދާތީވެ. އެއީ ހުއްޓުވޭނެ ކަމެއްވެސް ނޫން. ކޮންޓްރޯލް ކުރެވޭނެ ކަމެއްވެސް ނޫން. އެހެންނަމަވެސް، ރާއްޖޭގެ މުޅި އާބާދީގެ3ބައިކޮށްފައި2މީހުންނަށް ފްލެޓާއި، ބިން ހިލޭ ދޭނެ އުސޫލެއް ގާއިމް ކޮށްފި ނަމަ މާލޭގެ އިކޮނޮމީ އެއްކޮށް ވެއްޓިގެން ހިނގައިދާނެ. އެހެނީ މާލޭގައި އަމިއްލަ ބިން ހުރި މީހުންނަށް އެބިންތައް ބޭނުންކޮށްގެން އެބިންތަކަށް އިންވެސްޓްކޮށްގެން ލޯނު ނަގައިގެން އިމާރާތްތައް ހަދާފައި ތިބި މީހުން އޭރުން އިނދަ ޖެހިގެން ހިނގައިދާނެތީ. އެކަމުގެ ގެއްލުން މުލި ގައުމަށް ފަހުން ކުރާނެތީ. މާލެއަށް އަންނަން ބޭނުންވާ ޒުވާނުން ދެމަފިރިން އަންނަން ހުރަހެއް އޮވެގެން ނުވާނެ. އެކަމަކު އެމީހުން މާލެއައި ފުރަތަމަ ނަމަވެސް އުޅެން ޖެހޭނީ ކުލި ދައްކައިގެން ޢާންމުންގެ ގެތަކުގައި ނުވަތަ އެޕާޓްމެންޓްތަކުގައި. އެމީހުންނަށް ސަރުކާރުން ދޫކުރާ ފުލެޓް ނުވަތަ ބިން ހައްގުވާނީ މަދުވެގެން 10 އަހަރު މާލޭގައި ދިރިއުޅުނުކަން ކަށަވަރު ކޮށްދެވިގެން. އެހެންނޫނީ، ވަރަށް އަންފެއަރ ގޮތަކަށް ވާނީ އަސްލު މާލޭގެ ރައްވެހިންނަށް ނުވަތަ ވަޒަންވެރިންނަށް.\nޖުލައި 29, 2018 14:46\nމާލޭސަރަހައްދުގާދިރިއުޅޭ ރައްޔިތުންނަށް ބޯހިޔާ ވަހިކަން ދިނުމަށްޓަކާ ފްލެޓް އިމާރާތާ އެހެން ވަސީލަތް ގާއިމުކުރަން ކުރެވުނު މަސައްކަތްތައްވެސް ހަލާކުވެގެން ދިޔައީ 2008 ގަ އެމްޑީޕީ ވެރިކަމަށް ގެނައި ހިސާބުން. ގައުމުގެ އިގްތިސާދު ހަލާކު ކޮށް ބޭރުފައިސާ ލިބުންދަތިކޮށް 18 ރުފަިޔާއަށް ޑޮލަރެއް މަތިވި ހިސާބުން .މިހާރު ވިވަނީ ޕީޕީއެމްސަރުކާރުން އަނެއްކާވެސް ބޯހިޔާވަހިކަމުގެ ގިންމަސްރޫއުތަކެއް ގާއިމްކުރަންފަށާފަމިހާރު ގާތްގަނޑަކަށް 16000 ފްލެޓް އިމާރާތްވަނީ އާބާދުކުރަން ފެށިފާ. މާލޭގަ ދިރިއުލޭމީހުން މާލެއަށްރަޖިސްޓަރީ ވުމަށް ދަފްތަރު ވަނީ ހުޅުވާލާފައި ޕީޕީއެމްސަރުކާރު ރައްޔިތުންދަމަހައްޓައި ދީފިނަމަ 2020 ފެނިގެންދާނީ ރާއްޖޭގެ ރައްޔިތުން ފުރިހަމަ ވަސީލަތާއެކު ކޮންމެ ދެމެފިރިޔަކަށް ފްލެޓެއް ލިބި އުފާވެރި ދިރިއުޅުމެއް އުޅެމުންދާތަން.\nޖުލައި 29, 2018 15:50\nދުނިޔޭގެ އެހެންގައުމުތަކުގައިވެސް މިހެންވެދާނެ އެއީ ވެރިކަންކުރާރަށް ( ގައުމުގެ މޫނުމަތި ) ނޫންއެހެންރަށްރަށް ވެރިކަންކުރާރަށްހާ ތަރައްޤީނުވެދާނެ އަދި ވަސީލަތްތަކާމީހުންވެސް މަދުވެދާނެ\nތެދުފުޅެއް އިންސާނީވަސީލަތް ހުރިހާ ރަށްޔިތުންނަށްވެސް ލިބެންވާނެމިކަމަކީވެސް ފޯރުންތެރިކަން ހުންނަމިނަވަރަކުން ކުރެވޭނެ ކަމެއްކަމުގައި ދެކެން ކުއްލިހާލަތްތަކުގައި ސީއެންބިއުލާންސްއާ ހެލްކޮޕްޓަރ ފަދަތަކެތި މިހާރުވެސް ބޭނުންކުރައްވާމާލެއަށްމީހުންޖަމާވަނީ ރަށްފުށުގައި ކަންކަން ފުރިހަމަނުވާތީއެއްނޫން މިހެންމިބުނީ އަޅުގަނޑުގެ ރަށަކީ އަތޮޅުގެވެރިކަން ކުރާރަށް ރަށުގައި،އަތޮޅުގައިހުރި\nސަރުކާރުގެ އެންބޮޑު،މުހިއްމު ވުޒާރާ މަތީފަންތީގެ މުވައްޒަފަކު ވަޒީފާދޫކުރައްވާ\nއަނބިދަރިންނާއެކު ވަރަށްފަހުން މާލޭޭކޮޅަށް ބަދަލުވެލައްވާފައިވޭ އެ އާއިލާގެބައްޕައާ\nމަންމައަކީ ރަށުގެ އެންމެފޯރާ ދެ އާައިލާގެ ދެބޭފުޅުން އަތޮޅުގެ ވެރިކަންކުރާރަށްވީމަ\nތަޢުލީމާ ސިއްޙީޚިދުމަތާ އަދިވެސް އެހެނިހެން ޚިދުމަތް ލިބެންހުރޭ މިކަންކަން\nމިހެންހުރުމުން އެގެނީ އިބޫދައްކާވާފައިހުރި ވާހަކަފުޅަކީ އެންމެފުރިހަމަ ވާހަކަފުޅެއް\nނޫންކަމާ އެއީ ވަކިމަޤްޞަދެއްޙާޞިލް ކުރެއްވުމަށް ދައްކަވާފައިވާ ވާހަކަފުޅެއްކަން\nތިހެންނުހައްދަވާ ކަމެއްބޭނުންވެލެއްވިއަސް ކަންކަމުގެ ހަގީގަތް\nއޮޅޭގޮތަށް ވާހަކަފުޅުދެއްކެވުމުން ގައުމު ހަލަބޮލިވެ ފިތުނަފަސާދަގިނަވެދާނެ އިބޫ\nކުރިމަތިލައްވާފައިވާ ކަމުގެބާވަތުން އިބޫއަށްވެސް އެންމެ މުހިއްމުވެލައްވާނީ ގައުމުގެ އެކުވެރިކަން\nޖުލައި 29, 2018 15:59\nކޮންމެ ގޮތެއްވިޔަސް މާލެ ތަރައްޤީކޮށްގެން އަތޮޅުތެރެގެ ރައްޔުތުންނަަށް ވާނެ އެއްވެސް ފައިދާއެްްއްނެތް. ޢެހެންވީމާ ކޮންމެ އަޮތޮޅަކަށް ދޭން ބުނި ހުޅުމާލެވެސް ކަލަޭމެން ދީފީމެއްނު..ދެން ހެޔޮ. މިހާރު އަތޮޅުތެރޭ މީހުންނަށް ފުދިއްޖެ. މިހާރޔވެސް މިބުނަނީ މާލެ ތަރައްޤީނުކިށް އަތޮލުތައް ތަރައްޤީ ކުރޭ ދިއްދޫ، ކުޅުދުއްފުށި، މާމިގިލި، ގަން، ތިނަދޫ އައްޑު ތަރައްޤީކުރިމަ އެހިސާބުތަކު ރައްޔިތުންނަށް ފަސޭހަ


ޢަޤީދާގެ 200 ސުވާލާއި ޖަވާބު (18): ސުވާލު 81 އިން 85 އަށް – ޖަމްޢިއްޔަތުއް ސަލަފް\nޢަޤީދާގެ 200 ސުވާލާއި ޖަވާބު (18): ސުވާލު 81 އިން 85 އަށް\nތާރީޚް: 11:02 14 ޖުލައި 2020\nސ81: ކީރިތި ޤުރުއާނުގެ ޙައްޤުގައި މުޅި އުއްމަތަށް ވާޖިބުވެގެންވާ ކަމަކީ ކޮބާ؟\nޖ: އެއީ އެތެރެފުށުންނާއި ބޭރުފުށުން އެފޮތަށް ތަބާވުމާއި، އެފޮތުގައި ހިފެހެއްޓުމާއި، އެފޮތަށް ދޭންޖެހޭ ޙައްޤުތައް ދިނުމުގައި ޤާއިމުވެ ހުރުމެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ. ﴿وَهَذَا كِتَابٌ أَنْزَلْنَاهُ مُبَارَكٌ فَاتَّبِعُوهُ وَاتَّقُوا﴾ الأنعام: ١٥٥ މާނައީ: ”މި ފޮތަކީ (އެބަހީ: ޤުރުއާނަކީ)، ތިމަންއިލާހު ބާވައިލެއްވި ފޮތެކެވެ. ބަރަކާތްތެރި ފޮތެކެވެ. ފަހެ، ތިޔަބައިމީހުން، އެފޮތަށް ތަބާވާށެވެ! އަދި ތިޔަބައިމީހުން ތަޤުވާވެރިވާށެވެ! (އެއީ) ތިޔަބައިމީހުންނަށް ރަޙުމަތް ލެއްވުމަށްޓަކައެވެ.“ އަދިވެސް ވަޙީކުރައްވާފައިވެއެވެ. ﴿اتَّبِعُوا مَا أُنْزِلَ إِلَيْكُمْ مِنْ رَبِّكُمْ وَلَا تَتَّبِعُوا مِنْ دُونِهِ أَوْلِيَاءَ﴾ الأعراف: ٣ މާނައީ: ”ތިޔަބައިމީހުންގެ ވެރިއިލާހުގެ ޙަޟްރަތުން، ތިޔަބައިމީހުންނަށް ބާވައިލެއްވި ފޮތަށް ތިޔަބައިމީހުން ތަބާވާށެވެ! އަދި އެކަލާނގެ ފިޔަވައި، އެހެން އެހީތެރިންތަކަކަށް ތަބާ ނުވާށެވެ.“ އަދިވެސް ވަޙީކުރައްވާފައިވެއެވެ. ﴿وَالَّذِينَ يُمَسِّكُونَ بِالْكِتَابِ وَأَقَامُوا الصَّلَاةَ إِنَّا لَا نُضِيعُ أَجْرَ الْمُصْلِحِينَ﴾ الأعراف: ١٧٠ މާނައީ: ”ފޮތުގައި ހިފަހައްޓައި، ނަމާދު ޤާއިމުކޮށް އުޅުނު މީހުން (ދަންނާށެވެ!) ހަމަކަށަވަރުން، އިޞްލާޙުކުރާމީހުންގެ ދަރުމަ، ތިމަންއިލާހު ގެއްލެނި ނުކުރައްވާހުށީމެވެ.“ ކޮންމެ ފޮތަކަށް މި ޙުކުމް ޢާއްމުވެގެންވެއެވެ. މިފަދަ މިކަމާގުޅޭ އެތައް އާޔަތެއް ވެއެވެ. ﷲ ގެ ފޮތާ ބެހޭގޮތުން ނަބިއްޔާ ޞައްލަﷲ ޢަލައިހިވަސައްލަމަ ވަޞިއްޔަތްކުރައްވާފައިވެއެވެ. ((فَخُذُوا بِكِتَابِ اللَّهِ وَاسْتَمْسِكُوا بِهِ))() މާނައީ: ”ފަހެ، ތިޔަބައިމީހުން ﷲގެ ފޮތް ލިބިގަންނާށެވެ. އަދި އެފޮތުގައި ގަދަޔަށް ހިފަހައްޓާވެ. (އެބަހީ: އެފޮތުގައި އަންގަވާދެއްވާފައިވާގޮތަށް ޢަމަލުތައް ބަހައްޓާށެވެ.)“ އަދި ޢަލީ ރަޟިޔަﷲ ޢަންހުގެ ކިބައިން މަރުފޫޢުކޮށް ވާރިދުވެފައިވާ ޙަދީޘެއްގައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ((”إِنَّهَا سَتَكُونَ فِتَن“ فَقُلْتُ: مَا الْمَخْرَجُ مِنْهَا يَا رَسُولَ اللهِ ؟ قَالَ: ”كِتَابُ اللهِ“))() މާނައީ: ”ހަމަކަށަވަރުން، ފިތުނަތައް އަންނަހުއްޓެވެ.“ ތިމަން ދެންނެވީމެވެ. ”އޭ ﷲގެ ރަސޫލާއެވެ! އެ ފިތުނަތަކުން ނުކުމެވޭނެ މަގަކީ ކޮބައިތޯއެވެ؟“ އެކަލޭގެފާނު ޙަދީޘް ކުރެއްވިއެވެ. ”ﷲގެ ފޮތެވެ.“\nސ82: ކީރިތި ޤުރުއާނުގައި ހިފެހެއްޓުމާއި، އެފޮތަށް ދޭންޖެހޭ ޙައްޤުތައް ދިނުމުގައި ޤާއިމުވެ ހުރުމޭ ބުނެވޭ ބަހުގެ މާނައަކީ ކޮބާ؟\nޖ: އޭގެ މާނައަކީ އެފޮތް ހިތުދަސްކޮށް، އެފޮތް ކިޔަވަންޖެހޭ ގޮތަށް ކިޔަވައި، ރޭގަނޑާއި ދުވާލު އެފޮތުގެ މަތީގައި ޤާއިމުވެހުރުމެވެ. އަދި އެފޮތުގެ އާޔަތްތަކާމެދު ވިސްނާ ފިކުރުކުރުމާއި، އެފޮތުގައިވާ ޙަލާލުވެގެންވާ ތަކެއްޗާއި ކަންކަން ޙަލާލުކުރުމާއި، އަދި އެފޮތުގައި ޙަރާމްވެގެންވާ ތަކެއްޗާއި ކަންކަން ޙަރާމްކުރުމެވެ. ހަމައެހެންމެ، އެފޮތުގައިވާ އަމުރުތަކަށް ކިޔަމަންތެރިވުމާއި، އައިސްފައިވާ ވަޢީދުގެ ބަސްތަކަށް ހުޝިޔާރުވެ ހުރުމާއި، އެފޮތުގައިވާ މިސާލުތަކުން ޢިބުރަތް ޙާޞިލުކުރުމެވެ. ހަމައެއާއެކު، އެފޮތުގައިވާ ވާހަކަތަކުން ނަޞޭޙަތް ލިބިގަތުމާއި، އެފޮތުގައި ފާޅުވެގެން މާނައެނގޭ އާޔަތްތަކަށް ޢަމަލުކުރުމާއި، އަދި މާނަނޭނގޭ އާޔަތްތަކަށް ކިޔަމަންތެރިވުމެވެ. އަދި އެފޮތުގައިވާ ޙައްދުގެ ތެރޭގައި އުޅުމާއި، އެފޮތަށް އުނިއިތުރު ގެނައުމުންނާއި އެފޮތަށް ކުރާ ދޮގު ދަޢުވާތަކުން އެފޮތް ރައްކާތެރިކުރުމެވެ. އަދި އެކިގޮތްގޮތުން އެފޮތުގެ މައްޗަށް ނަޞޭޙަތްތެރިވުމާއި، ފާޅުވެ ބަޔާންވެގެންވާ ދަލީލާއެކު އެފޮތުގެ މަގަށް ދަޢުވަތު ދިނުމެވެ.\nސ83: ކީރިތި ޤުރުއާނަކީ ޚަލްޤުކުރެވިގެންވާ އެއްޗެކޭ ބުނެއްޖެމީހެއްގެ ޙުކުމަކީ ކޮބާ؟\nޖ: ކީރިތި ޤުރުއާނުގައިވާ އަކުރުތަކާއި މާނައަކީ ޙަޤީޤަތުގައިވެސް ﷲ ސުބުޙާނަހޫ ވަތަޢާލާގެ ކަލާމްފުޅެވެ. އެއިލާހުގެ ކަލާމްފުޅަކީ ހަމައެކަނި މާނައާނުލައި އަކުރުތަކެއް އަދި އަކުރުތަކާނުލައި މާނައެއް ނޫނެވެ. އެއިލާހުގެ ކަލާމްފުޅުގައި އަކުރާއި މާނަ މި ދެބައި ހިމެނިގެންވެއެވެ. ﷲ ސުބުޙާނަހޫ ވަތަޢާލާ ވަނީ އެ އާޔަތްތައް ބަސްފުޅުން ވަޙީކުރައްވައި، އެއިލާހުގެ ނަބިއްޔާއަށް ވަޙީގެގޮތުގައި ބާވާލައްވާފައެވެ. އަދި މުއުމިނުން ޙައްޤުގޮތުގައި އެފޮތަށް އީމާންވާން ޖެހެއެވެ. އެ ކަލިމަފުޅުތައް ހުރީ އަތުން ލިޔެ، ދުލުން ކިޔައި، ހިތްތަކުގައި ރައްކާކުރެވި، ކަންފަތްތަކަށް އިވޭ، ލޮލަށް ފެންނަގޮތަށް ކަމުގައިވީނަމަވެސް އެއީ ހަމަ ރަޙްމާންވަންތަ އިލާހުގެ ކަލާމްފުޅެވެ. އެހެންނަމަވެސް ލިޔެހަދާ އަތްތަކާއި، ލިޔާ ދެއްޔާއި، ޤަލަމާއި، ލިޔަން ބޭނުންކުރާ ގަނޑުތަކަކީ މަޚްލޫޤުތަކެކެވެ. އެހެނެއްކަމަކު އެތަކެތިން ލިޔެފައިވާ އާޔަތްތަކަކީ މަޚްލޫޤެއް ނޫނެވެ.\nހަމައެހެންމެ ދޫތަކާއި، އަޑުތަކަކީ މަޚްލޫޤުތަކެކެވެ. ނަމަވެސް އެތަކެތި ބޭނުންކޮށްގެން ކިޔަވާ އާޔަތްތަކަކީ މަޚްލޫޤެއް ނޫނެވެ. އަދި ހިތްތަކަކީ މަޚްލޫޤެކެވެ. ނަމަވެސް އެހިތުގައި ރައްކާކޮށްފައިވާ އާޔަތްތަކަކީ މަޚްލޫޤެއް ނޫނެވެ. އަދި ކަންފަތްތަކަކީ މަޚްލޫޤެކެވެ. ނަމަވެސް އެކަންފަތްތަކަށް އިވޭ އާޔަތްތަކަކީ މަޚްލޫޤެއް ނޫނެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ. ﴿إِنَّهُ لَقُرْآنٌ كَرِيمٌ * فِي كِتَابٍ مَكْنُونٍ﴾ الواقعة: ٧٧ – ٧٨ މާނައީ: ”ހަމަކަށަވަރުން، އެއީ މާތްވެގެންވާ ޤުރްއާންކަން ކަށަވަރެވެ. ރައްކާތެރިކުރައްވާފައިވާ ފޮތެއްގައެވެ.“ އަދިވެސް ވަޙީކުރައްވާފައިވެއެވެ. ﴿بَلْ هُوَ آيَاتٌ بَيِّنَاتٌ فِي صُدُورِ الَّذِينَ أُوتُوا الْعِلْمَ وَمَا يَجْحَدُ بِآيَاتِنَا إِلَّا الظَّالِمُونَ﴾ العنكبوت: ٤٩ މާނައީ: ”އަދި ކިއެއްތަ! އެއީ ޢިލްމު ލިބިގެންވާ މީހުންގެ ހިތްތަކުގައި ބަޔާންވެގެންވާ އާޔަތްތަކެކެވެ. އަނިޔާވެރިން ނޫނީ، ތިމަންއިލާހުގެ އާޔަތްތަކާ ދެކޮޅެއް ނަހަދާނެއެވެ.“ އަދިވެސް ވަޙީކުރައްވާފައިވެއެވެ. ﴿وَاتْلُ مَا أُوحِيَ إِلَيْكَ مِنْ كِتَابِ رَبِّكَ لَا مُبَدِّلَ لِكَلِمَاتِهِ﴾ الكهف: ٢٧ މާނައީ: ”ކަލޭގެފާނުގެ ވެރިރަސްކަލާނގެ ފޮތުން، ކަލޭގެފާނަށް ވަޙީކުރެއްވި ތަކެތި ކިޔަވައިވިދާޅުވާށެވެ! އެކަލާނގެ ކަލިމަފުޅުތަކަށް ބަދަލުގެނެވޭނޭ އެކަކުވެސް ނުވެއެވެ.“ އަދިވެސް ވަޙީކުރައްވާފައިވެއެވެ. ﴿وَإِنْ أَحَدٌ مِنَ الْمُشْرِكِينَ اسْتَجَارَكَ فَأَجِرْهُ حَتَّى يَسْمَعَ كَلَامَ اللَّهِ﴾ التوبة: ٦ މާނައީ: ”އަދި މުޝްރިކުންގެ ތެރެއިން އެއްވެސްމީހަކު، ކަލޭގެފާނުގެ އަރިހުން ރައްކާތެރިކަމަކަށް އެދިއްޖެނަމަ، ފަހެ، އެމީހަކު ﷲގެ ކަލާމްފުޅު އަހައިފުމަށްދާނދެން އެމީހަކަށް ރައްކާތެރިކަން ދެއްވާށެވެ.“ އަދި ޢަބްދުﷲ ބުން މަސްޢޫދު ރަޟިޔަﷲ ޢަންހު ވިދާޅުވިއެވެ. ((أَدِيمُوا النَّظَرَ فِي الْمُصْحَفِ))() މާނައީ: ”ތިޔަބައިމީހުން، މުޞްޙަފަށް ބަލުމުގައި ދެމިހުންނާށެވެ. (އެބަހީ؛ އެ ފޮތް ބަލައިގެން ކިޔެވުމާއި، އެފޮތާމެދު ވިސްނާ ފިކުރުކުރުމުގައި ދެމިހުންނާށެވެ.)“ މިފަދަ އެތައް ނައްޞުތަކެއް މިބާބުގައި އައިސްފައިވެއެވެ.\nކަންމިހެންހުރުމާއެކު، ކީރިތި ޤުރުއާނަކީ ނުވަތަ އެފޮތުގެ ބަޔަކީ މަޚްލޫޤެކޭ ބުނެއްޖެމީހާ ބޮޑު ކުފުރުން ކުފުރުވެއްޖެއެވެ. އަދި އިސްލާމްދީނުން އެއްކޮށް އެމީހަކު ބޭރުވެއްޖެއެވެ. އެހެނީ، ކީރިތި ޤުރުއާނަކީ ﷲ ގެ ކަލާމްފުޅެވެ. އެ ފޮތް އައިސްފައިވަނީ އެކަލާނގެ ޙަޟްރަތުންނެވެ. އަދި އެ ފޮތް ރުޖޫޢަވާހުށީވެސް އެކަލާނގެ ޙަޟްރަތަށެވެ. އަދި އެއިލާހުގެ ޞިފަފުޅުތަކުގެ ތެރެއިން ބައެއް ޞިފަތަކަކީ މަޚްލޫޤެކޭ ބުނެއްޖެމީހާ މުރުތައްދުވެ ކާފަރުވެއްޖެއެވެ. އެފަދަ މީހެއްގެ މައްޗަށްވަނީ އަލުން އިސްލާމްދީނަށް ރުޖޫޢަވުމެވެ. އެމީހަކު ރުޖޫޢަވެއްޖެނަމަ އެމީހަކަށް ކުށެއްނެތެވެ. ރުޖޫޢަވުމަށް ދެކޮޅުހަދައިފިނަމަ، ކާފަރުވިކަމަށްޓަކައި ޤަތުލުކުރުން ހުއްޓެވެ. އަދި މުސްލިމެއްގެ ހައިސިއްޔަތުން ކުރަންޖެހޭނެ އެއްވެސްކަމެއް އެމީހާގެ މައްޗަށް ކުރާކަށް ނުޖެހޭނެއެވެ.\nސ84: ބަސްވަޙީކުރެއްވެވުމުގެ ޞިފަފުޅަކީ އެއިލާހުގެ ޛާތުފުޅުގެ ނުވަތަ ޢަމަލުފުޅުގެ ޞިފަފުޅެއްތަ؟\nޖ: ބަސްވަޙީކުރެއްވެވުމުގެ ޞިފަފުޅު އެއިލާހުގެ ޛާތުފުޅާ ގުޅިފައިވުމުގެގޮތުންނާއި، އެއިލާހަށް މިޞިފަފުޅުން ޞިފަފުޅު ލިބިވޮޑިގެންފައިވުމުގެ ގޮތަށް ބަލާއިރު، ފަހެ، މިއީ އެއިލާހުގެ ޢިލްމުފުޅާ އެއްފަދައިން އެއިލާހުގެ ޛާތީ ޞިފަފުޅެކެވެ. ހަމައެހެންމެ، ބަސްވަޙީކުރެއްވެވުމަކީ އެއިލާހުގެ ޢިލްމުފުޅުގެ ތެރެއިންވާ ކަމެކެވެ. އަދި އެއިލާހު ބަސްފުޅު ވަޙީކުރައްވަނީ އެއިލާހުގެ ޢިލްމުފުޅުންނެވެ. ބަސްފުޅުތަކުގެ ތެރެއިން އެއިލާހު ބާވާލައްވަންވީ ކޮން ބަސްފުޅެއްކަން އެއިލާހު މޮޅަށް ދެނެވޮޑިގެންވެއެވެ.\nއަދި އެއިލާހު އެދިވޮޑިގެންވުމުގެ ގޮތުންނާއި، އެއިލާހުގެ އިރާދަކުރެއްވުމުގެ ގޮތަށް ބަލައިފިކަމުގައިވާނަމަ (ބަސްވަޙީކުރެއްވެވުމުގެ ޞިފަފުޅަކީ) އެއިލާހުގެ ޢަމަލުފުޅުގެ ތެރެއިންވާ ޞިފަފުޅެކެވެ. އެއީ ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވާ ފަދައިންނެވެ. ((إِذَا أَرَادَ اللهُ أَنْ يُوحِيَ بِالأَمْرِ تَكَلَّمَ بِالْوَحْيِ))() މާނައީ: ”ﷲ ކަމެއް އަމުރުކުރެއްވުމަށް ވަޙީކުރަން އެދިވޮޑިގެންފި ހިނދަކު، ވަޙީގެ ޒަރީޢާއިން ބަސްވަޙީ ކުރައްވައެވެ.“\nއަދި މިސަބަބާހުރެ ބަސްވަޙީކުރެއްވެވުމުގެ ޞިފަފުޅާބެހޭގޮތުން ސަލަފުއްޞާލިހުން (ރަޙިމަހުމުﷲ) ވިދާޅުވެފައިވެއެވެ. ހަމަކަށަވަރުން، އެޞިފަފުޅަކީ (އެއިލާހުގެ) ޛާތީ، ހަމައެއާއެކު ޢަމަލުފުޅުގެ ޞިފަފުޅެކެވެ. ފަހެ، ﷲ ސުބުޙާނަހޫ ވަތަޢާލާ ބަސްވަޙީކުރެއްވެވުމުގެ ޞިފަފުޅު މީގެކުރިން ދުވަހަކުވެސް ނެތިގެން ގޮސްފައެއް ނުވެއެވެ. އަދި އަބަދުގެއަބަދަށް ދުވަހަކުވެސް އެއިލާހުގެ ޛާތުފުޅުން ނެތިގެން ނުދާހުއްޓެވެ. އެއިލާހުގެ ބަސްވަޙީކުރެއްވެވުމާއި، (އެއިލާހުގެ ވަކި ޚާއްޞަ އަޅަކަށް) ބަސްވަޙީކުރެއްވެވުމަކީ އެއިލާހުގެ އެދިވޮޑިގަތުމާއި، އިރާދަފުޅުގެ ދަށުގައިވާ ކަމެކެވެ. ފަހެ، އެއިލާހުގެ އެދިވޮޑިގެންފިހިނދަކު، އެދިވޮޑިގެންފި ވަޤުތަކު، އެދިވޮޑިގެންފި ގޮތަކަށް، އެދިވޮޑިގެންނެވި އެއިލާހުގެ އަޅަކަށް އަޑުއިވޭނެފަދަ ބަސްފުޅަކުން ބަސްވަޙީކުރައްވައެވެ. އަދި އެއިލާހުގެ ބަސްފުޅުވަޙީކުރެއްވެވުމަކީ އޭގެ ވަކި ޙައްދެއްނުވާ، އަދި އޭގެ ވަކި ނިހާޔަތެއްނުވާ ޞިފަފުޅެކެވެ. ﴿قُلْ لَوْ كَانَ الْبَحْرُ مِدَادًا لِكَلِمَاتِ رَبِّي لَنَفِدَ الْبَحْرُ قَبْلَ أَنْ تَنْفَدَ كَلِمَاتُ رَبِّي وَلَوْ جِئْنَا بِمِثْلِهِ مَدَدًا﴾ الكهف: ١٠٩ މާނައީ: ”ކަލޭގެފާނު ވިދާޅުވާށެވެ! ތިމަންކަލޭގެފާނުގެ ވެރިއިލާހުގެ ކަލިމަފުޅުތަކަށް ދެލިކަމުގައި ކަނޑުވީނަމަ، ތިމަންކަލޭގެފާނުގެ ވެރިއިލާހު ކަލިމަފުޅުތައް (ލިޔެ) ހުސްވުމުގެކުރިން ކަނޑު ހުސްވެއްޖައީހެވެ. ތިމަންއިލާހު އެފަދަ އެހެންކަނޑެއް އިތުރަށް ގެނެސްދެއްވިނަމަވެހެވެ.“ ﴿وَلَوْ أَنَّمَا فِي الْأَرْضِ مِنْ شَجَرَةٍ أَقْلَامٌ وَالْبَحْرُ يَمُدُّهُ مِنْ بَعْدِهِ سَبْعَةُ أَبْحُرٍ مَا نَفِدَتْ كَلِمَاتُ اللَّهِ﴾ لقمان: ٢٧ މާނައީ: ”އަދި ހަމަކަށަވަރުން، ބިމުގައިވާހާ ގަސްގަހާގެއްސަކީ، ޤަލަމްތަކެއްކަމުގައި ވެފައި، އަދި ކަނޑު (ދެލިކަމުގައިވެފައި) އޭގެފަހަށް ހަތްކަނޑު އެއާއެކުވިޔަސް، ﷲގެ ކަލިމަފުޅުތައް (އެއިން ލިޔެ) ހުހެއް ނުވާނެތެވެ.“ ﴿وَتَمَّتْ كَلِمَتُ رَبِّكَ صِدْقًا وَعَدْلًا لَا مُبَدِّلَ لِكَلِمَاتِهِ وَهُوَ السَّمِيعُ الْعَلِيمُ﴾ الأنعام: ١١٥ މާނައީ: ”އަދި ކަލޭގެފާނުގެ ވެރިއިލާހުގެ ކަލިމަފުޅު ތެދުވެރިކަމާއި، ޢަދުލުވެރި ކަމުގައި ފުރިހަމަވެއްޖެއެވެ. އެކަލާނގެ ކަލިމަފުޅުތައް ބަދަލުކުރެވޭނެ އެއްވެސް ފަރާތެއް ނުވެއެވެ. އަދި އެކަލާނގެއީ، މޮޅަށް އައްސަވާވޮޑިގެންވާ މޮޅަށް ދެނެވޮޑިގެންވާ އިލާހެވެ.“\nސ85: ވާޤިފާއިންނަކީ ކޮބާ؟ އަދި އެބައިމީހުންގެ ޙުކުމަކީ ކޮބާ؟\nޖ: ވާޤިފާއިންނަކީ() ކީރިތި ޤުރުއާނާމެދު، އެއީ ﷲ ގެ ކަލާމްފުޅޭވެސް އަދި މަޚްލޫޤެކޭވެސް ނުބުނާ މީހުންނެވެ. އަލްއިމާމް އަޙްމަދު -ރަޙިމަހުﷲ ތަޢާލާ- ވިދާޅުވެފައިވެއެވެ. ”އެބައިމީހުންގެ ތެރޭގައި ޢިލްމުވެރިކަން ހުރެއްޖެމީހަކުކަމުގައިވާނަމަ، އެމީހަކީ ޖަހްމީންގެ މީހެކެވެ. އެމީހަކީ މާބޮޑު ޢިލްމުވެރިކަމެއްނެތް، ޖާހިލުކަމެއް ހުރެއްޖެމީހެއްކަމުގައިވާނަމަ، ފަހެ، ޖެހޭނީ އެމީހާގެ މައްޗަށް ބަޔާންކުރުމާއި، ހެއްކާއެކު ޙުއްޖަތް ޤާއިމުކުރާށެވެ. ފަހެ، އެކަމުން އެމީހާ ތައުބާވެ، އެ ޤުރްއާނަކީ ﷲ ތަޢާލާގެ ކަލާމްފުޅުކަމާއި މަޚްލޫޤެއްނޫންކަމުގައި އީމާންވެއްޖެނަމަ މައްސަލަ ނިމުނީއެވެ. އެހެންނޫންކަމުގައިވާނަމަ، އެމީހަކީ ޖަހްމީންނަށްވުރެވެސް ނުބައި މީހެކެވެ.“()\n() رواه مسلم (فضائل الصحابة / 36) ، وأحمد (4 / 366، 367).\n() (ضعيف) ، رواه أحمد (1 / 91) ، والترمذي (2906) ، والدارمي (3334).\n() (إسناده فيه ضعف) ، رواه ابن أبي عاصم في السنة (515) ، والآجري في الشريعة (126).\n() ވާޤިފާއިންނަކީ: ކީރިތި ޤުރްއާނާމެދުގައްޔާއި، ފާސިޤުން ނަރަކައަށް ވަންނާނެތޯ ނުވަތަ ނުވަންނާނެތޯފަދަ މައްސަލަތަކާމެދު (ދަލީލުތައް ޤުރްއާނާއި ސުންނަތުގައި އައިސްފައިވާއިރުވެސް) އެއްވެސްކޮޅަކަށް ބުރަނުވެ ތިބޭ ޖަމާޢަތެއްގެ ބައެކެވެ. (منهاج السنة: 5/ 284، 294، 3/462).\n() انظر كتاب السنة لعبد الله ابن الإمام أحمد بن حنبل رحمهما الله (1 / 179).\n5,160 total views


Jabir DRP'aa gulhivadaigannavan shauguverikan faalhukohfi\nރާއްޖެ - ޖާބިރު ޑީއަރްޕީއަށް\nޖާބިރު ޑީއާރްޕީއާ ގުޅިވަޑައިގަންނަވަން ޝައުގުވެރިކަން ފާޅުކުރައްވައިފި\nޖާބިރުއާއި އެކު އިތުރު ދެ މެމްބަރަކު ވެސް ޝައުގުވެރިކަން ފާޅުކޮށްފައިވޭ\nނިމިދިޔަ މަޖިލިސް އިންތިހާބުގައި ޑީއާރްޕީގެ އެއްވެސް ކެނޑިޑޭޓަކަށް އިންތިހާބު ކާމިޔާބު ކުރެވިފައެއް ނުވޭ\nމިހާރު މަޖިލީހުގައި ހުންނަވަނީ މިނިވަން މެމްބަރެއްގެ ހައިސިއްޔަތުން\nކ. މާލެ 12 ޖުލައި 2019 | ހުކުރު 18:57 5,146\nކާށިދޫ ދާއިރާގެ މެމްބަރު އަބްދުﷲ ޖާބިރު - މަޖިލިސް\nކާށިދޫ ދާއިރާގެ މެމްބަރު އަބްދުﷲ ޖާބިރު، ޑީއާރްޕީއާ ގުޅިވަޑައިގްނަވަން ޝައުގުވެރިކަން ފާޅުކުރައްވައިފި ކަމަށް އެ ޕާޓީން ބުނެފިއެވެ.\nޑީއާރްޕީއިން ކުރި ޓްވީޓެއްގައި ބުނެފައިވަނީ، ހުކުރު ދުވަހުގެ ވަގުތެއްގައި އެ ޕާޓީގެ ކައުންސިލާ ޖާބިރު ބައްދަލުކުރައްވާފައިވާ ކަމަށެވެ. އަދި މި ބައްދަލުކުރެއްވުމުގައި މަޖިލީހުގެ އިތުރު ދެ މެމްބަރަކު ވެސް އެ ޕާޓީއާ ގުޅިވަޑައިގަންނަވަން ޝައުގުވެރިކަން ފާޅުކުރައްވާ ބައްދަލުކުރެއްވިކަމަށް ވެސް ޑީއާރްޕީއިން ބުނެފައިވެއެވެ. ނަމަވެސް އެއީ ކޮން ދެ މެމްބަރުން ކަމެއް ބުނެފައެއް ނުވެއެވެ.\nޑީއާރްޕީ އުފެއްދުމުގައި ވެސް އިސްކޮށް ހަރަކާތްތެރިވެވަޑައިގެންނެވި ޖާބިރު ވަނީ މީގެ ކުރިންވެސް އެ ޕާޓީއާ ގުޅިވަޑައިގަންނަވަން ޝައުގުވެރިކަން ފާޅުކުރައްވާފައެވެ.\nމިނިވަން މެމްބަރެއްގެ ހައިސިއްޔަތުން މަޖިލީހަށް އިންތިހާބުވެވަޑައިގެންނެވި ޖާބިރު އެންމެ ފުރަތަމަ ނިމިދިޔަ ރައްޔިތުންގެ މަޖިލީހުގެ އިންތިހާބަށް ވާދަކުރައްވަން މަސައްކަތް ކުރެއްވީ އެމްޑީޕީގެ ޓިކެޓުގައެވެ. ނަމަވެސް އެމްޑީޕީ ޕްރައިމަރީން ނާކާމިޔާބު ވުމާއި އެކު، މިނިވަން މެމްބަރެއްގެ ގޮތުގައި ވާދަކުރައްވަން ޖާބިރު ނިންމެވީއެވެ.\nޖާބިރުއަށް މިނިވަން މެމްބަރެއްގެ ގޮތުގައި މަޖިލީހަށް ވާދަކުރެއްވުނީ، ޕްރައިމަރީން ބަލިވާ ކެނޑިޑޭޓުންނަށް އިންތިހާބުގައި ބައިވެރިނުވެވޭ ގޮތަށް އޮތް އޮތުމަކީ، ގާނޫނާ ހިލާފު ކަމެއް ކަމަށް ސުޕްރީމް ކޯޓުން ހުކުމް ކުރުމާއި ގުޅިގެންނެވެ.\nރައީސް އިބްރާހިމް މުހައްމަދު ސޯލިހުގެ ސްޕެޝަލް އެންވޯއީއެއްގެ ގޮތުގައި ހުންނެވި ޖާބިރު މި ފަހުން ރައްޔިތުންގެ މަޖިލީހުގައި ކޯފާ އިސްކުރައްވާ އަޑު އުފުލި އިރު ރައީސް ސޯލިހަށް ވެސް ނިސްބަތްކޮށް ބަހުގެ ހަމަލާތަކެއް ދެއްވާފައިވެއެވެ. އަދި މަޖިލީހުގެ ތަޅުމުގައި އަޑު ގަދަކުރުމުގެ ސަބަބުން، 19 ވަނަ ވަނަ ރައްޔިތުންގެ މަޖިލީހުގައި ނަން އިއްވާ ތަޅުމުން ބޭރުކޮށްލެވުނު ފުރަތަމަ މެމްބަރަކަށް ޖާބިރު ވެވަޑައިގެންނެވިއެވެ.\nޖާބިރު ޑީއާރްޕީއާ ގުޅިވަޑައިގެންފި ނަމަ އެމަނިކުފާނު ވެވަޑައިގަންނަވާނީ މަޖިލީހުގެ މި ދައުރުގައި ޑީއާރްޕީ ތަމްސީލުކުރައްވާ ފުރުތަމަ މެމްބަރަށެވެ.


Hiyaagai Thibi Kudhinnah Aniyaa Kuree, Nimigen Dhiya Sarukaarun - Gender - Vaguthu\nހިއުމަން ރައިޓްސް ކޮމިޝަނުން ނެރުނު ރިޕޯޓެއްގައި އޮތް ދައުލަތުގެ ބެލުމުގެ ދަށުގައި ތިބި 22 ކުއްޖަކަށް އަނިޔާކުރި ކަމަށް ބުނާ ހާދިސާތަކަކީ ނިމިގެން ދިޔަ ސަރުކާރުގައި ހިނގާފައިވާ ހާދިސާތަކެއް ކަމަށް ޖެންޑަރ މިނިސްޓްރީން ވިދާޅުވެއްޖެއެވެ.\nޖެންޑާ މިނިސްޓްރީން މިހެން ވިދާޅުވީ ހިއުމަން ރައިޓްސް ކޮމިޝަނުން ނެރުނު ރިޕޯޓާއި ގުޅިގެން މިރޭ ކުރި ޓްވީޓެއްގައެވެ.\nޓްވީޓްގައި ޖެންޑާ މިނިސްޓްރީން ވިދާޅުވީ "ހިއުމަން ރައިޓްސް ކޮމިޝަންގެ އެންޓި ޓޯޗަރ ރިޕޯޓުގައި ބަޔާންކުރާ ދައުލަތުގެ ބެލުމުގެ ދަށުގައި ހުރި 22 ކުއްޖަކަށް އަނިޔާކުރި ވާހަކައާ ގުޅިގެން އޮޅުން އަރާ ގޮތަށް ބައެއް ފަރާތްތަކުން ޚަބަރު ފަތުރާތީ ދަންނަވަމެވެ. އެ ހާދިސާތަކަކީ ނިމިގެން ދިޔަ ސަރުކާރުގައި ހިނގާފައިވާ ހާދިސާތަކެކެވެ."\nދައުލަތުގެ ބެލުމުގެ ދަށުގައި ތިބި 22 ކުއްޖަކަށް އަނިޔާކުރީ ކުރީ ސަރުކާރުން ކަމަށް ޖެންޑާ މިނިސްޓްރީން ވިދާޅުވި ނަމަވެސް އެޗްއާރްސީއެމްގެ ރިޕޯޓްގައި ވަކި ސަރުކާރެއްގެ ވާހަކައެއް ނެތެވެ. ރިޕޯޓްގައި ވިދާޅުވެފައި ވަނީ އެއީ 01 ޖުލައި 2018 އިން ފެށިގެން 30 ޖޫން 2019 އާއި ދެމެދު ހިނގި ހާދިސާތަކުގެ މައްޗަށް ތައްޔާރުކޮށްފައިވާ ރިޕޯޓެއް ކަމަށެވެ.\nހިއުމަން ރައިޓްސް ކޮމިޝަންގެ އެންޓި ޓޯޗަރ ރިޕޯޓުގައި ބަޔާންކުރާ ދައުލަތުގެ ބެލުމުގެ ދަށުގައި ހުރި 22 ކުއްޖަކަށް އަނިޔާކުރި ވާހަކައާ ގުޅިގެން އޮޅުން އަރާ ގޮތަށް ބައެއް ފަރާތްތަކުން ޚަބަރު ފަތުރާތީ ދަންނަވަމެވެ. އެ ހާދިސާތަކަކީ ނިމިގެން ދިޔަ ސަރުކާރުގައި ހިނގާފައިވާ ހާދިސާތަކެކެވެ pic.twitter.com/H4QE3z4uVF\n— Ministry of Gender, Family and Social Services (@Min_Gender) August 22, 2019\n22 ކުއްޖަކަށް އަނިޔާ ކުރިކަމުގެ ތުހުމަތުން ސަލާމަތް ވުމުގެ މަސައްކަތް ޖެންޑާ މިނިސްޓްރީން ފަށާފާއި ވާއިރު ފަހަކަށް އައިސް ކުޑަކުދިންގެ ހިޔާގައި ތިބޭ ކުދިންގެ ހާލަތާއި މެދު ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. މިމަހުގެ ކުރީކޮޅު ވެސް ޖެންޑާ މިނިސްޓްރީގެ ބެލުމުގެ ދަށުގައި ތިބި ހައެއްކަ ކުދިން ފިލާފައި ވެއެވެ.\nއޮގަސްޓް 22, 2019 23:59\nހަސަން ފަރީދު ނަގާލީ ވަސް ޔާމީނޯ؟؟؟؟\nއޮގަސްޓް 23, 2019 14:22\nކުރީސަރުކާރު މިސަރުކާރު މިނިސްޓަރަކީ ހަމަ އެކަކު\nއޮގަސްޓް 23, 2019 05:18\nދުވަހަކުވެސް ތެދެއް ހަދާފާނެހެން ހީވޭތަ މިހާރު މިއޮތް ސަރުކާރުން.\nއޮގަސްޓް 23, 2019 09:43\n1 ޖުލައި 2018 ން 30 ޖޫން 2019 އަށް ވެރިކަން ކުރީ ކުރީގެ ސަރުކާރުންތަ؟ މީއަރަތެއް.ކުށްނުކުރާ ސަރުކާރު ކޮންސަރުކާރު؟ ޞާލިހު ސަރުކާރު.\nއޮގަސްޓް 23, 2019 13:29\nކޮބާ ހޯރަ އިއްބެ. ގައިމުވެސް ޔާމިނެއްނޫން މިނިވަންކުރީކީ. ކުޑަކުދިންގެ ހައްގުތަކޭ ބުނާއިރު ކޮބާ ޖީހާން ގެ އިންސާފް. ކީއްވެ އޯ މި ސަރުކާރުގެ ވެރިކަމުގައި ކުޑަކުދިންގެ ހިޔާއިން ފިލީ. ޔާމިނުތަ މި ސަރުކާރު ދުވަސްވަރު ގޮސްއަނިޔާކުރީ.\nއޮގަސްޓް 23, 2019 13:51\nމިސަރުކާރުގެ އާދައެއް ކަންކަން ރަގަޅުނުކޮއް ކުރީ ސަރުކާރުގެ ބޮލައް ކަޑާލުން.\nއޮގަސްޓް 23, 2019 14:25\nއެބުނާދުވަސް ވަރު އެތަނާ ހަވާލުވެހުރީ ކާކު


ގަދަ ހަތަރެއްގައި އޮވެ ފުރަތަމަ ބުރު ނިންމާލުމަކީ ލިބުނު ބޮޑު...\nދަ ގްރާންޑޭ އާއި ޓީސީގެ މެޗު\nދަ ގްރާންޑޭ އާއި ޓީސީ ބައްދަލުކުރާ މެޗު ފަށާނީ ބުރާސްފަތި ދުވަހުގެ ހަވީރު 16:00 ގައި\nތާވަލުގެ ހަތަރުވަނައިގައި ޓީސީ އޮތްއިރު، ދަ ގްރާންޑޭ އޮތީ ތިންވަނައިގައި\n27 ޖެނުއަރީ 2021 | ބުދަ 19:20\nދިރާގު ދިވެހި ޕްރިމިއާ ލީގުގެ ފުރަތަމަ ބުރު ނިމުނުއިރު ޓީސީ ސްޕޯޓްސް ކުލަބު ގަދަ ހަތަރެއްގައި އޮތުމަކީ ލިބުނު ވަރަށް ބޮޑު ކާމިޔާބީއެއް ކަމަށް އެ ޓީމުގެ ކޯޗު މުޙައްމަދު ޝާޒްލީ (ޝާޒް) ބުނެފިއެވެ.\nމި ސީޒަނާ ކުރިމަތިލިއިރު ޓީސީގެ ސްކޮޑަށް ވަނީ ބޮޑު ބަދަލެއް އައިސްފައެވެ. އެގޮތުން މިދިޔަ ސީޒަނުގައި ޓީސީއަށް ކުޅުނު ގިނަ ކުޅުންތެރިންތަކެއް އެ ޓީމު ދޫކޮށްލިއިރު، މި ސީޒަނާ ޓީސީން ކުރިމަތިލީ ހަގު ކުޅުންތެރިންތަކަކާއެކުއެވެ. މީގެ ކުރިން ސީޒަން ފެށުމުގެ ކުރިން ޝާޒް ވަނީ ލީގަށް ޒުވާން ސްކޮޑަކާއެކު ނުކުތުމަކީ ވަރަށް ބޮޑު ޗެލެންޖެއް ކަމަށް ބުނެފައެވެ. އެކަމަކު ލީގުގެ ފުރަތަމަ ބުރުގައި ޓީސީން މޮޅު ކުޅުމެއް ދައްކާފައިވާއިރު، އެ ޓީމު އޮތީ ތާވަލުގެ ހަތަރުވަނައިގައި ކުޅުނު ހަތް މެޗުން ލިބުނު ނުވަ ޕޮއިންޓާއެކުއެވެ.\nލީގުގައި ބުރާސްފަތި ދުވަހުގެ ހަވީރު ދަ ގްރާންޑޭ ސްޕޯޓްސް ކުލަބާ ދެކޮޅަށް ނުކުތުމުގެ ކުރިން އަންގާރަ ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޝާޒްލީ ބުނީ ގަދަ ހަތަރެއްގެ ތެރޭގައި އޮވެ ފުރަތަމަ ބުރު ނިންމާލުމަކީ ލިބުނު ވަރަށް ބޮޑު ކާމިޔާބީއެއް ކަމަށް ދެކޭ ކަމަށާއި، ފުރަތަމަ ބުރުގައި ޓީސީއަށް ހަތްވަނައާ ހިސާބަށްވެސް އެރުމަކީ އުނދަގޫ ކަމެއް ކަމަށް ގިނަ ބަޔަކު ސިފަކުރި ކަމަށެވެ. އެކަމަކު ޓީމުގައި ތަޖުރިބާކާރު ކުޅުންތެރިން މަދުވި ނަމަވެސް، އެތަން ފޫބެއްދޭނެކަން މިހާރު ޔަގީންވެފައިވާ ކަމަށާއި، ޓީމަށް ވަރަށް ބޮޑު އިތުބާރެއް އެބައޮތް ކަމަށްވެސް ޝާޒްލީ ބުންޏެވެ.\nދަ ގްރާންޑޭއާ ބެހޭ ގޮތުން ޝާޒްލީ ބުނީ އެ ޓީމަކީ ޓެކްޓިކަލީ މި ވަގުތު ލީގުގައި އޮތް އެންމެ ވަރުގަދަ ޓީމު ކަމަށެވެ. އަދި އެގޮތަށް ބަލާއިރު މާޒިޔާ ސްޕޯޓްސް އެންޑް ރެކްރިއޭޝަނާއި ކުލަބު ވެލެންސިއާއާވެސް ދަ ގްރާންޑޭ ތަފާތުނުކުރެވޭނެ ކަމަށްވެސް ޝާޒްލީ ވަނީ ބުނެފައެވެ.\nޓީސީ މެޗުގެ ކުރިން ދަ ގްރާންޑޭގެ ކޯޗު އިސްމާޢީލް މަހަފޫޒް (އިންމަ) ބުނީ މި މެޗަށް ނުކުންނަނީ ފުރަތަމަ ބުރުގައި އެ ޓީމުން ދެއްކި ކުޅުން ތަކުރާރުކުރުމަށް ކަމަށާއި، އެކަމުގައި އެ ޓީމުގެ ހުރިހާ ކުޅުންތެރިންނަށްވެސް ފުރިހަމަ އިތުބާރު އެބައޮތް ކަމަށެވެ.\nއަދި ބައެއް މެޗުތަކުގައި އޭނާ ހިތްހަމަޖެހޭ ވަރަށް އެ ޓީމުން ކުޅެފައިވާ ކަމަށާއި، އެކަމަކު އެންމެ ފަހުން ކުޅުނު މެޗުގައި އެންމެ އެދެވޭ ކުޅުމެއް ނުދެއްކުނު ނަމަވެސް، އެ މެޗުގައިވެސް ނަތީޖާ ނެރެވުނު ކަމަށް އިންމަ ބުންޏެވެ. އަދި ޓީމުގެ ކުޅުންތެރިންނާ ދޭތެރޭ ފޮނި އުންމީދުތަކެއް އެބައޮތް ކަމަށާއި، އެކަމަކު އެއީ އެއްވެސް ހާލަތެއްގައި ކުޅުންތެރިންނަށް ދޭ ޕްރެޝަރެއް ނޫން ކަމަށްވެސް އިންމަ ވަނީ ބުނެފައެވެ.\nމި ސީޒަނުގެ ގަދަ ހަތަރަކަށް އަމާޒުހިފި ދަ ގްރާންޑޭއިން ދެވަނަ ބުރާ ކުރިމަތިލާއިރު، އެ ޓީމު އޮތީ ތާވަލުގެ ތިންވަނައިގައި ކުޅުނު ހަތް މެޗުން ލިބުނު 12 ޕޮއިންޓާއެކުއެވެ. ދެވަނައިގައި އޮތް ވެލެންސިއާއަށް އަށް މެޗުން 12 ޕޮއިންޓް ލިބިފައިވާއިރު، ޓީސީ އަތުން ބަލިނުވެ ފަރުޖައްސާލައިފިނަމަ، ދަ ގްރާންޑޭއަށް ދެވަނައަށް އެރޭނެއެވެ.\nދިރާގު ދިވެހި ޕްރިމިއާ ލީގުގައި ދަ ގްރާންޑޭ އާއި ޓީސީ ބައްދަލުކުރާ މެޗު ފަށާނީ ބުރާސްފަތި ދުވަހުގެ ހަވީރު 16:00 ގައެވެ.


Anhenaku muladhdhadeege baaru dhakkai record fothah!\nލިންސޭ ބައިސެޕްސް އިން އާފަލު ޗިސްކޮށް ރެކޯޑް ހަދަނީ\nރެކޯޑް ފޮތްތަކަށް އެމީހުންގެ ނަން އަރުވަން ދުނިޔޭގެ ގިނަ ބަޔަކު ވަރަށް ތަފާތު ކަންކަން ކޮށް އުޅެ އެވެ. ދާދިފަހުން އަންހެނަކު ރެކޯޑް ފޮތުން ޖާގަ ހޯދާފައި ވަނީ އޭނާގެ އަތުގެ މުލައްދަނޑީގެ ބާރު ދައްކައިގެނެވެ. މި މީހާ އަތުގެ މީދާމަސްގަނޑުން ފިއްތާލައިގެން މިނިޓެއް ތެރޭ އެންމެ ގިނަ އާފަލު ޗިސްކޮށްލި މީހާގެ ރެކޯޑް ގާއިމްކޮށްފަ އެވެ.\nމި މަންޒަރު ފެންނަ ވީޑިއޯއެއް މިހާރު އިންޓަނެޓުގައި ދައުރުވަމުން ދާއިރު ވީޑިއޯއިން ފެންނަނީ ލިންސޭ ނަމަކަށް ކިޔާ މި އަންހެންމީހާ އޭނާގެ އަތުގެ މީދާ މަސްގަނޑުން ފިއްތާލައި ފަހަރަކު އާފަލެއް ޗިސް ކުރަމުންދާ ތަނެވެ. އަދި މި މަންޒަރު ބަލަން އެއްވެ ތިބި މީހުން އޭނާއަށް ތަރުހީބުދެމުންދާ މަންޒަރެވެ.\nހަމަ މި ވީޑީއޯގައި ލިންސޭ ވަނީ ފްރައިން ޕޭން އެއް ފައްކޮށްލަ އެވެ. އަދި ވަރަށް ބޯ ފޮތެއް ވެސް އޭނާ ޗަސް ކޮށްލާތަން މި ވީޑިއޯގައި ފެނެ އެވެ. މި ވީޑިއޯ އިންސްޓަގްރާމްގައި ޝެއާކޮށްފައި ވަނީ ގިނިސް ވޯލްޑް ރެކޯޑްސް އިންނެވެ.\n"ލިންސޭ ލިންޑްބާގް ނުވަތަ މާމާ ލޫ އޭނާގެ ބައިސެޕްސް ބޭނުން ކޮށްގެން މިނިޓެއް ތެރޭ އެންމެ ގިނަ އާފަލު ޗިސްކޮށްލާފައިވޭ،" މި ވީޑިއޯގެ ކެޕްޝަންގައި ލިޔެފައި ވެއެވެ.\nމި ވީޑިއޯ އާ ގުޅޭ ގޮތުން ގިނިސް ވޯލްޑް ރެކޯޑްސް އިން އިތުރަށް ހިއްސާކުރި މައުލޫމާތު ބުނާ ގޮތުގައި އެމެރިކާގެ ކެންސަސް އަށް އުފަން ލިންސޭ އަކީ ވަރަށް ބާރުގަދަ އަންހެނެކެވެ. މާމާ ލޫ އަކީ ލިންސޭގެ ސްޓޭޖް ނަމެވެ.\nމި ވިޑީއޯއަށް އެތައް ހާސް ބަޔަކު ލައިކްސް ދީފައިވެއެވެ. އަދި ލިންސޭގެ ހުނަރު ފެނިފައި އަޖައިބު އަންތަރީސް ވެފައިވާ ކަމަށް ވެސް އެއް ބަޔަކު ބުނެފައި ވެއެވެ. ނަމަވެސް އަނެއް ބަޔަކަށް މިއީ އަސްލު ކަމަކަށް ގަބޫލެއް ނުކުރެވެ އެވެ. އެމީހުން ބުނަނީ ވީޑީއޯގައި މިގޮތަށް ފެނުނަސް މިއީ ކޮންމެވެސް ކަހަލަ މަކަރެއް ކަމަށެވެ.\n"އޭނާ އާފަލުތައް ޗިސް ކުރަނީ އެއް އަތުގެ ބާރަކުން ނޫން. އަނެއް އަތްވެސް ބޭނުން ކޮށްގެން. އެހެންވީމާ އެއީ ބައިސެޕްސްގެ ބާރުން އާފަލު ޗިސްކުރީ ކަމަކަށް ނުބެލެވޭނެ،" ކޮމެންޓުކުރި މީހަކު ލިޔެފައި ވެއެވެ. އެހެން މީހަކު ބުނީ ލިންސޭ އަކީ އަންހެން ހަލްކެއް ކަމަށެވެ.


LIVE: Covid-19:4Masthereygai Fassi Ehme Dhashah - Vaguthu\nކޮވިޑް-19: ހަތަރު މަސްދުވަސް ތެރޭގައި ފައްސި އެންމެ ދަށަށް\nރާއްޖެ އިން އިތުރު 47 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Miadhu Raajje In 47 Meehaku Fassivejje https://t.co/ZcMuAHOJHP\n— Vaguthu Online (@VaguthuOnline) November 29, 2020\nއެމެރިކާގައި ފާއިތުވެދިޔަ ދެ ހަފްތާގެ ތެރޭގައި ކޮވިޑް-19 އަށް ފައްސިވާ ކުޑަކުދިންގެ އަދަދު 28 އިންސައްތަ އިތުރުވެއްޖެ.\nFaaithuvedhiya2Hafthaa Ga America Ga Covid-19 Ah Fassivaa Kuda Kudhinge Adhadhu Ithuru Vejje https://t.co/scvgX1lngj\nކޮވިޑް-19 އާއި ގުޅޭ ކަންކަމުގައި މައުލޫމާތުދޭ ހޮޓްލައިން 1676 އަށް ދިމާވި ޓެކްނިކަލް މައްސަލަ ހައްލުކޮށް އަލުން ޚިދުމަތް ދޭން ފަށައިފި.\n— Health Protection Agency (@HPA_MV) November 29, 2020\nކޮވިޑް-19 އާއި ގުޅޭ ކަންކަމުގައި މައުލޫމާތުދޭ ހޮޓްލައިން 1676 އަށް ޓެކްނިކަލް މައްސަލައެއް ދިމާވެ ޚިދުމަތް މެދުކެނޑިއްޖެ. އެޗްޕީއޭ އިން ވިދާޅުވީ މައްސަލަ ހައްލުކޮށް އަލުން ޚިދުމަތް ދިނުމަށް މަސައްކަތް ކުރަމުން ގެންދާ ކަމަށް. އަދި ޚިދުމަތް މެދުކެނޑުމުން ދިމާވާ ދަތިތަކަށް އެޗްޕީއޭ އިން ވަނީ މައާފަށް އެދިފައި.\nކޮވިޑް-19 ފުރަތަމަ އުފެދި އިންސާނުންގެ ގަޔަށް ވައިރަސް އަރާފައި ވަނީ އިންޑިއާ އިން ކަމަށް ޗައިނާގެ ސައިންސްވެރިން ބުނެފި.\nCovid-19 Furathama Ufedhunee India In Kamah China In Bunefi https://t.co/A8D43R67bL\nމިއަދު ރާއްޖެ އިން ކޮވިޑް-19 އަށް ފައްސިވީ 14 މީހުންނެވެ. މިއަދަކީ ޖުލައި މަހުގެ 08 ވަނަ ދުވަހަށް ފަހު ރާއްޖެ އިން އެންމެ މަދު އަދަދެއްގެ މީހުން ކޮވިޑް-19 އަށް ފައްސިވި ދުވަހެވެ.\nމިއަދު ކޮވިޑް-19 އަށް ފައްސިވި މީހުންގެ އަދަދު މަދުވި ނަމަވެސް މިއަދު އިރުއޮއްސުމާއި ހަމައަށް ފާއިތުވި 24 ގަޑިއިރުގެ ތެރޭގައި ޓެސްޓް ކުރި ސުންކު (ސާމްޕަލް)ގެ އަދަދު އިއްޔެ ޓެސްޓް ކުރި ސުންކަށްވުރެ ގިނައެވެ. އިއްޔެ ޓެސްޓް ކުރީ 1538 ސުންކުއެވެ. ނަމަވެސް މިއަދު 1816 ސުންކު ޓެސްޓް ކޮށްފައި ވެއެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން 32 މީހުން މިއަދު ވަނީ ބަލިން ރަނގަޅު ވެފައެވެ. އެއާއިއެކު މިހާތަނަށް ބަލިން ރަނގަޅުވި މީހުންގެ ޖުމްލަ އަދަދު ވަނީ 1178 އަށް އަރާފައެވެ.\nމިއަދު ފައްސިވި މީހުންގެ އަދަދު މަދުވި ނަމަވެސް އެކްޓިވް ކޭސްތައް ނުވަތަ މިހާރު ބަލި ޖެހިފައި ތިބި މީހުންގެ އަދަދު 1113 އަށް އަރައެވެ. އޭގެ ތެރެއިން 92 މީހުން ތިބީ ހޮސްޕިޓަލްގައި އެޑްމިޓް ކޮށްފައެވެ. ގިނަ ބަޔަކު ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހުމަކީ ބޮޑު ބިރުވެރިކަމެކެވެ.\nނޮވެމްބަރު 29, 2020 04:54\nފުރަބަންދު ނިންނާލަން ޖައްސާ ގޭމެއް ކަމަށްބެލެވޭ ، #ގޭމްޖައްސާ ސަރުކާރު\nނޮވެމްބަރު 29, 2020 09:18\nދެން ދައްވާނެކަން އެންގޭ އެއްމެނަށް ވެސް ރައްޔަތުން މުޒާ ހަރާ އޭ ކީމަ ވިއްޔަ އަދަދު މަތިވީ އެކަން ނިމުނީމަ ދައްތާވާނީ....ކޮވިޑް ނިވަފަތްގަނޑަކަށް ހަދައިގެން މިސަރުކާރު މުޅި ޤައުމު ހަލާކު ކޮށްފި..... ކިހާ ބޮޑު ވެއްޖެ ކަމެއް މީ.....


ހެލްތު އިމަޖެންސީއާއި މަބްރޫކު އަބަނާރާ އުޅުނަސް ކުރާނީކީއް! – Dhen.mv\nކޮވިޑް-19: އަލްޙަމްދުލިﷲ އިތުރު 87 މީހުން ބަލިން ފަސޭހަ ވެއްޖެ!"\nހެލްތު އިމަޖެންސީއާއި މަބްރޫކު އަބަނާރާ އުޅުނަސް ކުރާނީކީއް!\nދެން އެމްވީ April 22, 2020 - 3:43 pm\nމުއްސަދި ގައުމެއް ފަޤީރު ޤައުމެއްގެ ތަފާތެއްނެތެވެ. ވެރިއެއް ރައްޔިތެއްގެ ފަރަގެއްނެތެވެ. ކާރޫބާރު ބޮޑު މަގުތައް އޮތީފަޅަށެވެ. ކާރުޚާނާތަކުގައި ތަޅުއަޅުވައިފިއެވެ. މިސްކިތާއި ފައްޅިތައް ލައްޕައިފިއެވެ. ވައިގެ ބަނދަރުތަކާއި ކަނޑު ބަނދަރުތައް ބަންދު ވެއްޖެއެވެ. މާރުކޭޓުތަކާއި ހޮޓާތައް ހުއްޓިއްޖެއެވެ. ދަނޑުތަކާއި ޕާކުތައް ހުސްވެއްޖެއެވެ. ހޮސްޕިޓަލުތަކުގައި އެނދުމަތިވެފައި ތިބި ބަލިމީހުން ފަރުވާ ނުލިބި މަރައްތެޅެނީއެވެ. ޑޮކްޓަރުންނާއި ނަރުހުން ގަބުރުތަކެއްހެން ފަސްތަން ބަދެވިގެންތިބެ ލޮލަށް ނުފެންނަ ގޮތްނޭގޭ ދިފާއެއްނެތް މަޚްލޫޤަކާ ހަނގުރާމަ ކުރަނީއެވެ. ދިރިތިބީން ގޮތްހުސްވެ ޖެހުނުތަނަކަށް ވަދެ ފިލަނީއެވެ. ގައުމުތަކާއި ސަހަރުތަކާއި ރަށްރަށާއި އަވަށްތައް ބަންދުވީއެވެ. ކޮވިޑް19ގެ ޢާލަމީވަބާ މުޅިދުނިޔޭގައި ތަޅުމަޅު އަޅުވައިފިއެވެ. ހިތާމައިގެ ކޮޅެއްނެތެވެ. މާދަމާވެސް ސަލާމަތުން ތިބެވޭނެ ކަމުގެ އުންމީދެއްނެތެވެ.\nއެހެނެއްކަމަކު ކޮވިޑް19 އަކީ ރަށު ސިއްޙީ މަރުކަޒުން ޕެނެޑޯލު ދީގެން ހައްލުކޮށްލެވޭ ވަރުގެ އާދައިގެ ރޯގާއެއްކަމުގައި ވެގެން ދާނެ ކަމަށް ރާއްޖޭގައި ރައްޔިތުންނަށް ވިސްނައިދެވުނެވެ. ކޮވިޑް19 ގެ ބަލިމީހުން އެކަހެރިކޮށް ގައިދުރު ކުރުން ހެޔޮނުވާނެކަށްރާއްޖޭގައި ގޮވާލެވުނެވެ. އިދިކޮޅަށް ކޮރޯނާ ޖައްސާފައި ބައިތިއްބައިގެން ލޯކަލް ކައުންސިލް އިންތިޚާބު ކާމިޔާބުކުރާނެކަމަށް ރައްޔިތުންގެ ވަކީލަކު ވިދާޅުވިއެވެ. ކޮވިޑް19 އަކީ ވަކި ސިޔާސީ ލީޑަރަކު ޖަލަށް ލުމުން ކުރިމަތިވީ ވަބާއެއް ކަމުގައި އަޑުފެތުރިއެވެ. ކޮވިޑް19 ގެ ނުރައްކާތެރި ކަމުން ސަލާމަތް ވުމަށް އަޅަންޖެހޭ ފިޔަވަޅުތައް އެޅުމަށް ރައްޔިތުން ދޭންޖެހޭ ސަމާލުކަން ކުޑަކޮށްލުމަށް ރާއްޖޭގެ ޒިންމާދާރު ބައެއް ފަރާތްތަކުން މިދެންނެވި ބީދައިން އަމަލުކުރެއްވިއެވެ. ނަތިޖާއަކަށްވީ ކޮވިޑް19 އާއިމެދު ރައްޔިތުންގެ ގިނަބައެއްގެ ސީރިޔަސްކަން ކުޑަވެ ބަސްނާހާ ބައެއްކަމުގައި ވުމެވެ.\nވާނީވެސް އެހެންތާއެވެ. ކަމުގެ ނުރައްކާތެރިކަން އިހުސާސް ކުރެއްވުނު އިލްމީ ބޭބޭފުޅުން ކުރިޔާލާ އެވާހަކަ ދެއްކެވިއެވެ. ޕްރޮފިސަރ އުގައިލް ވަރަށް ފާޅުކަން ބޮޑުގޮތެއްގައި ކޮވިޑް19 ގެ ބިރުވެރިކަމުގެ އިންޒާރު ދިވެހި ރައްޔިތުންނަށް ދެއްވިއެވެ. ފަރުވާކުޑަވެ ރައްކާތެރިކަމުގެ ފިޔަވަޅުތައް ހަރުދަނާ ގޮތެއްގައި ނާޅައިފިނަމަ، ރާއްޖެއިން ދިހަވަރަކަށް ހާސް މީހުން މިބަލީގައި ދުނިޔެ ދޫކުރަން ޖެހިދާނެ ކަމަށް ވިދާޅުވީމާ ގޯސްވީ ޕްރޮފިސަރެވެ. އިލްމީގޮތުން ކުރެއްވި ދިރާސާއެއްގެ ނަތީޖާ ހާމަކޮށް ރައްޔިތުންނާއި ސަރުކާރުގެ ސަމާލުކަމަށް ގެންނެވުމުން ޕްރޮފިސަރަށް ޖެހިވަޑައިގަތީ މާފަށް އެދިވަޑައިގަތުމަށެވެ.\nހަމައެހެންމެ، ބޭރުން ރާއްޖެއަށް މީހުން އެތެރެވުން ހުއްޓުވުމަށް ރާއްޖޭގެ ބައެއް ޑޮކްޓަރުން ދުރާލާ ގޮވާލެއްވިއެވެ. ޓޫރިޒަމް ހުއްޓިދާނެތީ ބޯޑަރު ބަންދުކުރުމަކީ ކުރަންވާވަރު ކަމަކަށް އޭރަކު ނުފެނުނެވެ. ރާއްޖެއަށް ޓޫރިސްޓުން އެންމެ ގިނައިން އަންނަ ޔޫރަޕާއި ޗައިނާގެ ބޯޑަރު ބަންދު ކުރުމުންވެސް ރާއްޖޭގެ ބޯޑަރު ބަންދެއް ނުކުރެވުނެވެ، އަވައްޓެރި ގިނަ ގައުމުތަކުގެ ބޯޑަރު ބަންދުކޮށް ނިމުނު އިރުވެސް ރާއްޖޭގެ އިންޓަނޭޝަނަލް އެއަރޕޯޓު އޮތީ ހިނގަހިނގައެވެ. އެންމެފަހުން އިންޑިޔާގައި ކާފިއު ހިންގައި އެގައުމު ބަންދުވެ، ރާއްޖެއަށް ޝެޑިއުލް ދަތުރެއް ކުރާނެ އެއަރލައިނެއް ނެތެންދެން ރާއްޖޭގެ ބޯޑަރު އޮތީ ހުޅުވިފައެވެ.\nލަހެއްނުވެ ރާއްޖެއިން ކޮވިޑް19 ބޯހިއްލާލައިފިއެވެ. ރިސޯޓްތަކުންނެވެ. އެއްވެސް ދިވެއްސަކަށް ނުޖެހެވެ. އޭރުވެސް އެއަރޕޯޓުގެ މުއައްޒަފުން ގެސްޓުންނަށް ޚިދުމަތްދެމުން، އާއިލާއައި އެކުގައި ނިދަން އާދެވޭގޮތަށް އޮތީދޫކޮށް ލެވިފައެވެ. ވާނީ އެހެންތާއެވެ. ރާއްޖެއިން ފެންނަ ކޮވިޑް 19 ފެންނަނީ ގެސްޓުންނާއި އެމީހުންނަށް ޚިދުމަތްދޭން އުޅުނު ރާއްޖޭން ބޭރު މީހުންގެ ގައިންނެވެ. އެހެންވެ ކޮވިޑް19 އަށް ވުރެ ދިވެހިން މާވަރުގަދައޭ ހީވީކަހަލައެވެ. އެހެނަސް އެ ޤަބޫލުކުރުން ބަދަލުކޮށްލީ އިގިރޭސި ވިލާތުން އައި ދިވެއްސަކަށް ޖެހުނު ހިސާބުންނޭ ހީވެއެވެ. އެޖެހުމަކީވެސް ބޭރުންޖެހުނު ޖެހުމެއްކަމަށް ބަލައިގެން ތިއްބާ އިތުރު ދެދިވެއްސަކު ފައްސިވެއްޖެއެވެ. އެއީވެސް އިގިރޭސިވިލާތުން އައިދެމީހުންނެވެ.\nދިވެހިންނަށް ކޮވިޑް19 ޖެހެނީ އިގިރޭސިވިލާތުން ކަމަށް ގަބޫލުކޮށްގެން ހުއްޓާ ކަމަކުދާކަށްނެތެވެ. ފިލިޕިންސްގައި ކިޔަވަން ތިއްބައި ގެނައި ކުދިން ކަރަންޓީނުގައި ތިއްބާ އޭގެތެރެއިން ކުއްޖަކު ފައްސިވިއެވެ. ރާއްޖޭގެ ރިސޯޓަކުން ފުރަތަމަ ފަހަރަށް ކޮވިޑް19 އަށް ފައްސިވީއްސުރެ ހެލްތު އެމެޖެންސީ ހިންގާފައި އޮތެވެ. ކިޔަވާދޭ ތަންތަނާއި މިސްކިތްތައް ބަންދެވެ. ހޮޓާކެފޭ ރެސްޓޯރެންޓްތައް ބަރާބަރަށް ހިނގައެވެ.\nފައްސިވީ 16 ވަރަކަށް މީހުންނަށް ފަރުވާދީގެން4މިހަކު ފިޔަވާ އެންމެން ކާމިޔާބުކަމާއެކު ރަނގަޅުވެގެން ދިޔުމުން މިހިސާބުން މިކަން މިނިމުނީ ކަމަށް ބަޔަކަށް ހީވެ ދެންމެ ދެންމެ ހުޅުވާލައިފާނެޔޭ ހީވިއެވެ. ޑޮކްޓަރުންނާއި ތަރުޖަމާނު، އަސަރާއެކު އޭރުވެސް ގައިކޮޅުގައިގާ ދުރޭގޮވައެވެ. ގަދަކޮޅިގަނޑަކަށް ބަނޑުދަމާލާފައި އޮތް އޮތުމެކޭ ކިޔާ ރޮއެ އާދޭސް ކުރެއެވެ. އެވާހަކަ އަޑުއަހާ ކަހާތަން ހިރުވާލާ މީހަކު ނޫޅެއެވެ. ވާނީވެސް އެހެންތާއެވެ. ކޮވިޑް19 އަކީ ރަށުމަރުކަޒުގައި ޕެނެޑޯލު ގުޅައަކުން ނިންމާލެވޭ ވަރުގެ ކަމެއްކަމަށް އޮތީ ވިސްނާދެއްވާފައި ވިއްޔާއެވެ. ހެލްތުއެމަޖެންސީއާއި މަބްރޫކު އަބަނާރާ އުޅުނަސް ކުރާނީކީއް ހެއްޔެވެ؟


Raeesge ilthimaasakee enmen vaccine jehun\nއާންމު ހާލަތަށް ދިއުމަށް ވެކްސިން ޖެހުމަށް ރައީސް އިލްތިމާސް ކުރައްވައިފި\nރައީސް އިބްރާހީމް މުހައްމަދު ސޯލިހް ސިއްހީ އެހީތެރިންނާ ބައްދަލުކުރައްވަނީ -- ފޮޓޯ: ރައީސް އޮފީސް\nއާންމު ހާލަތަށް ދިރިއުޅުން ގެންދިއުމަށްޓަކައި ހުރިހާ ރައްޔިތުން ވެކްސިން ޖެހުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އިލްތިމާސް ކުރައްވައިފި އެވެ.\nރައީސް މިކަމަށް އިލްތިމާސް ކުރެއްވީ ކޮވިޝީލްޑް ވެކްސިން ޖެހުން އީދު ބަންދަށް މެދުކަނޑާލުމަށްފަހު މިއަދު އަލުން ކޮވިޝީލްޑާއި މުޅިން އަލަށް އެސްޓްރާޒެނެކާ ވެކްސިން ޖަހަން ފެށުމާ ދިމާކޮށް ކުރެއްވި ޓްވީޓެއްގަ އެވެ.\nރައީސް ވިދާޅުވި ގޮތުގައި ދިރިއުޅުން އާންމު ހާލަތަށް ގެންދެވެން އޮތް ހަމައެކަނި ގޮތަކީ ވެކްސިން ފުރިހަމަކުރުން ކަމަށެވެ. އެހެންކަމުން އެއްވެސް މީހަކު ވެކްސިން ނުޖަހާ ހުރިނަމަ ވީހާވެސް އަވަހަށް ވެކްސިން ޖެހުމަށް ރައީސް ސޯލިހް ވަނީ އެދިވަޑައިގެންފަ އެވެ.\nމިނިވަން ދުވަހު ގައުމާ މުހާތަބު ކުރައްވާ ދެއްކެވި ވާހަކަފުޅުގައި ރައީސް ވަނީ ސަރުކާރުގެ އަމާޒަކީ ވެކްސިން ޖަހާ އުމުރުގެ އާބާދީގެ 90 ޕަސަންޓް މީހުންނަށް ކުރިއަށް އޮތް އޮގަސްޓް ނިމުމުގެ ކުރިން ވެކްސިން ޖެހުން ކަމަށް ވިދާޅުވެފަ އެވެ.\nވެކްސިން ނުޖަހާ ތިބި އެންމެންނަށް ބޭނުންވާ ވަރަށް ވެކްސިން ލިބިފައިވާ ކަމުގެ ޔަގީންކަންވެސް ރައީސް ސޯލިހް ވަނީ ދެއްވާފަ އެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް ހެލްތު ކޮވިޑް ވެކްސިން


Anbimeehaa ah enburey geeh binaa kohdheefi\nކޫސިޖް އަދި އޭނާ އަންހެނުންނަށް ތައްޔާރު ކޮށްދިން އެނބުރޭ ގެ\nބޮސްނިއާ މީހަކު އޭނާގެ އަނބިމީހާ ދެކެ ވާ ލޯބި ހާމަކޮށްދިނީ އޭނާއަށް ޚާއްސަ އެނބުރޭ ގެއެއް ބިނާ ކޮށްދީގެންނެވެ. މިއީ އިންޑިއާގެ ތާޖް މަހައްލު ކަހަލަ ލޯބީގެ ބިނާ އަކަށް ނުވިޔަސް މި ގެއަށް ބަލާލުމުން އެމީހާ އޭނާގެ އަންހެނުން ދެކެ ވާ ލޯބި ވަރަށް ރަނގަޅަށް ހާމަވެ އެވެ. އަދި މިއީ ތާޖް މަހައްލު ފަދަ ލޯބީގެ މޮނިއުމަންޓެއް ކަން ޔަގީން ކުރެވެ އެވެ.\nބޮސްނިއާގެ އުތުރުގައި އޮންނަ ކުޑަ އަވަށެއް ކަމަށްވާ ސަރްބަކްގައި ދިރިއުޅޭ 72 އަހަރުގެ ވޯޖިން ކޫސިޖް މި ގެ ފަރުމާކޮށް ގެ އެޅުމަށް ކުރަން ޖެހޭ ހުރިހާ މަސައްކަތެއް ކުރީ އެކަނި މާއެކަންޏެވެ. ފެހިކުލައިގެ ދަވާދު ލާފައިވާ މި ގޭގައި ފުރާޅު ހުންނަނީ ރަތްކުލައިންނެވެ. މި ގޭގެ ޚާއްސަ އެއް ސިފައަކީ މި ގެ ބޭނުން ގޮތަކަށް އަނބުރާ ލެވޭ ކަމެވެ. މިއީ އޭނާގެ އަންހެނުން ލޫބިޖާގެ ހިތް ހަމަޖައްސައިދޭން އަދި ކުޑަދޮރުން އޭނާ ބޭރު ބަލާލާއިރު ގޭގެ ވަށައިގެންވާ ކޮންމެ ތަނެއް ވެސް ފަސޭހައިން ބަލާލެވޭނެ ގޮތަކަށް ތައްޔާރު ކޮށްފައިވާ ގެއެކެވެ.\nކޫސިޖް ބުނި ގޮތުގައި އުމުރުން ދުވަސްވެ އޭނާ ކުރަމުން އައި އާއިލީ ވިޔަފާރިއާ ދަރިން ހަވާލުވުމުން އަންހެނުންނަށް ޚާއްސަ ގެއެއް އަޅާދޭނެ ހުސް ވަގުތު އޭނާއަށް ލިބުމުން އެކަން ކުރީ ކަމަށެވެ.\n"އަހަރެން އަންހެނުން އަބަދުވެސް ބޭނުންވޭ އޭނާ ގޭގައި އެ ހުންނަ ހިސާބެއްގައި ހުރެގެން ގޭގެ ޕޮޒިޝަން އެކި ގޮތް ގޮތަށް ބަދަލުވާން. އެހެންވެ އޭނާ ހިތްހަމަޖައްސައިދޭން މި ގެ މި އެޅީ،" ކޫސިޖް ބުންޏެވެ.\nމީގެ އެތައް އަހަރެއް ކުރިން ކޫސިޖް އާއި ލޫބިޖާ ކައިވެނި ކުރުމަށްފަހު ދެމަފިރިން އުޅެން ކޫސިޖް ގެއެއް އެޅި އެވެ. ނަމަވެސް އެއީ ހަމަ ވަރަށް އާދައިގެ ގެއެކެވެ. އެ ގޭގައި އެމީހުންނަށް ލިބުނު ތިން ދަރިން ބޮޑުކޮށްފައި ވެއެވެ. އޭރުވެސް އޭނާގެ އަންހެނުން ބޭނުންވީ ނިދާ ކޮޓަރިތައް އަރައިގެން އަންނައިރު ފެންނަ ގޮތަށް ހުންނަން ކަމަށް ވާތީ އޭނާ ފުރަތަމަ ގެ ބިނާ ކުރީ އެގޮތަށް ކަމަށް ކޫސިޖް ބުންޏެވެ.\nނަމަވެސް މިގޮތަށް ގެ ބިނާ ކުރުމުން އެމީހުންގެ ލިވިން ރޫމް ހުންނަނީ މަގަށް ފުރަގަހަށް ވާ ގޮތަށެވެ. އެހެންވެ އެމީހުންގެ ގެޔަށް ވަންނަން އަންނަ މީހުން ނުފެންނަ ކަމުގެ ޝަކުވާ އަންހެނުން ކުރަން ފެށި ކަމަށާއި އެ ފަހަރު ވެސް ކޫސިޖް އަށް ޖެހުނީ އަލުން ބަލުން ގޭގެ މޮޑެލް ބަދަލުކުރަން ކަމަށް އޭނާ ބުންޏެވެ.\n"އަހަރެންނަށް ޖެހުނީ އަހަރެމެންގެ ނިދާ ކޮޓަރިތަކުގެ މެދުން ލާފައި ހުރި ފާރުތައް ތަޅާލައި އެތަން ލިވިން ރޫމަށް ބަދަލުކޮށް އެތާނގައި ހުރި ކަރަންޓު ވަޔަރުތައް ވެސް މުޅިން އެހެން ގޮތަކަށް ބަދަލުކުރަން. އެކަންވީ ވަރަށް އުނދަގޫ އަދި ވަގުތު ހޭދަވި ކަމަކަށް. އެހެން ނަމަވެސް އަންހެނުން ހިތްހަމަޖެހޭ ގޮތަށް އެ ފަހަރުވެސް އަހަރެން ގެ މުޅިން ބަދަލުކޮށްދިނިން،" ކޫސިޖް ބުންޏެވެ.\nމިގޮތަށް ދެމަފިރިން އެތައް އަހަރަކު އެގޭގައި ދިރިއުޅެމުން އައިސް އެ މީހުންނަށް ލިބުނު ތިން ދަރިންގެ ތެރެއިން ދެ ދަރިން ކައިވެނި ކޮށްގެން ވަކިން ދިރިއުޅެން ފެށި އެވެ. އަދި މީގެ ހަ އަހަރު ކުރިން އެމީހުންނާއެކު އެންމެ ފަހުން ގޭގައި ދިރިއުޅުނު ފިރިހެން ދަރިފުޅު ވެސް ކައިވެނިކުރި އެވެ. އެ ދަރިފުޅު ދުރު ގެއަކަށް ފޮނުވާލުމުގެ ބަދަލުގައި އެމީހުން ދިރިއުޅޭ ގޭގެ އެންމެ މަތީ ފްލޯ އެމީހުން ދިރިއުޅެން ދޭން އެ ދެމަފިރިން ނިންމި އެވެ. އަދި ދެމަފިރިން އެންމެ ތިރިއަށް ބަދަލުވި އެވެ.\n"އަހަންނަށް އެނގޭ ތިރިއަށް ބަދަލުވެފައި އަނެއްކާވެސް އަންހެނުން އަހަރެން ލައްވާ ފާރުތައް ތަޅައި މަތީގައި ހުރި ގޮތަށް ތަންތަން ބަދަލު ކުރަން އެދޭނެކަން. އެހެންވެ އޭނާ އެ ވާހަކަ ދައްކަން ފެށުމުގެ ކުރިން އަހަރެން މުޅިން އާ ގެއެއް އަޅަން ފެށީ. މި ގެ އަހަރެން ތައްޔާރުކުރީ ރޮޓޭޓްވާ ގޮތަށް. އަންހެނުން ބޭނުން އިރަކު ބޭނުން ދިމާލަކަށް ގެ އަނބުރާ ލެވޭނެ މިހާރު،" ކޫސިޖް ބުންޏެވެ.\nކޫސިޖް ބުނީ އޭނާއަކަށް ކޮލެޖުގައި ކިޔަވާނެ ފުރުސަތު ލިބިފައި ނުވާ ކަމަށެވެ. ނަމަވެސް އޭނާގެ އެނބުރޭ ގެ ފަރުމާކޮށް އެ ގެ އެޅީ އޭނާ އަމިއްލައަށް ކަމަށާއި ގެ އަނބުރަން ބޭނުންކުރަނީ އިލެކްޓްރިކް މޯޓަރަކާއި ވަރަށް ބާ މިލިޓަރީ ޓްރާންސްޕޯޓް ވެހިކަލެއް ކަމަށް ވެސް ކޫސިޖް ބުންޏެވެ.\n"މިހާރު އަހަރެމެންގެ ގެޔަށް ވަންނަން ހުންނަ ބޭރު ދޮރު ވެސް އެނބުރޭނެ. ގެއަށް ވަންނަން އަންނަ މީހާއަކީ އަންހެނުން ބައްދަލުކުރަން ބޭނުން ނުވާ މީހެއް ނަމަ ވަގުތުން ގެ އަނބުރާލާ އެމީހާއަށް ގޭގެ ފުރަގަސް ފެންނަ ގޮތް ހަދާލެވޭނެ ވަރަށް ފަސޭހައިން،" ޖޯކެއް ޖަހަމުން ކޫސިޖް ބުންޏެވެ.


Alah BML ge kaadu hadhaa meehunnah khaassa promotion eh\nބީއެމްއެލްގެ ކްރެޑިޓް ކާޑަށް އަލަށް އެދި ހުށަހަޅާ ކަސްޓަމަރުންނަށް އަމާޒުކޮށްގެން ޕްރޮމޯޝަނެއް ފަށައިފި އެވެ.\nމި ޕްރޮމޯޝަންގެ ދަށުން ކްރެޑިޓް ކާޑުގެ ޖޮއިނިން ފީ އާއި ފުރަތަމަ އަހަރުގެ އެނުއަލް ފީ ނުނަގާނެ އެވެ. މީގެ އިތުރުން ކްރެޑިޓް ކާޑަށް އެދި ހުށަހަޅާ ހުށަހެޅުމުގެ ތެރެއިން ބޭންކުން އެންމެ ފުރަތަމަ ބަލައިގަންނަ 200 ކާޑަށް ކޭޝްބެކް ދިނުމަށްވެސް ހަމަޖެހިފަ އެވެ. މިގޮތުން ކޮންމެ ކާޑަކަށް ކޭޝްބެކްގެ ގޮތުގައި 2،500 ރުފިޔާ ދިނުމަށް ވެސް ނިންމާފައިވެ އެވެ.\nމި ޕްރޮމޯޝަންގެ ދަށުން ކްރެޑިޓް ކާޑަށް އެދި ހުށަހަޅާ ކަސްޓަމަރުންގެ ތެރެއިން ކޮންމެ ހަފްތާއަކު ނެގޭ ގުރުއަތުން ހޮވޭ ފަރާތަކަށް 5،000 ރުފިޔާގެ ގިފްޓް ކާޑެއް ލިބޭނެ އެވެ. މީގެ އިތުރުން މި ޕްރޮމޯޝަނުގެ މުއްދަތުގައި ބޭންކުން އެންމެ ފުރަތަމަ ބަލައިގަންނަ 2000 ކާޑަށް ބީއެމްއެލް ރިވޯޑްސް ޕޮއިންޓް ވެސް ލިބޭނެ އެވެ. މިގޮތުން ކޮންމެ ކާޑަކަށް 3000 ރިވޯޑްސް ޕޮއިންޓް ލިބޭނެ އެވެ.\nބީއެމްއެލް ރިވޯޑްސް ޕޮއިންޓް ރިޑީމް ކޮށްގެން ގިނަ އެއާލައިނާއި، ހޮޓެލާއި، ކާރު ކުއްޔަށް ނެގުމުގެ އިތުރުން އެމޭޒަން، އެޕްސްޓޯ، އައިޓިއުންސް، ގޫގުލް ޕްލޭ، ޕްލޭސްޓޭޝަން ފަދަ މަގްބޫލް ބްރޭންޑްތަކުގެ ގިފްޓް ކާޑު ގަތުމުގެ ފުރުސަތުވެސް ލިބެ އެވެ.\nބީއެމްއެލްެ މި ޕްރޮމޯޝަން ކުރިއަށް ގެންދިއުމަށް ހަމަޖެހިފައިވަނީ ކުރިއަށް އޮތް ޖޫން މަހުގެ 30 ވަނަ ދުވަހުގެ ނިޔަލަށެވެ.\nބީއެމްއެލްގެ އަހަރީ އާންމު ޖަލްސާ މިމަހު 29ގައި


BREAKING NEWS: Raees Yameen Hayyaru Kuri Mahsalaigai Ameen Ge Machah Kuh Saabitheh Nuvi - Vaguthu\nއަދިވެސް އެންމެ ގޯސްހާލަތުގައި ޔޫރަޕް -3ގަޑިއިރު ކުރިން\nރައީސް ޔާމީން ބަންދު ކުރި މައްސަލައިގައި އަމީންގެ މައްޗަށް ކުށް ސާބިތެއްނުވި\nކުރީގެ ޑިފެންސް މިނިސްޓަރ އަމީން ފައިސަލް\nއެމްޑީޕީގެ ވެރިކަމުގައި މިހާރުގެ ރައީސް އަބްދުﷲ ޔާމީން އާރަށުގައި ބަންދުކުރި މައްސަލާގައި އޭރުގެ ޑިފެންސް މިނިސްޓަރު އަމީން ފައިސަލްގެ މައްޗަށް އުފުލި ޓެރަރިޒަމްގެ ދައުވާ އޭނާގެ މައްޗަށް ސާބިތު ނުވާ ކަމަށް ކްރިމިނަލް ކޯޓުން ޙުކުމް ކޮށްފިއެވެ.\nއެމްޑީޕީގެ ވެރިކަމުގައި ޖުލައި، 2010 ގައި ރައީސް ޔާމީން ސިފައިންގެ ބެލުމުގެ ދަށުން ކ.އާރަށުގައި ގާނޫނާ ޚިލާފަށް ބަންދުކުރި މައްސަލާގައި އަމީނަށް ކުރި ޓެރަރިޒަމްގެ ދައުވާ ސާބިތުނުވާ ކަމަށް ނިންމާ ކްރިމިނަލް ކޯޓުން ކުރި ޙުކުމުގައި ވިދާޅުވީ ހެކިންގެ ހެކިބަހުން އަމީން ފައިސަލްގެ މައްޗަށް ކުށް ސާބިތުނުވާ ކަމަށެވެ.\nއަމީން ފައިސަލްގެ މައްޗަށް ދައުލަތުން ކުރި ޓެރަރިޒަމްގެ ދައުވާގެ މައްސަލަ ބެއްލެވި ގާޒީ އިބްރާހިމް އަލީ ވިދާޅުވީ ދައުލަތުން ހުށަހެޅި ހެކިންގެ ހެކިބަހަށް ބަލާއިރު، އެކަށީގެންވާ ޝައްކެއް ނެތް މިންވަރަށް އަމީންގެ މައްޗަށް ކުށް ސާބިތުވާ މިންވަރަށް ހެކި ލިބިފައި ނެތް ކަމަށެވެ.\nގާޒީ އިބްރާހިމް ވިދާޅުވީ ގާނޫނުއަސާސީ އޮތްގޮތުން މަޖިލީހުގެ މެމްބަރުންނަށް ހިމާޔަތް ދިނުމާއި ގާނޫނީ ވެރިކަން ދެމެހެއްޓުމަކީ ސަލާމަތީ ޚިދުމަތްތަކުގެ މައްޗަށް ލާޒިމްވެގެންވާ ކަމެއް ކަމަށެވެ. އެ މައްސަލާގައި ރައީސް ޔާމީން އާރަށުގައި ބެހެއްޓީ އޭރު މާލެ ތެރޭގެ ހާލަތު އޮތްގޮތުން ހިމާޔަތް ދިނުމަށް ކަމަށް ގަބޫލު ކުރެވޭ ކަމަށް ވެސް ގާޒީ ވިދާޅުވި އެވެ.\nއަމީން ފައިސަލްގެ މައްޗަށް ދައުލަތުން ކުރި ދައުވާ ސާބިތުވި ނަމަ، އަމީންގެ މައްޗަށް 10 އަހަރާއި 15 އަހަރާ ދެމެދުގެ ޖަލު ހުކުމެއް ނުވަތަ އަރުވާލުމުގެ ހުކުމެއް އަންނާނެ އެވެ.\nރައީސް ޔާމީން ބަންދުކުރި މައްސަލާގައި އޭރުގެ ރައީސް މުހައްމަދު ނަޝީދުގެ މައްޗަށް ވެސް ދައުލަތުން ޓެރަރިޒަމްގެ ދައުވާ އުފުލި އެވެ. އެކަމަކު މިދިޔަ ހަފުތާގައި ކްރިމިނަލް ކޯޓުން ވަނީ އެ ދައުވާ އަނބުރާ ޕީޖީ އަށް ފޮނުވާލައިފަ އެވެ.\nއޮކްޓޯބަރ 28, 2018 12:06\nސާބަހޭ ކޯޓް ތަކުގަ ތިތިބަޣާޒީން ނަށް.މީ އަދިރިވެފަ ތިބިބައެް.\nއޮކްޓޯބަރ 28, 2018 12:08\nރައްޔިތުން ވިސްނައި ފިކުރުކުރައްވާށެވެ! އަމީންގެ ދުލުން ބުނެފަ އެބައޮތް ނަޝީދުގެ އަމުރަށް އެކަންކުރިކަމަށްވެސް! މިއަދު އެ މިނިވަންވީ! ޤާނޫނު ރަގަޅަށް ހިނގާނަމަ ދަމާމީހެކޭ ލިޔާމީހެކޭ ކުށުން ބަރީއަވެވޭކަށްނޯންނާނެ! އަދަބު ތަފާތުވިޔަސް އަދަބުލިބެންޖެހޭނެ! ފަހަރުގައ މީކަމަށްވެދާނެ "އެބޭފުޅުން އެ ވިދާޅުވި "އިންޞާފްގެ މަގަކީ".\nއޮކްޓޯބަރ 28, 2018 12:12\nކުރިމިނަލްކޯޓުގެ ގާޒީން ކުރިމަތީގަ މީހަކު މަރާލިއަސް ސާބިތެއް.ނުވާނެ\nއޮކްޓޯބަރ 28, 2018 12:14\nކޮބާތަ ގާޒީ ބާރީ. އޭނާ ގެނެސްބަލަ . އެންމެ މައްސަލައެއްވެސް ނުނިމޭނެ ސާބިތު ނުވާކަމައް. އެއީ ނަސީދު ޖަލަލައްލި މިގައުމުގެ ހީރޯއެއް\nއޮކްޓޯބަރ 28, 2018 12:26\n2010ގަ ޔާމިން ހައްޔަރު ކުރެވުނު، އޭރު ރައީސުލް ޖުމްހޫރިއްޔާގެ މަގާމުގަ ހުރީ ނަސީދު. ޑިފެންސް މިނިސްޓަރަކައް ހުރީ އަމީން ފައިސަލް އެވަރު ދުނިޔެ ހެކިވެ. ދެން ނަސީދު ނަސީދުގެ ކޯޓުން ބޭރުކޮއްލާފަ އަމީން ފައިސަލް މައްޗައް ކުއްސާބިތު ނުވީމަ މާނައަކީ ޔާމިން ހައްޔަރެއް ނުކުރޭބާއޭ، އެއި ބަޔަކު ކުރިކަމެއް ނޫންތޯ އޭ؟ މޑޕ އެކްޓިވިސްޓުން ޔާމިންގޭ ދޮށައްގޮސް ފޮނުވައިގެން ގާއުކުވާފަ މަސްރަހު ގޯސްކޮއްފަ ދެންމީހަކު ހިފާހައްޔަރު ކުރީ ހިމާޔަތްދިނުމުގަ ކަމައް ކޯޓުން ގަބޫލްކުރަންޔާ ދެން ހަމަތިކަން ކުރަންވީ. އެހެންވެއްޖެޔާ ރ.ޔާމިން މައްޗައް ކުރާ ހުރިހާ ތުހުމަތުން ރ.ޔާމިން ބަރީއަވާނެ.\nއޮކްޓޯބަރ 28, 2018 13:09\nދަރިފުޅާ ގާަޒީ ވިދާޅުވެފަ އެއޮތީއެްނު ހިމާތްދީ ސިކިއުރިޓީ ދިނީކަމަށް\nގާޒީންނައް އެގޭތަ ކިޔޭއެއްޗެއް\nއޮކްޓޯބަރ 28, 2018 12:34\nހައިރާނެއް ނުޥޭ. މީއަދި ފެށުން. ޖަޒީރާ ރާއްޖޭގެ އިންސާފު. ހަނާވާނީ ނިކަމެތި ރައްޔިތުން.\nއޮކްޓޯބަރ 28, 2018 12:36\nމިހާރަކު ދެނެއް ސާބިތެއް ނުވާނެ. އާދައިގެ ނިކަމެތިންގެ މައްޗަށް ސާބިތުވާނެ. ޤިޔާމަތް ދުވަސް އޮތީ ވަރަށް ކައިރީގަ. ސާބިތު ނުވާކަން ވާކަން އެނގޭނެ ދުވަސް އެބައޮތް.\nއޮކްޓޯބަރ 28, 2018 12:41\nމިހާރު ނުވޭ ދޯ ސަދޫމުގެ ކޯޓްތަކަކަށް މިހާރުގެ ކޯޓްތަކަކީ ސުވަރުގޭގެ ކޯޓްތަށް ނުހުރޭ ދެން ކިހިނެތް މިސާލުވެސް ޖަހާނީވެސް\nނިޢުމާ ޢަލީ / ހުޅުމާލެ\nއޮކްޓޯބަރ 28, 2018 12:43\nސުބުޙާނަﷲ! ދިވެހިޤަވްެމެއް ނެތް! މިހުރީ ރޯމާދުވާލު އެންމެންގެ ލޯމަތިން ހިންގާފައިހުރި ބޮޑަތި ޖަރީމާތައް ވިއްޔާއެވެ. ކޯޓުގެ އަމުރެއްނެތި މީހަކު ހިފާހައްޔަރުކޮށް ނިޒާމުން ގެއްލުވާލުމަކީ ޚާލިޞް ޓެރަރިޒަމް އެވެ. މިނޫން ދުވަހެއް އެބަ އޮތްކަން ޤާޟީންނަށް ހަމަ ނޭގެނީހެއްޔެވެ؟\nއޮކްޓޯބަރ 28, 2018 12:47\nޢަދުލު އިންސާފު ތިޔަހަރީ ހަމަ “ހަކުރު ދެންޏާ ބޮޑުބޭބެ”އުޞޫލުން. އެމްޑީޕީ އަދިވެސް ބުނާނަންދޯ ކޯޓު ތަކަށް އަތެއް ނުބާނަމޭ؟\nއޮކްޓޯބަރ 28, 2018 12:59\nކޮންމެ ގޮތަކަށް މައްސަލަ ނިމުނަސް ޑިފެންސް މިނިސްޓަރުކަން ދޭން ހެޔޮވާވަރު މީހެއްނޫން ތީކީ. ކޯޓްތައް މީހާރު ހާދަ އިންސާފޭދޯ!!!!!\nމިހާރު މިލިބެން ފެށީ އިންސާފުބާ؟\nމި ލިބެނީ އިންސާފުބާ؟ ރޔ އޭރު ވިދާޅުވި ތިމަން މަނިކުފާނު މިތާ ރިސޯޓަކަށްވެސް އަމިއްލަ ފުޅަށް ހިގައިދާނަމެޭ. އެހެން ވިދާޅުވެފަ އޮއްވާ ވެސް ހަމަ ބަދެފަ އާރަށުގައި ލޯޔަރުންނަށް އެކްސަސް ނުދީ ބެހެއްޓީ. މީ ހަގީގަތް. މީ ރަހީނުކުރުން\nއޮކްޓޯބަރ 28, 2018 13:12\nމޮޅު ގޮތެއް: ކޮންމެ ރިޔާސީދައުރެއްގަ ހުށަހެޅޭ ސިޔާސީ ދައުވާ ތައް ބަލާފަ ނިންމާނީ އަނެއް ރިޔާސީދައުރެއް ފެށެންވީމަ\nއޮކްޓޯބަރ 28, 2018 13:15\nޢެހެންވެޔޭ ބުނަނީ 70000 ހާކިމުންގެ ތެރެއިން 1 އޭ އަދުލުވެރި ކަމާއެކު ހުކުމްކޮއް ސުވަރުގެ ދާނީ . ޢަނެއް 69999 ހާކިމުންނަކީ ނަރަކައިން ޖާގަހޯދި މީހުންނޭ\nއޮކްޓޯބަރ 28, 2018 13:51\nއަމިއްލައަށް އިޢްތިރާފްވެލައްވާފައިވާތީ ކުށެއްނެތްބޭފުޅަކު ބަންދުކުރި މައްސަލާގައި އަމީންގެމަށްޗަށްކުށް ސާބިތުނުވާންވީ ކީއްވެތޯ؟ މިއީ ސުވާލުއުފެދޭކަމެއް މިއީ އިންސާފްގެ\nމަގުތޯ ކޯޓްތަކުގަތިއްބަވާ ޣާޒީން އަދިރިއެކޭ ނުދަންނަވަން ނަމަވެސްކޯޓްތަކުގަ ތިއްބަވާ\nއާޒީން އަދިރިވެފަތިއްބަވާ ބޭފުޅުންކަމަށާ ކުރިމަތީގައި މީހަކުމަރާލިއަސް ސާބިތުނުވާނެ\nކަމަށް ދެކިލައްވާފަރާތްތަކުންވިދާޅުވެލައްވަނީ މިހެންވެ ކޯޓްތަކުގަތިއްބަވާއާޒީން ރަގަޅަސް\nއޮކްޓޯބަރ 28, 2018 13:56\nމި ފެށޭ ދައުރު ނިމެން ކާރިވީމަ ރިވިއު ކުރާނީ\nއޮކްޓޯބަރ 28, 2018 14:16\nމިހާރު ދެން ދިމާއަށް ފެންނަން ހުންނަ ކަންކަންވެސް ސާބިތެއް ނުވާނެ. އެންމެ ކޮރަޕްޝަން ބޮޑީ ކޯޓު ތަކުގައި. ދެން މިވާހަކަ ދައްކާ މީހާ އަށް ކޯޓުން އަދަބުދޭނެ. ބޭނުމަކީ ކޯޓުތަކަކީ ކޮރަޕްޝަންނެތް މުސްތަޤިއްލު މިނިވަން ތަނެއްކަމުގައި ދެއްކުން. އެހެން ނަމަވެސް ކަން ހިނގަނީ މުޅިން އިނދިކޮޅަށް.\nކުރިން ކޯޓުތަކުން ނުފޫޒުން އެއްކިބާވެ މިނިވަން ކަމާއިއެކު އިންސާފުވެރިކަމާއި ހިންގާފައިވާ އަދި ޙުކުމްކޮށްފައިވާ މައްސަލަތައް މިއަދު ހަމަ އެމައްސަލަ އަލުން ކޯޓުން ބާޠިލުކޮށް ނުކުރާ ކަމަކަށް ހެދުމުން ކޯޓުތަކުގެ މިނިވަންކަމާއި އިންސާފުވެރިކަން ސާބިތުވޭ.\n3 ޤާޟީންގެ ތެރެއިން2ޤާޟީން ވަނީ ނަރަކައިގާ ކަމަށް ވާއިރު، ރާއްޖޭގެ3ޤާޟީންގެ ތެރެއިން އެންމެ ޤާޟީއެއްވެސް ސަލާމަތްވާނެބާ، މިފަދަ އަމިއްލައެދުމާއި އަނިޔާވެރިކަމަށް ޙުކުމްކުރާއިރު.\nﷲގެ އަޅުންނޭމީ މަރުވާނެޔޭ\nއޮކްޓޯބަރ 28, 2018 15:02\nތިހުރިހާ އެއްޗެއް ވަކީލުންނާ ޤާޒީންނާ ވެރިންނާ ވެރިކަމަށް އަންނަންތިބި ބަޔަކާ ނުކޮޔާ ރާއްޖެ މިވީހާ ތާކަށް ކޮއްފަ އޮތް ހުކުމަކާ ދައުވާއެއް އެންމެހާ ދިވެހީންގެ ބޮލުންނަގަނީއޭ މާފުދީފައޭ ބުނެފަ ނިންމާލަންވީނު. ވަކިވަކިން ޓައިމްއާ މަނީ ސްޕެންޑް ނުކޮށް. އެއްމައްސަލައެއްގަ އެކިއެކިވަކީލުންނާ ހާކިމުންގެ ޚީޔާލުތަފާތުވިޔަސް ބޮޑުވަރުމީ.\nއޮކްޓޯބަރ 28, 2018 15:50\nކޯޓްތައް ފުށް ބަދަލުވެއްޖެ.\nއޮކްޓޯބަރ 28, 2018 16:10\nމީ އަނެންކާ ސަދޫމުތަ،ހާދަ ދެރައޭ.\nއޮކްޓޯބަރ 28, 2018 17:12\nއެމް،ޑީ.ޕީ ގެނައި ކަމަށް ބުނާ ފައިސާ ތަކުން ނަތީޖާ ނެރެވިއްޖެކަމަށް ޤަބޫލުކުރަން، އިލެއްކްޝަން ކޮމިޝަން، ގަނެ، އެންޓިކޮރޮޕްޝަން ގަނެ، މަޖިލިސްގަނެ، ރައްޔިތުންގެ ތެރެއިން ބައެއް ގަނެ، މިހާރު ކޯރޓްތަށް ވެސް ގަނެފިކަމަށް ގަބޫލުކުރެވޭ، ދެން އެފައިސާ އަދާކުރުމަށް ވިއްކާނީ ގައުމު. އަދި ދީން، މިހާރުވެސް އިވޭ އަޑުތަކަށް ބަލާ އިރު އެކަން ވުން ވަރަށް ބޮޑަށް ގާތް.\nއޮކްޓޯބަރ 28, 2018 17:14\nމިހާރު ސާބިތެއް ނުވާނެ ކޯޅޭޝަންގެ ގުންޑާއެއްގެ މައްޗަށް ކުރެވޭ އެއްވެސް ދަޢްވާއެއް. ޤާޟީން މިހާރު އެތިއްބެވީ ފުރިހަމައަށް ރީފްރެޝް ކުރެވިފަ. ނަންވާނީ ބަނީއިސްރާއީލް ބާގާގެ ފަނޑިޔާރުން.\nއޮކްޓޯބަރ 28, 2018 18:25\nރައީސް ޔާމީނު އަމިއްލައަށް ކީއްވެގެން އާރަށުގައި ހައްޔަރުވެ ހުރީ ޔާމީނުވެސް ދޯ!! އަބުދުﷲ ގާޒީ ގިރިފުއްޓަށްވެސް ދިޔައީ އަމިއްލައަށް ވާސަރީވާ\nއޮކްޓޯބަރ 28, 2018 20:23\nއޮކްޓޯބަރ 28, 2018 20:25\nއަލްކޯޓުވަލްފުޓުބޯޅަ ހަ ހަހް\nއޮކްޓޯބަރ 28, 2018 23:40\nރައިށް ޔާމީން ނުވަތަ ޢަބްދުﷲ ޔާމީން ޢަބްދުލް ޤައްޔޫމް މުހައްމަދު ނަޝީދުގެ ވެރިކަމުގައި ބަންދު ކުރިތަ؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟\nއޮކްޓޯބަރ 28, 2018 23:43\nމައުމޫނަށާއި ފާރިޝް އަށް ވެސް ހަމަ ހިމާޔަތް ދިނީ.\nމިހާރު އހުރީ އަދީބަށް ވެސް ޙިމާޔަތް ދީފަ.\nމީހުން މަރާ މީހުނަށްވެސް އެމީހުން ނަށް އާއްމުންގެ ފަރާތުން ގެއްލުމެއް ވެދާނެތީ ހިމާޔަތް ދެނީ\nނޮވެމްބަރު 9, 2018 19:25\nހުކުމް ކުރިއިރު އިންނެވީ ހަމައިތޯ! ހިމާޔަތްދެވެނީ އާރަށަށްގެންގޮސްގެންތޯ! އެހެންގޮތަކަށް ހިމާޔަތް ދެވެންނެތުނީތޯ! އަބިދަރިންނާ ވަކިން އެހެންރަށެއްގައި މީހާގެ މިނިވަންކަން ގެޢްލޭގޮތައް ބެހެއްޓުމަކީ ހިމާޔަތް ދިނުންތޯ!


SunOnline: India kanbodu viyas, China ah ves furusathu onnan jehey: Shainee\nއިންޑިއާ ކަންބޮޑުވިޔަސް، ޗައިނާއަށް ވެސް ފުރުސަތު އޮންނަން ޖެހޭ: ޝައިނީ\nމާހިލް މުހައްމަދު 13 Feb 2018, 13:19\nފިޝަރީޒް މިނިސްޓަރު ޑރ. މުހައްމަދު ޝައިނޯ (ވ)، ރާއްޖޭގައި ހުންނަވާ އިންޑިއާ ސަފީރު އަކިލޭޝް މިޝްރާއާ އެކު -- ސަން ފޮޓޯ/ ފަޔާޒު މޫސާ\nއިންޑިއާ އިން ރާއްޖޭގެ ހާލަތާ މެދު ކަންބޮޑުވާ ނަމަވެސް، ޗައިނާއިން ރާއްޖޭގައި ތަރައްގީގެ މަޝްރޫއުތައް ހިންގަން ޝައުގުވެރިވާ ކަމަށާއި އެކަމަށް ވެސް ފުރުސަތު ދޭން ޖެހޭ ކަމަށް ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވެއްޖެ އެވެ.\nއިންޑިއާގެ އެންޑީޓީވީއަށް މިއަދު ދެއްވި އިންޓަވިއުއެއްގައި، ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވީ ރާއްޖޭގައި ކުއްލި ހާލަތު އިއުލާނުކޮށްފައި އޮތް ނަމަވެސް، ރައްޔިތުންގެ އާންމު ދިރިއުޅުމަށް އެއްވެސް ބުރޫއެއް އަރާފައި ނުވާ ކަމަށެވެ. އަދި ރާއްޖޭގެ ހާލަތު ދަނީ ރަނގަޅު ވަމުން ކަމަށް އޭނާ ވިދާޅުވި އެވެ.\nއެ އިންޓަވިއުގައި ޝައިނީ ވިދާޅުވީ ރާއްޖޭގައި ހިނގަމުންދާ ކަންކަން ހައްލުކުރުމުގެ ކުޅަދާނަކަން ރާއްޖެއަށް ލިބިފައިވާ ކަމަށެވެ. އަދި މީގެ ކުރިން ވެސް އަމިއްލައަށް ކަންކަން ހައްލުކޮށްފައިވާނެ ކަމަށް ވިދާޅުވި އެވެ.\nވަކިން ޚާއްސަކޮށް، އިންޑިއާއިން ރާއްޖެއާ މެދު ކަންބޮޑުވާކަން ފާހަގަކުރައްވައި ޝައިނީ ވިދާޅުވީ، އިންޑިއާ އިން ވެސް ރާއްޖެއަށް ފުރުސަތު ދޭން ޖެހޭ ކަމަށެވެ.\n"އިންޑިއާއަކީ އެންމެ ގާތް އަވަށްޓެރިޔާ. އިންޑިއާއިން ކަންބޮޑު ވެސް ވާން ޖެހޭނެ. އެކަމަކު އިންޑިއާއިން އެބަ ޖެހޭ ރާއްޖެއިން އަމިއްލައަށް މިނިވަންކަމާ އެކު ކަންކަން ހައްލު ކުރުމަށް ފުރުސަތު ދޭން،"\nޝައިނީ ވިދާޅުވީ ޗައިނާއިން ވެސް ރާއްޖޭގައި ތަރައްގީގެ މަޝްރޫއުތައް ހިންގަން ޝައުގުވެރިވުމަކީ ކަންބޮޑުވާން ޖެހޭ ކަމެއް ނޫން ކަމަށެވެ.\n"މިއީ ވެސް އާދައިގެ މަތިން ހިނގަން ޖެހޭ ކަމެއް. ރާއްޖޭގައި ޗައިނާ ނޫނަސް އެހެން ގިނަ ގައުމުތަކެއްގެ އިންވެސްޓްމެންޓް އެބަހުރި،" ޝައިނީ ވިދާޅުވި އެވެ.\nއެ އިންޓަވިއުގައި ޝައިނީ ވިދާޅުވީ، ބައިނަލްއަގުވާމީ މުޖުތަމައުން ސައްހަ މައުލޫމާތު ލިބިގަންނަން ޖެހޭ ކަމަށެވެ.\nއެގޮތުން ރާއްޖޭގެ ހާލަތު މިވަގުތު އޮތް ގޮތަށް ވެއްޓުނީ ސުޕްރީމް ކޯޓުން ފަނޑިޔާރުގެ މެދުވެރިކޮށް ބަގާވާތެއް ކުރަން އުޅުމުން ކަމަށެވެ. އަދި އެކަން ކުރަން އުޅުނީ ސުޕްރީމް ކޯޓުގެ ދެ ފަނޑިޔާރަކު ރިޝްވަތު ނަގައިގެން ކަން ހާމަވުމުން އެ ދެ ފަނޑިޔާރުން ހައްޔަރުކޮށްފައިވާ ކަމަށް ޝައިނީ ވިދާޅުވި އެވެ.\n"ދެ ފަނޑިޔާރުން ރިޝްވަރު ނެގިކަމުގެ ތުހުމަތު މި ކުރަނީ ހެކި ނެތިއެއް ނޫން. ފުލުހުން މިހާރު ވަނީ މިކަމުގެ މައުލޫމާތު ވެސް އާންމު ކޮށްފައި،" ޝައިނީ ވިދާޅުވި އެވެ.\nމީގެ އިތުރުން ރާއްޖޭގައި ސިޔާސީ އިދިކޮޅު އެންމެން ހައްޔަރުކޮށްފައިވާ ވާހަކަ ޝައިނީ ދޮގު ކުރެއްވި އެވެ.\n"ތިޔަ ދަންނަވާ އިދިކޮޅު ސިޔާސީ ފަރާތްތަކުގެ ތެރެއިން ބައެއް މީހުން ސަރުކާރާ އިދިކޮޅުވަނީ ކުށަކަށް އަރައިގަތުމަށް ފަހު،" ޝައިނީ ވިދާޅުވި އެވެ.


BML ge hihsaadharunnah hihsaa ge faidhaa ge gothugai record...\nބީއެމްއެލްގެ ހިއްސާދާރުންނަށް ހިއްސާގެ ފައިދާގެ ގޮތުގައި ރެކޯޑް އަދަދެއް ބެހުމަށް ނިންމައިފި\nބީއެމްއެލްގެ ހިއްސާދާރުންނަށް ފައިދާގެ ގޮތުގައި 118.4 މިލިއަން ރުފިޔާ ބަހަން ވަނީ ނިންމާފައި\nއެހެންކަމުން ކޮންމެ ހިއްސާއަކަށް 22 ރުފިޔާ ލިބިގެންދާނެ\nބީއެމްއެލްގެ ހިއްސާގެ އަގަށް ވަނީ 240 އިންސައްތައިގެ ކުރިއެރުމެއް އައިސްފައި\nކ. މާލެ 14 މެއި 2018 | ހޯމަ 02:30 1,833\nބީއެމްއެލްގެ އަހަރީ އާންމު ޖަލްސާގެ ތެރެއިން - މުހައްމަދު ޝަރުހާން\nބެންކް އޮފް މޯލްޑިވިސް (ބީއެމްއެލް) އަށް މިދިޔަ އަހަރު ލިބުނު ފައިދާގެ ތެރެއިން ހިއްސާދާރުންނަށް ހިއްސާގެ ފައިދާގެ ގޮތުގައި ރެކޯޑް އަދަދެއް ބެހުމަށް އެ ބެންކްއިން ނިންމައިފިއެވެ.\nބީއެމްއެލްގެ ހިއްސާދާރުންނަށް ފައިދާގެ ގޮތުގައި 118.4 މިލިއަން ރުފިޔާ ބަހަން ހޮޓެލް ޖެންގައި އާދިއްތަ ދުވަހުގެ ރޭ ބޭއްވި އެ ކުންފުނީގެ އަހަރީ އާންމު ޖަލްސާގައި ނިންމާފައިވާއިރު މިއީ މިދިޔަ އަހަރާއި އަޅާބަލާއިރު 10 އިންސައްތަ އިތުރު އަދަދެކެވެ. އެހެންކަމުން ކޮންމެ ހިއްސާއަކަށް ހިއްސާދާރަކަށް 22 ރުފިޔާ ލިބިގެންދާނެއެވެ.\nބީއެމްއެލްގެ އެންމެ ބޮޑު ހިއްސާދާރަކީ ދިވެހި ދައުލަތް ކަމަށްވާއިރު މިދިޔަ އަހަރުގެ ފައިދާއި ދައުލަތަށް ޓެކްސް އާއި ހިއްސާގެ ގޮތުގައި ޖުމްލަ 378 މިލިއަން ރުފިޔާ ލިބޭނެ ކަމަށް އެ ކުންފުނިން ބުނެފައިވެއެވެ.\nމިދިޔަ އަހަރު ޓެކްސްއަށް ކެނޑުމުގެ ކުރިން ބީއެމްއެލްއަށް ވަނީ ސާފު ފައިދާގެ ގޮތުގައި 1.416 ބިލިއަން ރުފިޔާ ލިބިފައެވެ. މިއީ ޖުމްލަކަށް 2016 ވަނަ އަހަރާއި އަޅާބަލާއިރު ހަތަރު އިންސައްތަ އިތުރު އަދަދެކެވެ.\nމިދިޔަ އަހަރު އުފެއްދުންތެރި ނޫން ލޯންތަކުގެ ނިސްބަތް ބެންކުން 20.3 އިންސައްތަ އިން 4.1 އިންސައްތައަށް ދަށްކޮށްފައިވާއިރު އަލަށް ދޫކުރި ލޯންގެ އަދަދު ވަނީ 4.4 ބިލިއަން ރުފިޔާއަށް އަރާފައެވެ. އަދި މި ލޯންތައް މެދުވެރިކޮށް އާންމު ފަރުދުންނާއި ވިޔަފާރިތަކަށް އެހީތެރިކަން ފޯރުކޮށްދެވުނު ކަމަށް ބީއެމްއެލްއިން ހާމަކޮށްފައިވެއެވެ. ހަމައެހެންމެ ޑިޕޮސިޓްތައް 15 އިންސައްތަ އިތުރުކުރެވިފައިވާ ކަމަށާއި މިއީ މާކެޓަށް ބަލާއިރު ޑިޕޮސިޓް އިތުރުވާ މިންވަރަށްވުރެ މަތީ ނިސްބަތެއް ކަމަށް ބީއެމްއެލްއިން ބުނެފައިވެއެވެ. މީގެއިތުރުން ބޭންގެ ރައުސުލްމާލާއި ލިކުއިޑިޓީ ރޭޝިއޯ ހިފެހެއްޓިފައިހުރީ ގާނޫނުން ލާޒިމްކުރާ ވަރަށް ވުރެ މަތީ މިންވަރެއްގައި ހިފެހެއްޓިފައި ކަމަށް ވެސް ބެންކްއިން ބުނެފައިވެއެވެ.\nބީއެމްއެލްގެ ހިއްސާގެ އަގަށް ވަނީ 240 އިންސައްތައިގެ ކުރިއެރުމެއް އައިސްފައެވެ.


Thaareekhee Medel ge Thajuribaain Ayya Foni Ummeedhehgai\n5 މަސް ކުރިން • ލިޔުނީ: އާމިނަތު އަބްދުﷲ\nއެތްލެޓިކްސްއިން ރާއްޖެއަށް ފުރަތަމަ ފަހަރަށް ބައިނަލްއަގުވާމީ މެޑެއްޔެއް 2010 ވަނަ އަހަރު ލިބުން ވެފައިވަނީ ފުވައްމުލަކަށް ލިބުނު ޚާއްސަ ކާމިޔާބީއެއްގެ ގޮތުގައެވެ. އެއީ ރާއްޖެއަށް ރިލޭއިން ބްރޯންޒް މެޑެލް ހޯދި އެތްލީޓުންގެ ތެރޭގައި ފުވައްމުލަކުގެ ހުނަރުވެރި އެތްލީޓަކު ހިމެނުމުންނެވެ.\nފުވައްމުލައް ސިޓީ ހޯދަޑު، ނިޔަދުރުމާގެ އަލީ ޝަރީފް ނުވަތަ ދުވާ އައްޔަ އެތުލެޓިކްސްގައި ފާހަގަ ކުރެވެންފެށީ ސިފައިންގޭގައި މަސައްކަތް ކުރިއިރު އެތަނުގެ އިންޓާރޔުނިޓް މުބާރާތްތަކުގައި ބައިވެރިވެ ހޯދަމުންދިޔަ ރަންވަނަ ތަކުގެ ސަބަބުންނެވެ.\nއެތްލެޓިކްސްގެ އެކިއެކި މުބާރާތްތަކުން ފަންސާހަށްވުރެ ގިނަ ރަންމެޑެލް ހޯދާފައިވާ އައްޔައަކީ ކުޅިވަރުގެ ދާއިރާއިން ޒުވާނުން ތަމްރީނު ކުރަމުން އަންނަ ކާމިޔާބު ކޯޗެކެވެ. އެގޮތުން އައްޑޫ ސިޓީ މުހިއްބުއްދީން ސްކޫލްގެ ސްޕޯޓްސް ސްޕަވައިޒަރެއްގެ ގޮތުގައި ހަތަރު އަހަރު މަސައްކަތްކޮށް ކާމިޔާބު އެތުލީޓުން ތަކެއްވަނީ ތަމްރީނު ކޮށްފައެވެ.\nއައްޔަގެ އުފަން ރަށް ކަމަށްވާ ފުވައްމުލަކުގެ ކުޅިވަރުގެ ކުރިމަގާއިމެދު އޭނަ ދެކެމުން އަންނަ ހުވަފެންތައް ވަރަށް ފޮންޏެވެ. އެތްލެޓިކްސް އިން އެކަންޏެއްނޫނެވެ. ފުޓުބޯޅަ އާއި ބާސްކެޓުބޯޅައިގެ އިތުރުން ސާރފިން ކުރިއެރުވުމަށްވެސް ބޮޑެތި މަސައްކައްތަކެއް އޭނާ ވަނީ ފަށާފައެވެ. އެގޮތުން މިރަށުގައި ހަދަމުން އަންނަ ޓާފު ފުޓްބޯޅަ ދަނޑުގެ މަސައްކަތް ކޯޑިނޭޓުކުރުމުގައި އެންމެ އިސްކޮށް ހަރަކާތްތެރިވާ އެއްބޭފުޅެއްގެ ގޮތުގައި އައްޔަ ފާހަގަ ކުރެވެއެވެ. މީގެއިތުރުން ކޯޓުތައް ހަލާކުވުމުގެ ސަބަބުން ކުޅުންހުއްޓިފައިވާ ބާސްކެޓް ދިރުވާ އާލާކުރުމުގެ ގޮތުން، މިހާރު ހުރި ބާސްކެޓް ކޯޓުތައް މަރާމާތުކުރުމުގެ މަސައްކަތާއި ރާޅާއަޅާ ކުދިންނަށް އެކިއެކި ގޮތްގޮތުން އައްޔަ ފޯރުކޮށްދޭ އެހީތައް ފާހަގަކޮށްލެވެއެވެ.\nމީގެއިތުރުން ފާއިތުވި ދުވަސްތަކުގައި އަމިއްލަ ފަރާތްތަކުން އިންތިޒާމް ކުރި ތަފާތު ކުޅިވަރު މުބާރާތްތައް ބޭއްވުމައް ސަރުކާރުން ހޯދަން ބޭނުންވި ހުރިހާއެހީތެރި ކަމެއްވެސް ހޯދައިދިނުމަށް އައްޔަ ވަނީ އެހީތެރިވެދީފައެވެ.\nއައްޔަ ފާހަގަކުރެވެނީ ކުޅުންތެރިންނަށް އިރުޝާދު ދިނުމުގައި ދެގޮތެއްނުވެ ހުންނަވާ އެހީތެރިއެއްގެ ގޮތުގައެވެ. އޭނާ ވަނީ އިންޓަރ ސުކޫލް އެތްލެޓިކްސް މުބާރާތްތަކުގައި ބައިވެރިވާ ފުވައްމުލަކުގެ ސްކޫލްތަކުގެ އެތުލީޓުން ތަމްރީނު ކުރުމުގައިވެސް އިސްދައުރެއް އަދާކޮށްފައެވެ.\nޔޫތު އެސޯސިއޭޓްގެ ހައިސިއްޔަތުން ޒުވާނުންނާއި ކުޅިވަރު ކުރިއެރުވުމަށް އައްޔަ ދެކޭ ހުވަފެންތަކުގެ ތެރޭގައި ސިންތެޓިކް ޓްރެކެއް މިރަށުގައި އެޅިގެންދާނެ ދުވަހެއް ފާހަގަ ކޮށްލަންޖެހެއެވެ. އައްޔައަކީ ކުޅިވަރާ ބެހޭ ފޯރަމްތަކުގައި އިލްމީގޮތުން ބަހުސްކުރައްވާ ވިސްނުންތެރިކަމާއި ރޭވުންތެރިކަމާއެކު ޒުވާނުންނާއި ކުރިވަރު ކުރިއެރުވުމުގައި ކުޅަދާނަ ލީޑަރެކެވެ. އައްޔަ ޤަބޫލްކުރާ ގޮތުގައި ކުޅިވަރުވެސް ކުރިއަރައިދަނީ ހަރުދަނާ ސިޔާސަތެއް ޤާއިމުވެފައި އޮވެގެންނެވެ. އަދި ކުޅިވަރު ކުރިއަރުވައި ތަރައްގީކުރުމަށް މިސިޓީގެ މަޖިލިސް މެންބަރުންގެ ފަރާތުން ލިބޭ އެއްބާރުލުން އައްޔަ ފާހަގަކުރެއެވެ.\nއައްޔަ ގަބޫލު ކުރާ ގޮތުގައި މިހާރު މިއޮތް ހާލަތުން ރަށުގެ ކުޅިވަރު އިތުރަށް ކުރިއަށް ގެންދިއުމަށްޓަކައި ގައުމީ ފެންވަރުގައިވެސް ގިނަ މަސައްކަތްތަކެއް ކުރަން ޖެހެއެވެ.\nފުވައްމުލަކަށް ނިސްބަތްވާ ގިނަ ކުޅުންތެރިންތަކެއް ގައުމީ ޓީމުތަކުން ފެނިގެންދިޔުމަކީ އައްޔަ ދެކެންބޭނުންވާ ދުވަހެކެވެ.\nއެތްލެޓިކްސްއިން ރާއްޖެ ހޯދި ބައިނަލްއަގުވާމީ ފުރަތަމަ މެޑަލްގައި ފުވައްމުލަކުގެ ދަރިއެއްގެ ހިއްސާ ބޮޑު ފަދައިން ރާއްޖެއަށް ގިނަ ރަން މެޑަލްތަކެއް ހޯދުމުގައި ފުވައްމުލަކުގެ ގިނަ އެތްލީޓުންގެ ހިއްސާ ލިބޭނެ ދުވަހަކަށް އަލީ ހުރީ އިންތިޒާރު ކޮށްގެންނެވެ.


ACC ge Raees Shiuna ge massala balan husha'alhaifi\nއޭސީސީގެ ރައީސާ މަރިޔަމް ޝިއުނާ އަދި ވިލިމާލެ ދާއިރާގެ މެންބަރު އަހުމަދު އުޝާމް: ޝިއުނާގެ މައްސަލަ ބަލައިދިނުމަށް ވަނީ އެދިފައި --\nއޭސީސީގެ ރައީސާ މަރިޔަމް ޝިއުނާ އާއި ހިޔާނާތްތައް ތަހުގީގު ކުރާ ރިޔާސީ ކޮމިޝަންގެ ރައީސް އަހްމަދު އައްސަދުގެ ނަޒާހަތްތެރިކަން ގެއްލޭފަދަ ހެކި އަތްޕުޅުގައި އެބަހުރި ކަމަށް ޔޫތު މިނިސްޓަރު އަހްމަދު މަހުލޫފު ވިދާޅުވި ވިދާޅުވުމާއި ގުޅިގެން ޝިއުނާގެ މައްސަލަ މަޖިލީހުގެ މިނިވަން މުއައްސަސާ ކޮމިޓީން ބެލުމަށް ހުށައަޅައިފި އެވެ.\nމި މައްސަލަ އެ ކޮމެޓީއަށް ހުށައެޅުއްވީ ވިލިމާލެ ދާއިރާގެ މެންބަރު އަހުމަދު އުޝާމް އެވެ.\n"އެހެންކަމުން މި މައްސަލަ މަޖިލީހުގެ މިނިވަން މުއައްސަސާ ކޮމިޓީން ބެލުމަށް އެޖެންޑާ ކޮށްދިނުމަށް ވާނީ އެދިފައި،" އުޝާމް ވިދާޅުވިއެވެ.\nކްލަބްހައުސްގައި ވާހަކަދައްކަވަމުން މަހުލޫފު ވިދާޅުވީ އައްސަދާއި ޝިއުނާ އުޅުއްވަނީ ބޭރުފުށުން އިހްލާސްތެރި އަދި ނަޒާހަތްތެރި ބޭފުޅުން ކަމަށް ހެދިގެން ކަމަށެވެ. އެ ބޭފުޅުންގެ ނަޒާހަތްތެރިކަމާއި މެދު ސުވާލު އުފެދޭނެ ބައިވަރު ހެކި އަތްޕުޅުގައި ހުރި ކަމަށާއި އެ ބޭފުޅުންގެ "އިންޓެގްރިޓީ" ގެއްލޭނެފަދަ ޗެޓް ލޮގްތަކެއް ވެސް އެބަހުރި ކަމަށް ވިދާޅުވި އެވެ.\nރައްޔިތުންގެ މަޖިލިސް އޭސީސީ އަހުމަދު މަހްލޫފު + އަހުމަދު އުޝާމް\nމަސްދަރު ހާމަކުރުވާ މާއްދާއާމެދު ކަންބޮޑުވެއްޖެ


COVID-19: Dhuvaalaka 21 Millionavure bodu haradhe! – adduLIVE\nކޮވިޑް-19: ދުވާލަކަށް 21 މިލިއަނަށް ވުރެ ބޮޑު ހަރަދެއް!\n1 May 17, 2020, 11:59 އަލީ ހުޒާމް\nކޮވިޑް-19 އާއި ގުޅިގެން ސަރުކާރުން ކުރަމުން އަންނަ ހަރަދުގެ ތެރެއިން މިދިޔަ ހަފްތާގައި އެވްރެޖްކޮށް ދުވާލަކަށް 21.25 މިލިއަން ރުފިޔާ ހަރަދުކޮށްފިއެވެ.\nފިނޭންސް މިނިސްޓްރީން ހާމަކޮށްފައިވާ ހިސާބުތަކަށް ބަލާ އިރު 30 އެޕްރީލް 2020ގެ ނިޔަލަށް ކޮވިޑް-19 އާއި ގުޅިގެން ހަރަދުކޮށްފައިވަނީ 665.4 މިލިއަން ރުފިޔާއެވެ. އަދި7މޭއި 2020 އާއި ހަމައަށް ދައުލަތުން ވަނީ 814.2 މިލިއަން ރުފިޔާ ހަރަދުކޮށްފައެވެ.\nފިނޭންސް މިނިސްޓްރީގެ ހިސާބުތަކަށް ބަލާއިރު ހަފްތާއެއްގެ ތެރޭގައި 148.8 މިލިއަން ރުފިޔާ ވަނީ ހަރަދުކޮށްފައެވެ. މި ހިސާބުތަކަށް ބަލާއިރު އެއީ ދުވާލަކަށް 21.25 މިލިއަން ރުފިޔާއެވެ.\nކޮވިޑް-19 ގެ ކަންކަމަށް ސަރުކާރުން ބޮޑު ހޭދައެއް ކުރަމުން އަންނަ އިރު މިދޔަ ހަފްތާގައި އެންމެ ބޮޑު ހޭދައެއްކޮށްފައިވަނީ ނެޝަނަލް ޑިޒާސްޓަރ މެނޭޖްމަންޓު އޮތޯރިޓީ (އެންޑީއެމްއޭ)އަށެވެ. ކޮވިޑް-19ގެ މައި އޮޕަރޭޝަން ރާއްޖޭގައި ހިންގަމުން އަންނަނީ އެންޑީއެމްއޭގެ ދަށުންނެވެ.\nމި ގޮތުން މިދިޔަ ހަފްތާގައި އެންޑީއެމްއޭއިން ވަނީ 138.1 މިލިއަން ރުފިޔާ ހަރަދުކޮށްފައެވެ. އެންޑީއެމްއޭގެ ހަރަދުތަކަށް ބަލާ އިރު މިދިޔަ7ދުވަހުގެ ތެރޭގައި ހިދްމަތް ފޯރުކޮށްދިނުމަށް އެ އޮތޯރިޓީން ވަނީ 28 މިލިއަން ރުފިޔާ ހޭދަކޮށްފައެވެ. އެއީ ދުވާލަކަށް ބަލާއިރު4މިލިއަން ރުފިޔާއެވެ.\nމީގެ އިތުރުން ކޮވިޑް-19ގެ ހަރަދުގެ ތެރެއިން މިދިޔަ ހަފްތާގައި އެންމެ ބޮޑު ހޭދައެއްކޮށްފައިވަނީ މިނިސްޓްރީ އޮފް ޓޫރިޒަމްގެ ދަށުން ހިންގަމުން އަންނަ ޓޫރިޒަމް ފަންޑުންނެވެ.\nޓޫރިޒަމް ފަންޑުން މިހާތަނަށް ވަނީ 24 މިލިއަން ރުފިޔާ ހަރަދުކޮށްފައެވެ. އަދި މިދޔަ ހަފްތާގައި ވަނީ ޖުމްލަ 9.7 މިލިއަން ރުފިޔާ ހަރަދުކޮށްފައެވެ.\nކޮވިޑް-19 އާއި ގުޅިގެން ކަރަންޓީނު ކުރެވޭ މީހުން ތިބުމަށް ހަދާ ކަރަންޓީނު ފެސިލިޓީ ތައްޔާރު ކުރަނީ ޓޫރިޒަމް މިނިސްޓްރީންކަމަށް ސަރުކާރުން ވަނީ މީގެ ކުރިން ބުނެފައެވެ.، އެގޮތުން މިހާތަނަށް ފެސިލިޓީތައް ހިންގުމަށް ޓޫރިޒަމް މިނިސްޓްރީން 15.8 މިލިއަން ރުފިޔާ ހޭދަކޮށްފައިވެއެވެ. އަދި ފެސިލިޓީތަކަށް ބޭނުންވާ ސަޕްލައި ހޯދުމަށް މިހާތަނަށް 7.3 މިލިއަން ރުފިޔާ ވަނީ ހޭދަކޮށްފައެވެ.\nމިނިސްޓްރީ އޮފް ފިނޭންސުން ހާމަކުރި މައުލޫމާތަށް ބަލާއިރު މިހާތަނަށް ޓޫރިޒަމް ފަންޑުން އެއްވެސް ފެސިލިޓީއެއް މަރާމާތު ކުރުމަށް އެއްވެސް ހޭދައެއްކޮށްފައި ނުވެއެވެ.\nކޮވިޑް-19 އާއި ގުޅިގެން ސަރުކާރުން ކުރާ ހަރަދުތަކުގެ މައުލޫމާތު ކޮންމެ ހަފްތާއަކު ފިނޭންސް މިނިސްޓްރީން އަންނަނީ އާއްމު ކުރަމުންނެވެ.


Italy In Raajje Ah Meehun Aun Manaa Kurumugai Laheh Nuvey - Ali Waheed - Vaguthu\nއިޓަލީން ރާއްޖެއަށް މީހުން އައުން މަނާ ކުރުމުގައި ލަހެއް ނުވޭ - އަލީ ވަހީދު\nއިޓަލީ ވިލާތުން ރާއްޖެއަށް މީހުން އައުން މަނާ ކުރުމުގައި ލަސްވި ކަމަށް ޤަބޫލު ނުކުރައްވާ ކަމަށާއި، ރާއްޖެ އަށް ކޮވިޑް-19 އަޔަ ނުދޭން ސަރުކާރުން ރަނގަޅު ފިޔަވަޅުތަކެއް އަޅާފައިވާނެ ކަމަށް ޓުއަރިޒަމް މިނިސްޓަރ އަލީ ވަހީދު ވިދާޅުވެއްޖެއެވެ.\nކޮވިޑް 19 އާއި ގުޅިގެން ބޭއްވި ނޫސްވެރިންގެ ބައްދަލުވުމެއްގައި އަލީ ވަހީދު ވިދާޅުވީ ރާއްޖެ އަށް ކޮވިޑް 19 އައުމަކީ ސަޕްރައިޒަކަށް ވެގެން ނުވާނެ ކަމަށެވެ. އަދި ޗައިނާ އާއި އިޓަލީން ރާއްޖެއަށް ދަތުރު ކުރުން މަނާ ކުރުމުގެ ގޮތުން ފިޔަވަޅު އެޅުމުގައި ސަރުކާރުން ލަސް ވެފައިވާ ކަމަށް ޤަބޫލުކު ނުކުރައްވާ ކަމަށް އަލީ ވަހީދު ވިދާޅުވިއެވެ.\nމާތް ﷲގެ އިރާދަފުޅާއިއެކު ރާއްޖެއަށް ކޮވިޑް-19 އައުން ހިފެހެއްޓުނީ ވެސް ސަރުކާރުން ފިޔަވަޅު އަޅަން ޖެހޭ ވަގުތަށް އެ ފިޔަވަޅެއް އެޅުމުން ކަމަށް ފާހަގަކުރައްވާ މިނިސްޓަރ ވިދާޅުވީ ކޮވިޑް 19 އަށް ތައްޔާރުވާން ރާއްޖެއަށް ފުރުސަތު ލިބުމަކީ ވަރަށް ބޮޑު ނިއުމަތެއް ކަމަށެވެ.\nބައެއް ގައުމުތަކުން ފަތުރުވެރިން އެތެރެކުރުން މަނާކުރި ނަމަވެސް ރާއްޖެއަށް ކަމެއް ނުކުރެވޭނެ ކަމަށާއި އެ ކަމެއް ކުރުމަކީ ރައްޔިތުންގެ އާންމު ދިރިއުޅުމަށާއި އިގްތިސާދަށް ބޮޑު ގެއްލުމެއް ލިބިގެންދާނެ ކަމެއް ކަމަށް މިނިސްޓަރ ވިދާޅުވިއެވެ.\n"އިޓަލީ ވިލާތުން ރާއްޖެއަށް މީހުން އައުން މަނާ ކުރުމުގައި ލަހެއް ނުވޭ، އިޓަލީން ވައިރަސް ފެނުނު އިރު ފެތުރިފައިވާ މައި ސަރަހައްދުތަކުން މީހުނަށް ނުވެސް ނުކުމެވޭނެ. އަޅުގަނޑުމެން މަނާކުރިއިރު އިޓަލީ ބްލޮކް ކޮށްފައި އޮތީ ވެސް އެންމެ 10 ގައުމުން،" އަލީ ވަހީދު ވިދާޅުވި އެވެ.\nރާއްޖެއިން ކޮވިޑް-19 ފެނިފައި ވަނީ ޅ. ކުރެއްދޫ އައިލެންޑް ރިސޯޓުންނެވެ. އެ ރިސޯޓުގައި މަސައްކަތް ކުރާ ދެ މީހަކު ކޮވިޑް-19 އަށް ޕޮޒިޓިވްވިއިރު، އެ މީހުންގެ ހާލު ރަނގަޅު ކަމަށް ސަރުކާރުން ވަނީ ބުނެފައި ވެއެވެ.\nމާޗް 8, 2020 20:06\nދެން ކޮންކަމަކަށް ލަސްވީ؟ ބަލި އައިލެއްތަ ލަސްވީ؟\nމާޗް 8, 2020 20:12\nއަލީ ވަހީދު ކޮސް ތިގޮވަނީ، ރޭ 12.00 ގެ ފަހުން އިޓަލީ ވިލާތުން މީހުން އައުން މަނާ ކުރީ، އޭގެ ކުރިން ވާނެ ހައެތި ވެފައޮތީ، ހޭބޯ އަރަންފަށަނީ ރައްޔިތުން ހަޅޭއްލަވަން ފެށީމަ، ކިތަންމެ ރުޅި އަޔަސް ރައީސް ޔާމީނު ވެރި ކަމުގަ ހުރިނަމަ މި ކަމަށް މިއައްވުރެ ހަރުދަނާ ފިޔަވަޅު އެޅީސް، އިޓަލީ ވިލާތުންވެސް މީހުން އައުން ވަގުތުން ހުއްޓުވީސް، އަލީވަހީދު އިރުއިރު ކޮޅާ ޓީވީއަށް އަރާ ކަހެރުވަ ކޭ އެބަ ކިޔާ.\nލަހެއް ނުވާނެތާ ކިއްލި ވިއްކައިގެން2ގޯތި މާލެއިން މި ބީތާ ގަތް ވިއްޔާ. މިކަހަލަ މީހުނައް ކޮންކަމެއް ރައްޔިތުން ހަލާކުވިޔަސް0ޓޮލަރެންސްގެ ބޮޑުވަގެއް މީވެސް\nމާޗް 8, 2020 20:19\nކޮބާ އަޅުގަނޑުގެ ކޮމެންޓު\nމާޗް 8, 2020 20:22\nއަދިވެސް ލަހެއްނުވޭ ބުނާއިރު އާއަދިމިބަލީގަ މިގައުމުގެ މީހަކު މަރެއް ނުވޭ މާތް ﷲ ގެ ރަހުމަތުން ޓީވީތަކުން ލައިވް ނޫސްތަކުގަ އެއޮއްގޮވަނީ މީގެ އެތައް ދުވަހެއް ކުރިން އންމެބާރައް ފެތުރެމުން އންމެ ގިނަމީހުން މަރު ވަމުން ދަނީ އިޓަލީވިލާތުގައޭ ހަމަ ގަދަބަސްބުނެފައި ތިމާމެންނަކީ އަމިއްލަބާރުގަ އުޅޭބަޔެކޭ ހީވަނީ ތާއަބަދު ހިތުހުރިކަމެއްކޮއް ހިތުހުރި ގޮތަކައެް އުޅެވިދާނޭ ބަލަ އަހަރުމެންނަކީ މާތް ﷲ ގެ އަޅުން އެފަރާތަކައް ގޮންޖަހާފަ އެއް ނުތިބެވޭނެ ކޮންބާރެއް ހުރިބަޔެއް މީ އިންސާނުން\nމާޗް 8, 2020 20:23\nއަލީ ވަހީދު ކަރަންޓީނު ކުރޭ\nމާޗް 8, 2020 20:26\nވަގުތު ކޮބާ އަޅުގަނޑު ކުރާ ކޮމެންޓު\nމާޗް 8, 2020 20:28\nހައްވަ ރުޅި ނާރުވާ\nމާޗް 8, 2020 20:54\nއެއްގޮތަކަށްވެސް ލަހެއްނުވޭ ދޮތަ؟ ޑޮލަރު ފެނުނީމަ ތިބެނީ ދެލޯ ބޮޑުވެފަ ވިއްޔަ ، ދިވެހިން މަރުވިޔަސް ކަލޭމެނަށް ހެޔޮވާނެ،،،،، ކިއްލި ވިއްކައިގެން ގޯތި ގަންނަމީހާ ވިއްޔަ މީނަ މީ މީނަޔަށް ކޮންކަމެއް އާންމުންނަށް ކޮންމެ ކަމެއްވިޔަސް\nމާޗް 8, 2020 20:59\nކެންސަލްކުރާ ވަރަށްވުރެ އިތުރުވާ އަދަދު ގިނައެއް ނޫންތަ ކަރާ ާ ާ . ކަލޭގެ ބޮޑާކަމުގެ ބަހެއް އަޑުއަހާލާހިތްވަނީ. ފޮންޏެއް ކަނޑާލަބަލަ ނިކަން.\nމާޗް 8, 2020 21:14\nލަސްވެއްޖެ މާބޮޑައްވެސް މީގެ4ދުވަސް ކުރިން ވަގުތު ނޫހުގާވެސްއޮތް އިޓަލީ މީހުން ރާއްޖެއައުން ނުހުއްޓުވާގެން ކަންބޮޑުވުން ފާޅުކޮއްފާ މިހާރުމާލަސް ވީ....\nކުރިންކީ ރައްޔިތުންގެ ސިއްހަތޭ. މިހާރު ތިކިޔަނީ\nފަތުރުވެރިން އެތެރެކުރުން މަނާކުރި ނަމަވެސް ރާއްޖެއަށް ކަމެއް ނުކުރެވޭނެ ކަމަށާއި އެ ކަމެއް ކުރުމަކީ ރައްޔިތުންގެ އާންމު ދިރިއުޅުމަށާއި އިގްތިސާދަށް ބޮޑު ގެއްލުމެއް ލިބިގެންދާނެ ކަމެއް ކަމަށް\nސަރުކާރު ފެއިލްވެއްޖެ...އިސްތިއުފާ ދިނުން ރަގަޅު. ރާއްޖޭގެ މައިދޮރާށިތައް ކުރިއާލާ އިޓަލީ މީހުންނަށް ބަންދުވީނަމަ މިފަދަ ހާލަތެއް މެދުވެރިނުވާނެ.... މިހާރު މިއޮތީ4ކަން ހަމަވެ ރާކަނިމަސްކެވިފަ\nމާޗް 8, 2020 21:57\nޔާމީން ނަމަ އިޓަލީ ބްލޮކް ކުރި ފުރަތަމަ ގައުމަށް މިގައުމު ވާނެ. އެކަމަކު ޗައިނާއާދޭތެރޭ ބުނާނެއެއްޗެއް ނޭނގެ. ބޮޑަށް ބުރަވެވެނީ ހަލާކެއްގެ ތެރެއަށް ނުވަދެ ސަލާމަތުގެ އައްސޭރިއެއް ހޯއްދަވައިދެއްވީސް ކަމަށް.\nމުގުނީއިދިކޮޅު މީހުނައްދޫކުރަން ގެންގުޅުުނުު ކޮރޯނާފުޅި ދޫކޮއްލީ ،،،، ނިކަމެތި ރައްޔިތުން ހަނާވަނީ،،،\nމާޗް 8, 2020 22:58\nކަލޯ ދެން ރިސޯޓުތަކަށް ގައުމުތަކުން މީހުން އައުން މަނާ ކުރާނެ ކަމެއްނެއް، ދެން ތިޔަވައިރަސް އައިސްދާނެތީ އުޅޭކައް ނުޖޭހޭނު.\nމާޗް 8, 2020 23:04\nމިކަލޭގެެއަށް މިކަންނުޖެހިއްޖިއްޔާ ރަގަޅު!..އޭރުން ބުނާނެ މާބޮޑަށް ލަސްވީޔޭ..\nމާޗް 8, 2020 23:11\nމީ ހަމަ ސަރުކާރު އަޑީގަ އޮވެގެން ގަޞްދުގަ މިރާއްޖެއަށް ގެނައި ވައިރަހެއް. އެވަރަށް ދުނިޔޭގެ ހުރިހާ ޤައުމަކުން އެލާރޓްވެގެން އުޅުނު އިރުވެސް މި ރާއްޖެ އޮތީ އެސްޕޯޕީ ކިޔާ ފާޑެއްގެ އެެއްޗެއް ހަދަހަދަ. އިއިރުވެސް މީޑަޔާތަކުގައި ކިޔޭ ރައްޔިތުންނަށް ވުރެ އިޓަލީން ލިބޭ ޑޮލަރު މުހިއްމުވީއޭ މިސަރުކާރަށް. ހަތަރެސްކަން ހަމަވީމާ4އިރު ކާބޭހެއްހެން ނިއުސްކޮންފަރެސް ދީފަ އަދި މާލަހެއްނުވޭ އެބަކިއޭނު. ދެން ތެޅޭނެކަމެއްނެތް ތެޅުނު ވަރަކަށް ހުޅުބު ފައިބާނެ. ސަރުކާރު ފެއިލް.\nމާޗް 8, 2020 23:14\nމާޗް 9, 2020 07:31\nސައުތު ކޮރެޔާ އާއި އީރާނުގެ މީހުން ރާއްޖެ އައުން މަނާކުރުމުގެ ކުރިން އިޓަލީން މީހުން އައުން ހުއްޓުވަން ޖެހޭ. ލަސްވި. އެއީ ޤައުމަކާ ދޭތެރޭ އިހާނެތިކޮން ކަންތަށް ކުރުމެއްނޫން. އަދި ސައުތު ކޮރެޔާއިން މީހުން އައުން މަނާާ ކުރިއިތު އިޓަލީން މީހުން ރާއްޖެ އައުން މަނާ ނުކޮށްގެން ރައްޔަތުން ސުވާލު އުފެދުނު. ނޫސް ތަކުން ސުވާލު އުފެއްދި.\nމާޗް 9, 2020 10:10\nލަހެއްވާނުވޭ އިޓަލީއިން ރާއްޖެއަށް މިބަލިމިއައީ.


ނައިފަރުގެ ރައްޔިތުން ގޭބަންދުކޮށް، ބިރުވެެރިކަމެއްގެ ތެރޭގައި ބޭތިއްބުމަކީ ހައްލެއްނޫން: ޝިޔާމް - DhiDaily\nނައިފަރުގެ ރައްޔިތުން ގޭބަންދުކޮށް، ބިރުވެެރިކަމެއްގެ ތެރޭގައި ބޭތިއްބުމަކީ ހައްލެއްނޫން: ޝިޔާމް\nޅ.ނައިފަރުގެ ހުރިހާ ގެއެއްގައި ޓޭޕް ދަމައި، މޮނިޓަރިންނަށްލަ، ރައްޔިތުން ގޭބަންދުކޮށް، ބިރުވެެރިކަމެއްގެ ތެރޭގައި ބޭތިއްބުމަކީ ހައްލެއް ނޫންކަމަށް ވިދާޅުވެ، އެ ދާއިރާގެ މެންބަރު އަދި ޕީޕީއެމްގެ ނައިބު ރައީސް އަޙްމަދު ޝިޔާމް ކަންބޮޑުވުން ފާޅުކުރައްވައިފިއެވެ.\nނައިފަރުގައި ކޮވިޑު ފެތުރެން ފެށުމުން އެ ރަށް ވަނީ މޮނިޓަރިންގެ ހާާލަތަށް ގެނެސްފައެވެ. އެ ރަށުން މިހާތަނަށް 56 މީހުން ކޮވިޑަށް ޕޮޒިޓިވްވެފައިވެއެވެ. 5000 އަށްވުރެ ބޮޑު އާބާދީއެއް އޮންނަ އެ ރަށުގެ 81 ގެއެއްގައި ވަނީ މީހުން ކަރަންޓީނުކޮށްފައެވެ.\nނައިފަރުގެ ހާލަތާމެދު ކަންބޮޑުވުން ފާޅުކުރައްވައި, ޝިޔާމް ވިދާޅުވީ ނައިފަރަކީ ވަރަށް ބޮޑަށް ތޮއްޖެހިގެން ޢާއިލާތައް ދިރިއުޅޭ ރަށަކަށްވާއިރު, އެޗްޕީއޭއިން މިފަދަ ހާލަތްތަކުގައި ޢަމަލުކުރާ ޢާންމު ގައިޑުލައިނަކީ, ނައިފަރު ކަހަލަ ރަށަކަށް އެންމެ ރަނގަޅު ގައިޑުލައިންތޯ ވިސްނައިލަން ޖެހިފައިވާ ކަމަށެވެ.\nޝިޔާމް ވިދާޅުވީ ނައިފަރުގެ ގެއަކުން ޕޮޒިޓިވް ކޭސްއެއް ފެނިގެން ކޮންޓެކްޓް ޓްރޭސިން ހަދާއިރު އޮންނަނީ މުޅި ހިސާބުގެ ގެތަކުގެ މީހުން އައިސޮލޭޝަނަށް ދާން ޖެހިފައިކަމަށެވެ.\n”ހުރިހާ ގެއެއް ޓޭޕްދަމާ މޮނިޓަރިންއަށްލަމުންދަނީ. ގޭބިސީއެއްގައި 10-15 މީހުން ދިރިއުޅޭއިރު މިގޮތަށް ތޮއްޖެހިގެން އާމްދަނީ ހޯދަން ކުރާ މަސައްކަތް ހުއްޓައިލާ ތިބެން ޖެހުމުން ދިމާވާ މައްސަލަތައް މަދެއް ނުވާނެ. މުއައްސަސާތަކުގައި މަސައްކަތް ކުރައްވަން ތިއްބެވި ފަރާތްތަށް އެކީހެން އައިސޮލޭޝަނަށް ދާންޖެހޭ ހިސާބަށް ދިއުމަކީ މިހާރު ނަތީޖާތައް އަންނަގޮތުން ދުރުގައިވާ ކަމެއްނޫން. އެފަދަ ހާލަތެއް މެދުވެރިވެއްޖެނަމަ މުޅި ރަށް އެކީ ހުއްޓުމަކަށް އަތުވެދާނެ.“ ނައިފަރުގެ ހާލަތާމެދު ކަންބޮޑުވުން ފާޅުކުރައްވައި ޝިޔާމް ވިދާޅުވިއެވެ.\nޝިޔާމް ވިދާޅުވީ އެންމެ މުހިންމު މުއައްސަސާތަކުގެ ގިނަ ޢަދަދެއްގެ ފަރާތްތަކެއް މިހާރު ވެސް ވަނީ އައިސޮލޭޝަންގައި ކަމަށެވެ. ހަމައެހެންމެ ޅ.އަތޮޅު ހޮސްޕިޓަލުގައި ކޮވިޑް ޓެސްޓު ކުރެވޭނެ ވަސީލަތް މި ވަގުތު ނެތުމަކީ މި ހާލަތު އިތުރަށް ނުތަނަވަސް ކުރުވާ ކަމެއްކަން ވެސް ޝިޔާމް ފާހަގަކުރެއްވިއެވެ.\n”ސާމްޕަލް ނަގައި ސާމްޕަލްގެ ނަތީޖާ ނުލިބި އެތައް ދުވަހެއް އިންތިޒާރު ކުރަންޖެހުމަކީ ވަކިވަކި ފަރުދުން އަދި މުޖުތަމަޢު ނަފްސާނީ ހާސްކަމުން ބަލިކަށިކޮށްލާ ކަމެއް. އަދި ރަށުގެ ޙަޤީގީ ހާލަތު ދެނެގަންނަން އޮތް ވަރަށްބޮޑު ގޮންޖެހުމެއް. އަޅުގަނޑު މިދަނީ ސަރުކާރުގެ ކަމާބެހޭ ފަރާތްތަކަށް ގުޅައި ހާލަތު ބަޔާންކޮށްދީ, އަދި ހާލަތު ބަދަލު ކުރުމަށް ރަނގަޅު އަވަސް މަސައްކަތްތަކެއް ކޮށްދެއްވުމަށް އެދެމުން. އަދި މި ނޭވާގައި ވެސް ކަމާބެހޭ ފަރާތްތަކަށް ގޮވާލަން ވީ އެންމެ އަވަސް އެންމެ ރަނގަޅު ފިޔަވަޅުތަކެއް މިކަމުގައި އަޅުއްވައިދެއްވަން. ހުރިހާގެއެއްގައި ޓޭޕް ދަމާ މޮނިޓަރިންނަށްލައި, ރަށުގެ ރައްޔިތުން ގޭބަންދުކޮށް ރައްޔިތުން ބިރުވެެރިކަމެއްގެ ތެރޭގައި ބޭތިއްބުމަކީ ހައްލެއްނޫންކަމުގައި ދަންނަވަން.“ ޝިޔާމް ވިދާޅުވިއެވެ.\nޝިޔާމް ވަނީ ނައިފަރަށް މި ވަގުތު އެހީތެރިކަން އިންތިހާއަށް ބޭނުންވާކަން ފާހަގަކުރައްވައި، ކޮވިޑް ޓެސްޓު ކުރެވޭނޭ ވަސީލަތް ވަގުތުން ޤާއިމުކުރަންޖެހޭކަމަށް ވިދާޅުވެފައެވެ.\nހަމައެއާއެކު ސިއްހީ އިތުރު މަސައްކަތްތެރިން ބޭނުންވާ ކަމަށާއި، ތަންފީޒީ އިދާރާތަކުގެ އިންސާނީ ވަސީލަތް އިތުރުކުރަންޖެހޭކަން ވެސް ޝިޔާމް ފާހަގަކުރެއްވިއެވެ.\nމީގެ އިތުރުން ޝިޔާމް ވަނީ މި ދަނޑިވަޅުގައި ނައިފަރުގެ ދަރުމަވެެރިންގެ ފަރާތުން ފެންނަ އާދަޔާ ޚިލާފު ޚިދުމަތްތެރި މަސައްކަތްތައް ފާހަގަކުރައްވައި، އެ މީހުންގެ މަސައްކަތުގައި ބަރަކާތްލެއްވުމަށް އެދި ދަންނަވާފައެވެ. އަދި ކޮވިޑުގެ ބަލިމަޑުކަން ތަހައްމަލު ކުރަމުންދާ ފަރާތްތަކަށް އަވަސް ޝިފާއެއް މިންވަރުކުރައްވައި، އެ ޢާއިލާތަކަށާއި، ރަށުގެ ލޮބުވެތި ރައްޔިތުންނަށް ކެތްތެެރިކަމާއި ރައްކާތެެިކަން ދެއްވުމަށް ވެސް ޝިޔާމް ވަނީ ރައްބުގެ ޙަޟްރަތަށް ދަންނަވާފައެވެ.


RIX ge bidheyseen court amuraa hilaafah adhives bodufinolhugai | Mihaaru\nރިޒްގެ ބިދޭސީން ކޯޓު އަމުރާ ހިލާފަށް އަދިވެސް ބޮޑުފިނޮޅުގައި\n21 ޖުލައި 2020 - 12:505comments\nސީލް ކުންފުނިން ރިސޯޓެއްގެ ގޮތުގައި ތަރައްގީކުރާ ބ. ބޮޑުފިނޮޅު ހެދުމުގެ މަސައްކަތް ރިޒްއާ ހަވާލުކޮށްފައިވާއިރު، ބިދޭސީންގެ ހަމަނުޖެހުމުގައި ސީލް ކުންފުނީގެ މުދަލަށާއި ރަށަށް ވެސް ގެއްލުންވެފައި ވެއެވެ. މި މައްސަލަ ފެންމަތިވި އިރު ސީލް ކުންފުނިން އޮތީ އެ ރަށުގައި ތިބި ބިދޭސީން ރަށުން ބޭލުމަށް ރިޒް އަށް އަންގައިފަ އެވެ.\nމި މައްސަލައިގައި ބ. ތުޅާދޫ ކޯޓުން ކުރި އަމުރުގައި ވަނީ ރިޒް އިން އެ ރަށުގައި ބައިތިއްބައިފަ ތިބި ބިދޭސީން ވަގުތުން ގެންދިއުމަށް އަންގައިފަ އެވެ. އެގޮތަށް އަމަލުނުކޮށްފި ނަމަ އެ މީހުން އަމުރު ތަންފީޒުކުރުމަށް ފުލުހުންނާއި ކަމާބެހޭ އިދާރާތަކަށް ވެސް އަންގައިފައި ވެއެވެ.\nއަމުރު ނެރުނުތާ ހަފްތާއެއް ވެފައިވާއިރު ބިދޭސީން އަދިވެސް ތިބީ ބޮޑުފިނޮޅުގަ އެވެ. އަމުރު ތަންފީޒުކުރުމަށް ރިޒް ކުންފުނިން ވަނީ ދެކޮޅު ވެސް ހަދައިފަ އެވެ. އަދި ފުލުހުން ވެސް އަދާ ހަމައަށް މިކަމާ މެދު ފިޔަވަޅެއް އަޅައިފައެއް ނުވެ އެވެ.\nސީލް ކުންފުނީގެ ވަކީލް މުހުތާޒް މުހުސިން "މިހާރު" އަށް ވިދާޅުވީ އެއްވެސް މަސައްކަތެއް ނުކުރެވޭ އިރު އެތަނުގައި ބިދޭސީން ބައިތިއްބައިގެން ތިބުމަކީ ލިބޭ ވަރަށް ބޮޑު ގެއްލުމެއް ކަމަށެވެ.\n"ކޮންމެ ދުވަހަކު އަޅުގަނޑުމެން މި އާދޭސްކުރަނީ މިކަން ހައްލުކުރަން، ޓަކި ނުޖަހާ އެންމެ ދޮރެއް ވެސް މިހާރު ނެތް، މިހާރު އަދި އެއޮތީ ފުލުހުންގެ ހިމާޔަތް ވެސް ދީފަ ރަށަށް،" އޭނާ ވިދާޅުވި އެވެ.\nމިކަމާ ގުޅިގެން މުހުތާޒް ވިދާޅުވީ އެ ރަށުގައި ގަވާއިދާ އެއްކޮށް އުޅޭ އެކަކު ވެސް ނެތް ކަމަށެވެ.\n"ލިޔެކިޔުން އެބަހުރި އެކަމަކު ސީދާ އެ މަސައްކަތުގެ ކޯޓާގައި އެތަނުގައި ނެތް އެކަކު ވެސް، އެހެންވީމަ ދައުލަތުން މިކަންކަމުގެ ޒިންމާ ނަގަން އެބަޖެހޭ،" އޭނާ ވިދާޅުވި އެވެ.\nއޭނާ ވިދާޅުވީ ގާނޫނުގައި އޮންނަ ގޮތުން، ކޯޓާގައި ނެތަސް އެ މީހުންނާ މިހާރު ހަވާލުވާން ޖެހޭނީ މަސައްކަތްކުރުވާ ރިޒް އިން ކަމަށެވެ. އެގޮތަށް އެތަނުގައި މީހުން ބޭތިއްބުމަކީ ބަލައިގަނެވޭނެ ކަމެއް ނޫން ކަމަށް ވެސް ވިދާޅުވި އެވެ.\nރިޒް ކުންފުނިން އެ އަމުރު ތަންފީޒުކުރަން ދެކޮޅު ހަދައި، އެ އަމުރު ނެރުނު ބ. ދަރަވަންދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް އަހްމަދު ލަތީފާ ދެކޮޅަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް މައްސަލައެއް ޖޭއެސްސީ އަށް ވެސް ހުށަހަޅާފައި ވެއެވެ. ނަމަވެސް ޖޭއެސްސީން އެ މައްސަލަ ބަލައިނުުގަނެ އެވެ.\nއިތުރު ލިޔުންތައް ފުލުހުން ބިދޭސީން ބ. ބޮޑުފިނޮޅު މެމްބަރު އަލީ ރިޒާ (މިލަންދޫ)


Dhuniye hoonuve, ulhen nukulhadhaana vegen dhaairu, faisaa...\nދުނިޔެ ހޫނުވެ، އުޅެން ނުކުޅަދާނަ ވެގެން ދާއިރު، ފައިސާ ހޯދުމުގެ ބޭނުމަކީ ކޮބާ؟\nސްޓްރައިކް ބޭއްވުނީ ބުރާސްފަތި ދުވަހު\nކ. މާލެ | 27 ސެޕްޓެންބަރ 2019 | ހުކުރު 14:05 | 2,502\nފާތިމަތު ނަފްއަތު، 16 އަހަރު - ރާއްޖެއެމްވީ\nދުނިޔެ ހޫނުވެ ފެނުގެ ލެވެލް މައްޗަށް ގޮސް، މުޅި ދުނިޔެ ބޮޑު ބިރުވެރި ކަމެއްގެ ތެރޭގައި އޮތް ވާހަކައަކީ އާ ވާހަކައެއް ނޫނެވެ. ދެދުވަހުން އެއްދުވަހު ދުނިޔޭގެ ގައުމުތަކުގެ އިސްވެރިން ކޮންފަރެންސްތަކަށް ޖަމާވެ ދައްކަމުން ގެންދަނީ ދުނިޔެ ނުރައްކަލުގެ ތެރޭގައި އޮތް ކަމަށާއި މޫސުމަށް އަންނަ ބަދަލުތައް، ނުވަތަ ކްލައިމެޓް ޗޭންޖްގެ ސަބަބުން އަންނަ ބަދަލުތަކުން ރައްކާތެރިވުމަށް ފިޔަވަޅުތައް އަޅާނެ ކަމުގެ ވާހަކައެވެ. މޫސުމަށް އަންނަ ބަދަލުތަކުގެ ސަބަބުން ނުރައްކާތެރިކަން އެންމެ ބޮޑު އެއް ޤައުމަކީ މި ކުޑަކުޑަ ދިވެހިރާއްޖެއެވެ.\nސިޔާސަތުތައް ކަނޑައަޅާ ފަރާތްތަކުގެ އަތް މަތީގައި ވަގުތުން ވަގުތަށް ފިޔަވަޅުއެޅުމުގެ ބާރު އޮތް ނަމަވެސް ހަމައެކަނި އަމަލުކުރާނެ ކަމަށް ބުނެ އެ އަމަލު ތަންފީޒް ކުރުމުގައި އެ ފަރާތްތައް ވަނީ ފެއިލްވެފައެވެ. އިނގިރޭސި ބަހުރުވައިން ބުނާނަމަ "އޯލް ޓޯކް އެންޑް ނޯ އެކްޝަން" އެވެ. ފައިސާގެ ދަހިވެތިކަމުގައި، ވާ އެއްޗެއް ވުމަށް ދޫކޮށްލާފައި އޮތް ވާހަކަ ބުނެލަން ކެރުނީ އެންމެ 16 އަހަރުގެ ފާތިމަތު ނަފްއަތަށެވެ. އަދި ނަފްއަތު ފަދަ އެތައް ދިވެހި ޒުވާނުންނަށެވެ. މި ކަމާއި ދެކޮޅަށް ތެދުވަން ކެރުނީ މިހާރު ރާއްޖޭގައި ކުރެވެމުންދާ މޫސުމާއި ބެހޭ ހަޅުތާލުގެ ބައިވެރިންނަށެވެ.\nބުރާސްފަތި ދުވަހު ވެލާނާގެ ކުރިމަތީގައި ހުރެ ނަފްއަތު ބުނީ އޭނާ ސްކޫލް ކުއްޖަކަށް ވެ ހުރެ، މި ހަޅުތާލަށް ނިކުންނަން ޖެހުނީ އޭނާގެ މުސްތަގުބަލަށްޓަކާ ކަމަށެވެ. އަދި އޭނާ ފަދަ އެތައް ކުދިންނެއްގެ މުސްތަގުބަލަށްޓަކައި ކަމަށެވެ.\nސޯ މިހާރު އަޅުގަނޑުމެން މިވާ އިންޖަސްޓިސް (ބޭއިންސާފް) އާއި ބެހޭ ގޮތުން ވާހަކަ ނުދައްކަންޏާ ދެން ދުވަހެއް ނޯންނާނެ ދޯ މިކަން ރަނގަޅު ކުރާކަށް. މިހާރު އަހަރުމެން މިޖެހެނީ ދޯ މިކަން ކުރަން. ދަ ޔަންގަރ ޔޫތް (ފުރާވަރުގެ ޒުވާނުން) މިޖެހެނީ ނުކުމެ މިހުރިހާ ވާހަކަތަކާއި ބެހޭ ގޮތުން ވާހަކަ ދައްކަން އަޑުއުފުލަން. ޕޮލިސީ މޭކާރޒް އަށް މިކަން އަންގައިދޭން ދޯ މިޖެހެނީ. މިއީ އަސްލު ވަރަށް އިމްޕޯޓެންޓް (މުހިންމު) ކަމެއް ކަން. މިކަމާއި ބެހޭ ގޮތުން އެމީހުންނަށް ވީހާވެސް އަވަހަކަށް އެކްޝަން ނެގުމަށް އެންކަރޭޖް ކުރަން (ބާރުއަޅަން). އަސްލު ޕޮލިސީ މޭކާރޒް އަށް އިނގޭނެ ދޯ، މިއީ ކިހާވަރެއްގެ ކަމެއްކަން. އަސްލު އެމީހުން މިއަށް އިމްޕޯޓެންސް ދޭން ޖެހޭނެ ކަން. ބަޓް މޯސްޓް އޮފްދަ ޕޮލިސީ މެކާރޒް ތިބެނީ. އެމީހުންގެ މައިންޑްސެޓް (ވިސްނުން) އޮންނަ ގޮތަކީ އަބަދުވެސް، ދެޓް ދޭ އާރ ވާރކިން ފޮރ މަނީ (ފައިސާއަށޭ މަސައްކަތް ކުރަނީ). ދުނިޔެވީ ބެނެފިޓްސްތަކަށް ބޮޑަށް އެމީހުން ފޯކަސް ވެފައި ހުންނަނީ. ފިއުޗަރގައި ވާނެ ކަންކަމާއި މެދު އެހާ ވަރަކަށް އެމީހުން ނުވިސްނާ. އައި ޖަސްޓް ވޯންޓު ސޭ ހުރިހާ ޕޮލިޓީޝަންސް ކައިރީގައި އެމީހުން މިހާރު މަނީ (ފައިސާ) އަށް ވޯރކް ކުރާ އިރު، ދުނިޔެ އެއް ނޯންނަ އިރު މަނީ ޔޫސް ކުރާނީ ކޮންތަނެއްގައި ހޭ؟ ދެއާރ އިޒް ނޯ ޕޮއިންޓް އޮފް އާރނިންގް ސޯ މަޗް މަނީ އިފް ދެއަރ އިޒް ނޮތް ގޮއިންގް ޓު ބީ އަ ޕްލެނެޓް ދެޓް ވީ އާރ ގޮއިންގް ޓު ލިވް.( އުޅޭނެ ދުނިޔެއެއް ނޯންނާ މުސްތަގުބަލެއްގައި ފައިސާ ހޯދުމުގެ ބޭނުމެއް ނެތް)\n~ ފާތިމަތު ނައްފަތު\nސިޔާސަތުތައް ކަނޑައަޅަން ތިބި ފަރާތްތަކަށް ރާއްޖެ އަށް ކުރިމަތިވެފައިވާ މި ބޮޑު ބިރުވެރިކަމުގެ އަޑުއިއްވައި ދިނުމަށް ނަފްއަތާއެކު އެ އުމުރުގެ އެތައް ކުދިންނެއް ވަނީ ބައިވެރިވެފައެވެ.\n16 އަހަރުގެ ޝަޒާ ވަހީދުވެސް ބުނީ އޭނާވެސް ހަޅުތާލަށް ނުކުތީ އޭނާގެ މުސްތަގުބަލަށްޓަކާ ކަމަށެވެ. މިއަދު އެކަމަށް ފިޔަވަޅު ނޭޅިއްޖެ ނަމަ، މާދަމާއެއް ނޯންނާނެ ކަމަށާއި އޭނާ ބޭނުންވަނީ ފަހި މުސްތަގުބަލެއް ކަމަށެވެ.\nޝަޒާ ވަހީދް، 16 އަހަރު\nމިހާރު މިއުޅޭ ބޮޑު މީހުންގެ ފިއުޗަރ އެއް ނޯންނާނެ 8 އިޔާރޒް ވަންދެން، ވީއާރ ގޮއިންގް ޓު ހޭވް އަވަރ ފިއުޗަރ އެގަޑީގައި. ސޯ 8 އިޔާރޒް ގެ ފަހުން އައިޑޯންތް ތިންކް ވޯލްޑް އޮންނާނޭ. ރާއްޖޭގެ މީހުން އެބަޖެހޭ މިކަމަށް އެވެއާރ ވެގެން ނުކުންނަން. ސްޓޫޑެންޓްސް ބޮޑަށް. ކޯޒް ސްޓޫޑެންޓްސް ގެ ފިއުޗަރ މީގައި އޮންނާނީ. ސްޓޫޑެންޓްސް ޖެހޭނެ ނުކުންނަން. ދޭ ހޭވް ޓު ފައިތް ފޯ ދެއަރ ފިއުޗަރ. އައިމް ފައިޓިންގް ފޮރ މައި ފިއުޗަރ ނައު. އައި ނީޑް މައި ފިއުޗަރ. ވޯރލްޑް އެއް ނެތްތާގައި އައި ކާންޓް ލިވް ދޯ؟އިޓްސް މައި ފިއުޗަރ\n~ ޝަޒާ ވަހީދު\nޝަޒާއާއި ނަފްއަތު ފަދަ ހިތްވަރުގަދަ ކުޑަކުދިންގެ އަޑު ބުރާސްފަތި ދުވަހުގެ ހަޅުތާލުގައި އިވިގެން ދިޔައިރު، މި ހަޅުތާލުގައި އެކި އުމުރުފުރައިގެ މީހުންވަނީ ބައިވެރިވެފައެވެ. މި ކުދިން އަޑުއުފުލާފައިވަނީ ސަރުކާރު ޒިންމާދާރު ކުރުވުމުގެ ބޭނުމުގައެވެ. ލިބިފައިވާ ބާރުތަކުގެ ބޭނުން ރަނގަޅަށް ހިފާ، މި ކުޑަކުޑަ ރާއްޖެ ސަލާމަތް ކުރުމަށް އެދިއެވެ. ހަމައެކަނި ކޮންފަރެންސްތަކުގައި ރާއްޖެ ސަލާމަތް ކުރުމަށް ފިޔަވަޅު އަޅާނަމޭ ބުނުމުގެ ބަދަލުގައި، އަމަލުން އެކަން ދެއްކުމަށް އެދިއެވެ.\nހަޅުތާލުގެ ބައިވެރިއެއް ކަމަށް ވާ 35 އަހަރުގެ ލިއުޝާ ގޮވާލާފައިވަނީ ޒަމާނާއި އެއްވަރަށް، ޓެކްނޮލޮޖީ ތަރައްގީވެ، ރަނގަޅުގޮތުގައި އޭގެ ބޭނުން ކުރުމަށެވެ\nއައިޝަތު ލިއުޝާ، 35 އަހަރު\nދުނިޔެ ރޯވާ ކަމަށް ދުނިޔޭގެ ސައިންޓިސްޓުން ބުނަމުން ދާއިރުވެސް އަދިވެސް އަޅުގަނޑުމެން މިދަނީ، ކޮންފަރެންސްތަކަށް ގޮސްފައި މިބުނަނީ އަޅުގަނޑުމެންނަށް މި ކަންތައްތައް ހައްލު ކުރާނެ ކަމުގައި. އަޅުގަނޑުމެން ބޭނުންވަނީ ހައްލު ކުރާނެ ކަމުގެ ވައުދެއް ނޫން. އަޅުގަނޑުމެން ބޭނުންވަނީ މިހާރު މިކަންތައްތައް ހައްލު ކުރަން. މިހާރު ދުނިޔޭގައި އެވަރުގެ ޓެކްނޮލޮޖީޒްތައް އެބަހުރި. އަޅުގަނޑުމެންނަށް ހަގީގަތުގައި މިއި ސަރުކާރުން ކުލޭ ގޭމެއްގެ ގޮތުގައި. ކޮންމެ ފަހަރަކުވެސް އިލެކްޝަންގެ ވައުދެއްގެ ގޮތުގައި. މި ފެންނަނީ ބަނދަރުހެދުމާއި އެއާރޕޯޓު ހެދުމާއި ރަށްތައް ހިއްކާލާފަ، ރުށްގަސްތައް އުފުރާލާފަ، މިގޮތަށް ސަރުކާރުތަކުގެ އަމަލުތައް މިހުންނަނީ. ހަގީގަތުގައި ޖަޒީރާވަންތަ ގައުމު ސަލާމަތެއް ނުކުރެވޭ\n~ އައިޝަތު ލިއުޝާ\n2020 ވަނަ އަހަރު ކާބަން ނިއުޓްރަލް ގައުމަކަށް ވުމަށް މަސައްކަތް ކުރުމުގެ ސިޔާސަތު އެކުލަވާލާފައި އޮތްއިރު، 2019 ވަނަ އަހަރުވީއިރުވެސް އެ ކަމަށް އެއްވެސް ފިޔަވަޅެއް އެޅިފައި ނެތް ކަމަށް މުޒާހަރާގެ ބައިވެރިން ވަނީ ބުނެފައެވެ. ހަޅުތާލުގެ ބައިވެރިން ރާއްޖޭގައި ސިޔާސަތުތައް ކަނޑައަޅާ ފަރާތްތަކާއި ވަނީ އެކަމާއި ގުޅޭ ގޮތުން ސުވާލު ކުރިއެވެ. އެދުވަހު މަޖިލީހުގެ އެންވަޔަރަމެންޓަލް އެންޑް ކްލައިމްޓް ޗޭންޖް ކޮމެޓީއާއި ހަޅުތާލުގެ މެމްބަރުން ކުރި ސުވާލަށް އެ ކޮމެޓީ އިން ދިން ޖަވާބަކީ ބަލައިގަނެވޭނެ ޖަވާބެއް ނޫން ކަމަށް އެމީހުންވެސް ދެކެއެވެ.\nމިކަން ފާހަގަކޮށް 21 އަހަރުގެ އިނާސް ރަޝީދް ބުނީ ސަރުކާރު ބަދަލުވުމަކީ ދެއްކޭނެ އުޒުރެއް ނޫންކަމަށެވެ. އެ ޒުވާނާ ބުނާ ގޮތުން ނަމަ ތިމާވެށި ރައްކާތެރި ކުރުމަކީ ހުރިހާ ސަރުކާރެއްގެ ވެސް ޒިންމާއެކެވެ.\nއިނާސް ރަޝީދް، 21 އަހަރު\nދާދި ފަހަކުން އަޅުގަނޑުމެން ރައްޔިތުންގެ މަޖިލީހުން އެންވަޔަރަމެންޓް އެންޑް ކްލައިމެޓް ކޮމެޓީއާއި ބައްދަލުކޮށްފަ ވާހަކަ ދައްކާފަ ވާނީ. ކްލައިމެޓް ޗޭންޖެސް އާއި ބެހޭ ގޮތުން. ދެން އަޅުގަނޑު މެން ކޮށްލި ސުވާލެއް އެއީ 2020 ވަނަ އަހަރާއި ހަމަޔަށް ކާބަން ނިއުޓްރަލް ގައުމަކަށް ހަދަން ވެގެން ރާއްޖޭގައި ޕޮލިސީ އޮތް ވާހަކަ. ދެން އެވާހަކަ އަޅުގަނޑުމެން ސުވާލު ، ދެން މުގައްރިރާއި ކޮށްލުމުން އަޅުގަނޑުމެންނަށް ލިބުނު ޖަވާބަކީ ސަރުކާރު ބަދަލުވުމާއި ގުޅިގެންނޭ، ބަދަލުވަމުންދާތީ އޭ އިމްޕްލިމެންޓް ނުކުރެވި އޮތް ވާހަކަ. ދެން އަޅުގަނޑު ގަބޫލު ކުރާ ގޮތުގައި ރާއްޖޭގެ ތިމާވެއްޓާއި ސަރުކާރު ބަދަލުވުމާއި އަސްލު. ދެއަރ އިޒް ނޯ ކަނެކްޝަން އެޓް އޯލް މީގަ. ކޮންމެ ސަރުކާރެއް ވިޔަކަސް ބަލަން ޖެހޭނެ އަޅުގަނޑުމެންގެ މިނާޒުކު ތިމާވެށި ހިމާޔަތް ކުރެވޭތޯ\n~ ެިއިނާސް ރަޝީދު\nރާއްޖެ މިހާ ނާޒުކު ފައްތަރެއްގައި އޮތް އިރު، މޫސުމަށް އަންނަ ބަދަލުތަކާއި ގުޅިގެން އާންމުން އެކަށީގެންވާ މިންވަރަށް ހޭލުންތެރި ނުވުމަކީ ވެސް ގަބޫލުކުރަން ޖެހިފައިވާ ދެރަ ހަގީގަތެވެ. މިކަމުގައި ސިޔާސަތުތައް ކަނޑައަޅާ ފަރާތްތަކުގެ އިތުރުން މުޅި ތައުލީމީ ނިޒާމު ފެއިލް ވެފައިވާ ކަމަކީ ހަގީގަތެކެވެ.\nސްކޫލް ސިސްޓަމްގައި މިހާރު ކުރެވެމުންދާ ކަންތައްތަކަކީ ހެޑްލައިން އަޅާލަން ކުރާ ކަންތައްތަކެއް ކަމަށް އަޅުގަނޑު ދެކެނީ. އަސްލު މިހެން މި ބުނެވެނީ އެހަލަ ސަސްޓެއިނެބްލް ކަމެއް ކުރެވެމުން ދާނަމަ އަސްލު އަހަރެމެން ތެރެއިން ގްރަޓާ ތަންބާރގް ކަހަލަ ކުއްޖެ ހުންނާނޭ. ދިވެހި ރާއްޖޭގައި ހުންނާނޭ\nދުނިޔޭގެ ފާހަގަކޮށްލެވޭ ފަދަ ލީޑަރުން ވެސް ލަދުން އިސްދަށަށް ޖައްސުވާލި ގްރޭޓަރ ތަންބާރގް ކަހަލަ ކުއްޖެއް ނެތުމަކީ ހަމަ ހަގީގަތުގައިވެސް އަޅުގަނޑުމެން ލަދު ގަންނަން ޖެހޭ ކަމެކެވެ. ބޮޑު ނުރައްކަލުގެ ތެރޭގައި އޮތް ކަން އެނގޭއިރުވެސް އެކަމަށް އެކަށީގެންވާ ފިޔަވަޅު އެޅިފައި ނުވުމަކީ ދެރަވާން ޖެހޭ ކަމެކެވެ.\nހުސެއިން ޝައިހާން، 20 އަހަރު\nމި ސައިންސް އަޅުގަނޑު މެންނަށް އެނގޭތާ 40.. 50 އަހަރު އިނގޭތޯ. މި 40.. 50 އަހަރު މި ވާއިރު އަޅުގަނޑުމެންނަށް ފެނިފައެއް ނެތް އިނގޭތޯ މިއަށް ފިޔަވަޅެއް އެޅޭތަން. މިހާރު މި.. މޫސުމަށް މި އަންނަ ބަދަލުތަކުގެ ސަބަބުން ހަމަ އެކަނި ދުނިޔެ ހޫނުވަނީ އެއް ނޫން. މޫސުމަށް އަންނަ ބަދަލުތައް ބޮޑުވަނިއެއްނޫން. މޫސުން ގޯސްވަނިއެއްނޫން. އޭގެ ސަބަބުން އަޅުގަނޑުމެންގެ ފަޅުތަކަށް ވެސް، ފަރުތަކަށްވެސް ވަރަށް ބޮޑު އަސަރެއް ކުރޭ. އޭގެ ސަބަބުން އަޅުގަނޑުމެންނަށް އަޅުގަނޑުމެންގެ ރަށްތައް ގިރެނީއެއްނޫން. މަސްވެރިކަމަށް ވެސް އަސަރު ކުރޭ\n~ ހުސެއިން ޝައިހާން\nމިއަދު އިހުސާސް ނުކުރެވުނު ކަމުގައި ވިޔަސް ސަރުކާރުން ހިންގާ މަޝްރޫއުތަކާއި ގުޅިގެންނާއި އެކި ފަރާތްތަކުން ކުރަމުން ގެންދެވޭ އަމަލުތަކުގެ ސަބަބުން މުޅި ރާއްޖެއަށް ވެސް އެތައް ނޭދެވޭ އަސަރުތަކެއް ދަނީ ކުރަމުންނެވެ. މިހާރު އަޅުގަނޑުމެންނަށް މާގިނަ ދުވަހެއް ނެތެވެ. ނަފްްއަތުއާއި ޝަޒާފަދަ ކުުދިންގެ އަޑު އައްސަވާށެވެ.\nތަރައްގީ އަކީ ގަސް ކަނޑާ ބިން ހިއްކުމެއް ނޫނެވެ. އުސް އިމާރާތްތަކާއި ޕާކުތަކެއްވެސް ނޫނެވެ. ތަރައްގީގެ ނަމުގައި ކަނޑު ފަޅުތައް ހަލާކު ކުރުން ހުއްޓާލައްވާށެވެ. ހަގީގީ ތަރައްގީ އަކީ ރާއްޖެއަށް ލިބިފައިވާ ރީތި ގުދުރަތް ހިމާޔަތްކުރުމެވެ. ތަރައްގީ ކުރަންވީ އެއާރޕޯޓުތަކެއް ނޫނެވެ. ދިވެހިންގެ ވިސްނުމެވެ.\nމިހާރު ދެ އަތް އުރާލައިގެން ތިބެވޭކަށް ނެތެެވެެ. ރާއްޖެ މާދަމާވެސް އަޑިއަށް ގޮސްފި ނަމަ ދެން އަހަރުމެން ވަންނާނީ ކޮންތާކަށް ތޯއެވެ. އަޅުގަނޑުމެންގެ ދިވްހި ދަރިން ސަރުކާރަށާއި ސޔާސަތު ކަނޑައަޅާފައިވާ ފަރާތްތަކަށް މި ގޮވާލަނީ އަޅުގަނޑުމެން ލޯބޮވާ ކުޑަ ކުޑަ ދިވެހި ރާއްޖެ ސަލާމަތް ކުރުމަށެވެ.


Kuriah oi6mahu varah dhathivaane: Minister – Iru\n“މިހާރު އެންމެ ބޮޑު ގޮންޖެހުމަކީ ކޮވިޑް-19 އަށްވާ ގޮތެއް ހަގީގަތުގައި ނޭނގުން. އަޅުގަނޑުމެންގެ މޭޖާ މާކެޓުގައި ބަލި ފެތުރެމުން ދަނީ. ރާއްޖޭގައި ވެސް އެބަދޭ. އެހެންވީމަ، ވެކްސިނެއް ލިބެންދެން ދަތިކޮށް އޮތް ކަމަށް މި ފެންނަނީ. ބޯޑަރު ބަންދުކޮށް ލޮކްޑައުން ކުރުމުން އެތައް ވިޔަފާރިތަކެއް ވަނީ ބަނގުރޫޓު ވެގެން ގޮސްފައި” ފައްޔާޒު ވިދާޅުވި އެވެ.\n” އެއްވަނަ ދުނިޔޭގެ ގައުމުތަކުގައި ވެސް ތިންވަނަ ދުނިޔޭގައި ވެސް. އެހެންވީމަ އަލުން މީހުން ޗުއްޓީ ކުރުމަށް ފަށާނީ ކޮންއިރަކު ތޯ؟ މީހުންނަށް ވަޒީފާތައް ލިބިގެން! ގަބޫލު ކުރެވޭ ގޮތުގައި ކުރިއަށް އޮތް ހައެއް ނޫނީ އަށް މަސް ވަރަށް ދަތި ވާނެ،” މިނިސްޓަރު ވިދާޅުވިއެވެ.\nމިނިސްޓަރު ވިދާޅުވި ގޮތުގައި 2019 ގައި ރާއްޖޭގެ އިގްތިސޯދު އޮތް ހާލަތަށް އަނބުރާ ދެވޭނެ ކަމަށް ލަފާ ކުރެވެނީ 2022 ގަ އެވެ. އަދި ވިދާޅުވީ މިކަން ދިމާވެފައިވަނީ ހަމައެކަނި ރާއްޖެއަކުން ނޫން ކަމުން ޑޮލަރު ލިބުމާއި އެހެން ކަންކަން ވެސް ބަންދުވެފައިވާ ކަމަށެވެ.\nއެމްއެމްޕީއާރުސީގެ ފައިސާ އަޅުގަނޑަކަށް ނުލިބޭ: ރައީސް ނަޝީދު\nފައްޔާޒު ވިދާޅުވީ ދުރު ރާސްތާއަކަށް ވިސްނައިފިނަމަ އާ ވިސްނުންތަކަކާއެކު އިޤްތިޞާދު އަނެއްކާވެސް ކުރިއެރުވުމަށް މަސައްކަތްތަކެއް ކުރެވޭނެކަމަށެވެ. އެގޮތުން ސަރުކާރުގެ އެންމެ ބޮޑު އަމާޒަކީ އިޤްތިޞާދު ޑައިވާސިފައި ނުވަތަ އިޤްތިޞާދު މިހާރަށްވުރެ ފުޅާކޮށް، ފަތުރުވެރިކަމަށް ބަރޯސާވާ މިންވަރު ކުޑަކުރުންކަމަށް މިނިސްޓަރ ވިދާޅުވިއެވެ.\n“ޓޫރިޒަމަށް ބަރޯސާވާ މިންވަރު ދަށްކޮށް އެހެން އިތުރު ސިނާއަތްތައް ފުޅާކުރުމުން ދުރު ރާސްތާގައި ރާއްޖެއަށް ބޮޑެތި ފައިދާތަކެއްކުރާނެ. ރައީސް އުފައްދާފައިވާ ނެޝަނަލް ޓާސްކް ފޯސް އޮން އިކޮނޮމިކް ރިސެލިއަންސްއިންވެސް ދަނީ މިކަމަށް މަސައްކަތްތަކެއްކުރަމުން” މިނިސްޓަރު ވިދާޅުވިއެވެ.


Corruption huttuvumakee undhagoo kameh,3baaruge ebbaarulun beynun: ACC | Mihaaru\nކޮރަޕްޝަން ހުއްޓުވުމަކީ އުނދަގޫ ކަމެއް، ތިން ބާރުގެ އެއްބާރުލުން ބޭނުން: އޭސީސީ\nއޭސީސީގެ މެމްބަރުން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި: ކޮރަޕްޝަން ހުއްޓުވޭނީ އެންމެންގެ އެއްބާރުލުން ލިބިގެން ކަން އޭސީސީން މިއަދު ވެސް ހަނދާންކޮށްދިން. --ފޮޓޯ/މިހާރު\nކޮރަޕްޝަނާއި ފަސާދަ އިން ގައުމު ސަލާމަތްކުރުމަކީ އެންޓި ކޮރަޕްޝަން ކޮމިޝަން (އޭސީސީ)އަށް އެކަނި ކުރެވޭވަރަށް ވުރެން އުނދަގޫ އަދި ބުރަ މަސައްކަތެއް ކަމަށާއި މިކަން ހުއްޓުވަން ދައުލަތުގެ ތިން ބާރުގެ އެހީތެރިކަން ބޭނުންވާ ކަމަށް އެ ކޮމިޝަނުން މިއަދު ބުނެފި އެވެ.\nކޮރަޕްޝަނުން ސަލާމަތްވެފައިވާ ނަޒާހަތްތެރި މުޖުތަަމައަކަށް ކުރިއަށް އޮތް ފަސް އަހަރަށް އޭސީސީގެ ސްޓްރެޓީޖިކް އެކްޝަން ޕްލޭން އިފްތިތާހްކުރުމުގެ ރަސްމިއްޔާތުގައި ކޮމިޝަންގެ ރައީސް މަރިޔަމް ޝިއުނާ ވިދާޅުވީ ކޮރަޕްޝަން ހުއްޓުވަން ތިން ބާރާއި އާއްމުންގެ އެއްބާރުލުމާއި އެހީތެރިކަން އަބަދުވެސް ބޭނުންވާ ކަމަށެވެ. ކޮރަޕްޝަނުން ދައުލަތަށް ލިބޭ ގެއްލުން ހުއްޓުވުމުގައި މުއައްސަސާތަކާއި އާއްމުންގެ އެއްބާރުލުން މިހާރު ވެސް ލިބޭ ކަމަށް ޝިއުނާ ވިދާޅުވެ ޝުކުރުއަދާކުރެއްވި އެވެ.\nޝިއުނާ ފާހަގަކުރެއްވި ގޮތުގައި ކުށްވެރިން އަބަދުވެސް ކުށްކުރުމުގެ ތެރެއިން ޒަމާނީ ވަސީލަތްތަކާ އެކު އާ ގޮތްތައް ހޯދަ އެވެ. ނަމަވެސް އޭސީސީން ކުރަމުން އަންނަ މަސައްކަތަކީ، އޭނާ ވިދާޅުވި ގޮތުގައި، ވަރުގަދަ އަޒުމަކާ އެކު މެދުކެނޑުމެއް ނެތި އެފަދަ ފަރާތްތަކާ ކުރިމަތިލުމެވެ. ފަސް އަހަރަށް އެކުލަވާލި އާ ސްޓްރެޓީޖިކް އެކްޝަން ޕްލޭނަކީ އެކަމަށް އިތުރު ފުރުސަތެއް ކަމަށް ވިދާޅުވި އެވެ.\nފަސް އަހަރުގެ ޕްލޭންގެ އަމާޒުތައް:\n- ކޮރަޕްޝަންގެ އަމަލުތައް ހިންގާ ފަރާތްތަކާ މެދު ތަފާތުނުކޮށް ފިޔަވަޅު އެޅުން.\n- ކޮރަޕްޝަންގެ ސަބަބުން ގެއްލިގެންދާ ހައްގުތައް އިޔާދަކޮށް ހިމާޔަތްކުރުން.\n- ކޮރަޕްޝަންގެ އަމަލުތަކަށް މަގުފަހިނުވާނެ ގޮތަށް ދައުލަތުގެ ހިންގުން ބައްޓަންކުރުން.\n- ކޮރަޕްޝަން ހިނގިޔަ ނުދޭން ގުޅިގެން މަސައްކަތް ކުރުން.\n- ނަޒާހަތްތެރި މުޖުތަމައެއް ބިނާކުރުން.\nޝިއުނާ ވިދާޅުވި ގޮތުގައި ފަސް އަހަރުގެ ސްޓެރެޓީޖިކް ޕްލޭން ތައްޔާރުކޮށްފައި ވަނީ މިހާރުގެ މާހައުލަށް ބަލައި އަދި ކުރީގެ ތަޖުރިބާތަކުން ފިލާވަޅު ދަސްވެ އޭސީސީގެ ތަސައްވަރަށް ވާސިލްވުމަށްޓަކައި އެކަށައެޅިފައިވާ އަމާޒުތަކަށް ވާސިލްވުމުގެ ސާފު މަގުޗާޓެއް އެކުލަވާލުމުގެ މަގްސަދުގަ އެވެ. މިއީ، މިނިވަން މުއައްސަސާއެއްގެ ގޮތުގައި އޭސީސީ 2008 ގައި ވުޖޫދުވި ފަހުން ދިގު ރާސްތާގެ އަމާޒަކަށް އެކުލަވާލެވުނު ތިން ވަނަ ސްޓްރެޓީޖިކް އެކްޝަން ޕްލޭނެވެ.\nއޭނާ ވިދާޅުވީ ދެ ވަނަ ޕްލޭން ތަންފީޒުކުރަން ބޮޑެތި ގޮންޖެހުންތަކެއް ކުރިމަތިވެފައިވާ ކަމަށެވެ. އެކަމަކު މިފަހަރުގެ ޕްލޭން އެކުލަވާލާފައި ވަނީ އެކަންކަން ކުރިމަތިނުވާނެ ގޮތަށް، މޮނިޓަރިންގެ ނިޒާމު ވެސް ހަރުދަނާވާ ގޮތަށް ކަމަށް ވިދާޅުވި އެވެ.\n"މި ޕްލޭނަކީ މި ކޮމިޝަނާ ހަވާލުވެފައިވާ ގާނޫނީ މަސްއޫލިއްޔަތު އަދާކުރަން ހުޅުވިގެންދާ ވަރަށް މުހިއްމު މަގެއް،" ޝިއުނާ ވިދާޅުވި އެވެ.\nމި ޕްލޭނުން ދައުލަތުގެ ނަޒާހަތްތެރިކަން ކުރިއެރުވުމަށާއި ކޮރަޕްޝަންގެ އަމަލުތަކުން ސަލާމަތްވެފައިވާ ނަޒާހަތްތެރި ދިވެހި މުޖުތަމައެއް ހޯދުމަށް ކޮމިޝަނުން ދެކޭ ތަސައްވުރަށް ވާސިލްވުމަށް އެހީވެދޭނެ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި އެ ޕްލޭނާ އެކު އުއްމީދަކީ ކޮމިޝަންގެ މުވައްޒަފުންގެ ގާބިލްކަން އިތުރުކޮށް މަސައްކަތްތަކުގެ އިޖުރާއަތްތައް އިތުރަށް ހަރުދަނާކޮށް ކޮރަޕްޝަން ހުއްޓުވަން ކަމާބެހޭ ފަރާތްތަކާ އެކު ގުޅިގެން މަސައްކަތް ކުރުމެވެ.\nއެންޓި ކޮރަޕްޝަން ކޮމިޝަން ކޮރަޕްޝަން ދިވެހި ސަރުކާރު ރައްޔިތުންގެ މަޖިލިސް ކޯޓް\nނުވަންޏާ ދެން މަށަކަށްނުވާނޭ ބުނެފާ ދެން ގެއަށްދޭ.\nޙުސް ބޭކާރު މުވައްސަސާތައް. ޢެކަކުބޮލު އަނެކަކު ބޮލައް މިކަންޑާލަނީ. ަަަަަ\nއެމްޑީޕީ މީހުންނަކީ އެމީހުންގެ ޕާރޓީ މީހުންގެ މައްޗަށް ޤަވައިދާ ޤާނޫނު ހިންގަން އުނދަގޫވާ ބައެއް\nއެއް އަހަރާ އެތައް ޒަމާނެއް ވީ ފަހުން ތިޔަކަން ތިވީ ސްޕީޑް އެބަ އެނގޭ\nކޮރަޕްޝަން ހުއްޓުވުމަކީ އުނދަގޫ ކަމެއް، ތިން ބާރާއި އޭސީސީ ވެސް ކޮރަޕްޝަނަށް ނޫނެކޭބުނުނަން ބޭނުން: އިބިރިހިން ބެއްޔާ\nއޭސީސީ އަށް ވާ ވަރަށް ކަންކަން ކޮށް ބަލާށެވެ. ހެކި ހުރި މައްސަލަ ތަކުގަ ދެން އެހެން ބައެއްގެ އެހީ ބޭނުމެއް ނުވާނެ އެވެ.\nކޮރަޕްޝަން ހުއްޓުވޭނީ ސަރުކާރުން ހިންގާ ކޮންމެ ޕްރޮކިއުމަންޓެއްގެ ތަފްސީލު އެ އޮފީހެއްގެ ވެބްސައިޓުގައި ޝާއިއު ކުރަން މަޖުބޫރުކުރުވައިގެން. އޭރުން ރައްޔިތުންނަށް ފެންނާނެ ވެރިންގެ ގޭމުތައް. ބޭކާރު ހަރަދުތައް ކުރުންވެސް ވަރަށް މަދުވާނެ ކަމަށް ފެނޭ އޭރުން. ކޮންމެ މަހެއްގެ ރިޕޯޓު އަރުވަބަލަ. ދެން ޖެހޭނީ ވަޒީފާ ދޭ މީހުންގެ ރިޕޯޓު އެރުވުން.\nތިޔަކިޔާ ހުރިހާބާރުތަކެއްވެސް ވަނީ ބަޔަކު މުށުތެރޭގާ. ދެން ކިހިނެއް ޒީރޯޓޮލަރެންސްކުރާނީ. ޕާޓީމީހެއްވިއްޔާ ޒީރޯޓޮލަރެންސްގެ ރާޑަރަކަށް ނާރާ. މިސާލު: ހޯރައިއްބެ.\nމާ މޮޅެތި މެޕުތަކާއި ޕްލޭންތައް ހަދާ ރައްޔިތުންނަށް ދަޅަ ދައްކައިގެނެއް ނޫން ކޮރަޕްޝަން ހުއްޓުވޭނީ، އެކަން ކުރެވޭނީ ތިމާމެންގެ ނަފްސު ވިއްކާނުލާ މީހުންނަށް. އޭސީސީ މެންބަރުންގެ އަމަލު ތަކަށް ބަލާއިރު ފެނިގެން ދިޔައީ ކެނެރީގެ އީވާ ފުއްޓަކިއެއް ޖަހާލީމަ ދަންވަރު ގަޑީގައި އޮފީސް ހުޅުވައިގެން ދައުވާ ބަދަލު ކުރި މަންޒަރު. ހެއްކެއް ގަރީނާއެއް ނެތް އިރުވެސް މަގާމުގެ ދިފާއުގައި ހެލްތު މިނިސްޓްރީ މަތިން ފެށިގެން އެޑްމިނިސްޓްރޭޓިވް އޮފިސަރާ ހަމަޔަށް ދައުވާ ކޮށްދިންތަން.\nއުނދަގޫ ވާނެ! އެހެނަސް ތިޔަ ކަމިޝަންގެ މެންބަރުންނަކީ ރައްޔިތުންގެ މަޖިލީސް މެންބަރުންގެ ތުންފުހޭ ރުމާތަކެއް! ގާބިލު މަދު މީހެއް ތިބީ! ތަޖްރިބާ މަދު! ދެން އޮތީ ތިޔަ ކަމިޝަންގެ އެތެރޭ ސްޓާފުން. ގާބިލް ތައުލީމީ މީހުން މަދު! 30 އަހަރުގެ އަތޮޅުތެރޭގެ ރުށްގަސް ގުނަންދިޔަ ގުރޫޕްގިނަ! ދެން ނަތީޖާ ނެރެވޭނެބާ؟


Nasheed Ulhuvvanee Rayyithun Noonekey Bunumun Hajam Nuvegen: Adhurey – adduLIVE\nApr 13, 2021, 14:59 ހަސަން ރަޝީދު\nނިމިގެންދިޔަ ލޯކަލް ކައުންސިލް އިންތިހާބުގައި ރައްޔިތުން އެމްޑީޕީއަށް ނޫނެކޭ ބުނެފައިވާ ކަމަށާއި އެމްޑީޕީގެ ރައީސް މުހައްމަދު ނަޝީދު އުޅުއްވަނީ އެކަން ހަޖަމް ނުކުރެއްވިގެން ކަމަށް އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއަދުރޭ މިހެން ވިދާޅުވެފައިވަނީ އިންތިހާބީ މަރުކަޒު، ބާޖަމާލުއްދީނަށް ނަޝީދު އާއި އެމްޑީޕީގެ އިސްވެރިން ވަޑައިގަތުމުން އެ ސަރަހައްދުގެ މަސްރަހު ހޫނުވެފައިވާ ދަނޑިވަޅެއްގައެވެ. ނަމަވެސް ނަޝީދާއި އެމްޑީޕީގެ އިސްވެރިން މިހާރު ވަނީ އެ ސަރަހައްދު ދޫކޮށް ވަޑައިގެންފައެވެ.\nމިކަމާ ގުޅިގެން އަދުރޭ ވިދާޅުވީ ނަޝީދު އުޅުއްވަނީ ވޯޓު ފޮށި ތަކުގެ ތެރެއަށް އަތް ބާނައިގެން ވޯޓު އޮޅުވާލުމަށް ކަމަށާއި ނަމަވެސް ވޯޓު ގަޑުބަޑު ކުރުމުގެ ފުރުސަތު ނުދެއްވާނެ ކަމަށެވެ. އަދި ވޯޓު އޮޅުވާލުމަށް ފުރުސަތު ނުދެއްވާނެ ކަމަށާއި މާދަމާ އިރު އަރަންދެން އިންތިހާބީ މައި މަރުކަޒުގައި ތިބެންޖެހުނު ނަމަވެސް އެކަމަށް ޖާގަ ނުދެއްވާނެ ކަމަށްވެސް އަދުރޭ ވިދާޅުވިއެވެ.\nމީގެއިތުރުން ކައުންސިލް އިންތިހާބުގައި ރައްޔިތުން އެމްޑީޕީއަށް ނޫނެކޭ ބުނެފައި ކަމަށާއި ނަޝީދު އުޅުއްވަނީ އެކަން "ހަޖަމު" ކުރެއްވުމަށް ދަތިފުޅުވެގެން ކަމުގައިވެސް އަދުރޭ ވިދާޅުވިއެވެ.\nއެ ސަރަހައްދުން ނަޝީދު ވަޑައިގަތް ނަމަވެސް އަދިވެސް ގިނަ އަދަދަކަށް އާންމުން އެ ސަރަހައްދަށް ވަނީ ޖަމާވެފައެވެ. އިންތިހާބީ މައި މަރުކަޒުގެ ތެރޭގައި ހިނގަމުންދާ ކަންކަމާއި ގުޅިގެން އިލެކްޝަންސް ކޮމިޝަނުން އަދި ވަކި އެއްޗެއް ބުނެފައެއް ނުވެއެވެ.\nއީސީން ވަނީ މިދިޔަ ހޮނިހިރު ދުވަހު ބޭއްވި އިންތިހާބުގެ ބައެއް ދާއިރާތަކުގެ ވޯޓު ފޮށިތައް އަލުން ގުނުމަށް ނިންމާފައެވެ. ވޯޓު ފޮށިތަކެއް ގުނަނީ ވަގުތީ ނަތީޖާ ކަށަވަރުކުރުމަށް ކަމަށް އީސީން ބުނެއެވެ. އެގޮތުން ވޯޓު ފޮށިތައް އަލުން ގުނުމަށް ހަމަޖެހިފައި އޮތީ މެންދުރު 01:30 ގައެވެ.


Series: Bisminkiyun - Kaanfeshumuge kurin bismin kiyun\nމި ލިޔުމަކީ ބިސްމިންކިޔުން ސިލްސިލާގައި ހިމެނޭ6ލިޔުމުގެތެރެއިން3ވަނަ ލިޔުމެވެ.\nކާން ފެށުމުގެ ކުރިން ކިޔުމަށް ވާރިދުވެފައިވަނީ بِسْمِ اللَّه އެވެ.\nأُمُّ الْمُؤْمِنِيْنَ عَائِشَةرَضِيَ اللهُ عَنْهَا ގެ ކިބައިން ރިވާވެގެން ވެއެވެ. ރަސޫލު الله ﷺ ޙަދީޘްކުރެއްވިއެވެ.\n(( إِذَا أَكَلَ أَحَدكُمْ طَعَامًا فَلْيَقُلْ بِسْمِ اللَّه , فَإِنْ نَسِيَ فِي أَوَّله فَلْيَقُلْ : بِسْمِ اللَّه فِي أَوَّله وَآخِره)) رواه الترمذي وصححه الشيخ الألباني\nމާނައަކީ: “ތިޔަބައިމީހުން ކާން ފެށުމުގެ ކުރިން بِسْمِ اللَّه ކިޔާށެވެ. ކާން ފެށުމުގެ ކުރިން އެފަދައިން ކިޔަން ހަނދާން ނެތިއްޖެނަމަ بِسْمِ اللَّهِ فِيْ أَوَّلِهِ وَآخِرِهِ މިފަދައިން ކިޔާށެވެ.”\nޝައިޚުލް އިސްލާމް އިބްނު ތައިމިއްޔާ رحمه الله ވިދާޅުވެފައި ވެއެވެ. “މީހަކު ކާން ފެށުމުގެ ކުރިން بِسْمِ اللَّهِ الرَّحْمَنِ الرَّحِيْمِ މިފަދައިން ކިޔައިފިނަމަ އެގޮތް ފުރިހަމަ ވެގެން ވެއެވެ.” (الْفَتَاوَى الْكُبْرَى 5/480.)\nالْمَوْسُوْعَةُ الْفِقْهِيَّةُ (8/92) ގައި އައިސްފައި ވެއެވެ. “ކާން ފެށުމުގެ ކުރިން اللَّه ގެ ނަންފުޅު ގަތުން އެއީ ސުންނަތެއް ކަމުގައި ފިޤުހު ޢިލްމުވެރިން ވިދާޅުވެއެވެ. އަދި އެކަމުގެ ޞީޣާ އަކީ بِسْمِ اللَّهِ ނުވަތަ بِسْمِ اللَّهِ الرَّحْمَنِ الرَّحِيْمِ އެވެ. އެބަހީ މި ދެގޮތް ވެސް ރަގަޅެވެ.\nއިމާމް ނަވަވީ رحمه الله ވިދާޅުވެފައިވެއެވެ. ” اللَّه ގެ އިސްމުފުޅު ގަންނާނެ ގޮތް ދެނެގަތުމަކީ މުހިއްމު ކަމެކެވެ. އެންމެ މޮޅު ގޮތަކީ بِسْمِ اللَّهِ الرَّحْمَنِ الرَّحِيْمِ ކިޔުމެވެ. ހަމައެކަނި بِسْمِ اللَّهِ ކީ ނަމަވެސް މައްސަލަ އެއް ނެތެވެ. ސުންނަތް ޙާޞިލް ވެއްޖެއެވެ.” (الْأَذْكَارُ 1/231.)\nއައްޝައިޚް އަލްބާނީ رحمه الله ވިދާޅުވިއެވެ. ” ރަސޫލު الله ﷺ ގެ ސުންނަތަށް ވުރެ މާތް މޮޅު އެއްޗެއް ނުވެއެވެ. އަދި އެންމެ ހެޔޮ ނަމޫނާ އަކީ ރަސޫލު الله ﷺ ކަންތައް ކުރެއްވި ގޮތެވެ. ކާންފެށުމުގެ ކުރިން ރަސޫލު الله ﷺ ވިދާޅުވެފައިވަނީ ހަމައެކަނި بِسْمِ اللَّهِ ކަމަށްވާއިރު، އެއަށް ވުރެ އިތުރު ކުރުން އެއީ ހުއްދަ ވެގެންވާ ގޮތެއް ނޫނެވެ. އަދި އިތުރު ކުރުން އެއީ މޮޅު އިތުރު ގޮތް ކަމުގައި ބުނުންވެސް ރަގަޅެއް ނޫނެވެ. (السِلْسِلَةُ الصَّحِيْحَة1/343.)\nމައްސަލާގެ އެންމެ ރަގަޅު ގޮތަކީ: ކާން ފެށުމުގެ ކުރިން ހަމައެކަނި بِسْمِ اللَّهِ ކިޔާ ފުއްދާލުމެވެ. ނަމަވެސް މީހަކު بِسْمِ اللَّهِ الرَّحْمَنِ الرَّحِيْمِ ކީ ކަމުގައި ވީނަމަވެސް މައްސަލަ އެއް ނެތެވެ.\nކާން ފެށުމުގެ ކުރިން ބިސްމި ކިޔުނުކަމާއި މެދުގައި ޝައްކު ވެއްޖެނަމަ ތަކްރާރު ކޮށް ބިސްމި ކިޔަން ޖެހޭނެތޯ؟\nއެއް ފަހަރު ބިސްމި ކިޔުމުން ފުދޭނެއެވެ. ކޮންމެ ފަހަރަކު ކާއެއްޗެތި އަނގަޔަށް ލާއިރު ބިސްމި ކިޔާކަށް ނުޖެހެއެވެ. އެހެނީ އެކަން އެއީ ވަސްވާހަކަށް ވެދާނެތީއެވެ. ވަސްވާހަކީ ޝައިޠާނާގެ ކިބައިން އަންނަ އެއްޗެކެވެ. ފުރަތަމަ އެކަން ފެށެނީ ނިކަން ކުޑަކޮށެވެ. ދެން ފަހުން އެކަން ބޮޑު ކަންތައްގަނޑަކަށް ވެގެންދެއެވެ. ޙަޔާތުގެ ކޮންމެ ކަމެއްގައިވެސް ޝައްކު އުފެދި އޭގެ މައްޗަށް ގަދަ ނުގަނެވިފައި އުޅެން ޖެހެއެވެ. ނަމަވެސް އިސްލާމްދީން އަންގަވާފައިވަނީ ވަސްވާސްތައް ދޫކޮށްލާ އޭގެ މައްޗަށް ގަދަވެގަތުމަށެވެ. ވީމާ އާދަވެގެން ކާން ފެށުމުގެ ކުރިން ބިސްމި ކިޔާ މީހަކު، އަދި ބޮޑަށް ބުރަވެވެނީވެސް ބިސްމި ކިޔުނު ކަމަށްނަމަ، ދެން ހިތުގައި އުފެދޭ ޝައްކުތަކާއި މެދުގައި ފަރުވާލެއް ނުބަހައްޓާ ކުރިޔަށް ދާނީއެވެ.\nއިމާމް ނަވަވީ رحمه الله ވިދާޅުވެފައިވެއެވެ. “އެކުގައި ކާން އަރާ ތިބި މީހުންނަށް އިވޭ ވަރަށް ބާރަށް ބިސްމި ކިޔުން އެދެވިގެންވެއެވެ. އޭރުން އެހެންމީހުންވެސް ބިސްމި ކިޔަން ހަނދާންވެއެވެ. އަދި ކެއުމުގެ ކުރިން ބިސްމި ނުކިޔާ މީހުން އެކަން ކުރަން ފެށުމަށް ބާރަކަށްވެއެވެ. ޖަމާޢަތުގައި ކާންތިބި ކޮންމެ މީހަކު ވަކި ވަކިން ބިސްމި ކިޔުން އެދެވިގެން ވެއެވެ. އެންމެންގެ މަތިން އެކަކު ބިސްމި ކިޔުމުންވެސް ފުދޭނެއެވެ. މިއީ ސަލާމަށް ރައްދު ދިނުމާއި ކިނބިހި އެޅޭ މީހާ އަށް ޖަވާބު ދިނުމުގައިވެސް އޮންނަ ގޮތެވެ. އެހެނީ އެކަންތައްތަކުގައިވެސް އެކަކު ކުރުމުން ފުދެއެވެ.” (رَوْضَةُ الطَّالِبِيْن 5/654.) މި ރައުޔަށް އައްޝައިޚް ޢުޘައިމީން رحمه الله ތާއިދު ކުރައްވާފައިވެއެވެ. (ثَمَرَاتُ التَّدْوِيْن ގެ 546 ވަނަ މައްސަލަ.)